দুর্নীতি একটি শাস্তিযোগ্য অপরাধ। দুর্নীতির আভিধানিক অর্থ হচ্ছে, অসৎ হওয়া বা কাউকে অসৎ বানানো, ভুল পথে চালিত হওয়া বা কাউকে ভুল পথে চালিত করা, বিপথগামী বা বিকৃতি করা, ন্যায়ভ্রষ্ট, সত্যের বিপরীত, যুক্তির বিপরীত, ন্যায়পথ থেকে বিচ্যুতি, অস্বাভাবিকতার প্রতি প্রবণতা, পচন, দূষণ, কলুষ, অসদাচরণ নৈতিক পদস্খলন, দুঃশাসন, অসৎবৃত্তি, দুষ্কর্মা, অপকর্ম, কর্তব্যে অবহেলা, অধঃপাত, দূরাত্মা, দুরাচার, দুঃশীলতা, অন্তর্দুষ্ট, নষ্ট ব্যক্তি, মন্দ, ভ্রান্ত, অন্যায়, ক্ষতিকর, নীতিগর্হিত, ক্ষমতার অপব্যবহার ইত্যাদি। সাধারণভাবে দুর্নীতি বলতে আমরা বুঝি, প্রাপ্ত বা অর্পিত ক্ষমতার অপব্যবহার করে নিজের বা কোনো গোষ্ঠীর স্বার্থরক্ষা বা অর্জন করা।\nদুর্নীতি মানুষের সহজাত কুপ্রবৃত্তিগুলোর মধ্যে অন্যতম। কাম, ক্রোধ, লোভ, মোহ, মদ, মাৎসর্য এই ছয়টি রিপু মানুষকে দুর্নীতির দিকে ধাবিত করে এবং মানবজীবনে অন্যায় অত্যাচার, পাপাচার, ব্যভিচার, নির্মমতা, পাশবিকতা, ধন-সম্পদের লোভ-লালসা, আত্মসাৎ প্রবণতা, চুরি, ডাকাতি, চাঁদাবাজি, হত্যাকা-, সুদ, ঘুষ, হিংসা-বিদ্বেষ, অনৈক্যের উদ্ভব ঘটায়।\nদুর্নীতির কেন্দ্রবিন্দুতে রয়েছে ব্যক্তি বা গোষ্ঠী স্বার্থে ক্ষমতা বা সুযোগের অপব্যবহার। ক্ষমতার সঙ্গে দুর্নীতির ওতপ্রোত সম্পর্ক রয়েছে। এ ক্ষমতা হতে পারে ব্যক্তিপর্যায়ে, পারিবারিক পর্যায়ে, সামাজিক পর্যায়ে, রাজনৈতিক পর্যায়ে ও রাষ্ট্রীয় পর্যায়ে, এমনকি আর্থিকও। যাদের হাতে ক্ষমতা আছে তারা সবাই দুর্নীতি করে, তা বলা না গেলেও তবে যারা দুর্নীতি করে, তারা কোনো না কোনোভাবে ক্ষমতাকে ব্যবহার করে থাকে। ক্ষমতা ও সুযোগ পেলে দুর্নীতি কে করে না? দুর্নীতির অর্থ যদি হয় ন্যায়পথ থেকে বিচ্যুতি, দায়িত্ব পালনে অবহেলা ও অসততা তাহলে দুর্নীতিবাজ হওয়া থেকে কেউ রেহাই পাবে না। সুযোগ পেলে কি একজন রিকশাশ্রমিক অধিক ভাড়া হাঁকে না? কৃষিশ্রমিক কি কাজে ফাঁকি দেয় না? অফিসের পিয়ন, গৃহভৃত্য কি অপচয় ও অপব্যবহার করে না? অস্বাভাবিকতার প্রতি প্রবণতা যদি দুর্নীতি হয় তাহলে একজন পেশাদার ভিক্ষুকের ভিক্ষা করা কি দুর্নীতি নয়? কারণ চুরি, ডাকাতি ও ঘুষের মতো ভিক্ষাও তো অস্বাভাবিক কাজ। অনুরূপভাবে আল্লাহ তায়ালার ওপর ভরসার কথা বলে উট না বাঁধা কিংবা আল্লাহ খাওয়াবে বলে কাজ না করে অলস বসে থাকাও দুর্নীতি। কারণ, অসতর্কতা ও অলসতা কোনো স্বাভাবিক প্রবণতা নয়। সব ধরনের ভ-ামি, নষ্টামি এবং বাড়াবাড়িও দুর্নীতি। কারণ এসবও অস্বাভাবিক এবং নীতিবিগর্হিত কাজ।\nদুর্নীতি মানবজীবনের জন্য একটি অন্তহীন সমস্যা। এর ক্ষতির পরিমাণ ও পরিধি এত ব্যাপক যে, এর কালো থাবা থেকে কেউ রেহাই পায় না। দুর্নীতি একটি সমাজ ও রাষ্ট্রের অর্থনৈতিক উন্নয়ন, সুশাসন, সুস্থ ও সহনশীল রাজনৈতিক বিশ্বাস ও স্থিতিশীলতা এবং সামাজিক পরিবর্তনের ক্ষেত্রে অন্তরায় হয়ে দাঁড়ায়। দুর্নীতি মানবজীবনে একটি প্রাচীন সমস্যা। দুর্নীতি দারিদ্র্য ও সব ধরনের অবিচার বাড়ায়। দুর্নীতি মানুষের মানুষে বৈষম্য সৃষ্টি করে। এর ফলে মানুষ তার মৌলিক অধিকার থেকে বঞ্চিত হয়। দুর্নীতি সমাজে অপরাধপ্রবণতা ও মানুষে অসন্তুষ্টি বৃদ্ধি করে। দুর্নীতি সমাজ বিকাশের ও শান্তি প্রতিষ্ঠায় নিয়োজিত সব প্রতিষ্ঠানকে ধ্বংস করে দেয়, এগুলোকে সোজা হয়ে দাঁড়াতে দেয় না। দুর্নীতি সব ধরনের মূল্যবোধ ও ন্যায়নীতির প্রতি মানুষের অনীহা সৃষ্টি করে। দুর্নীতি মানুষের সহজাত কুপ্রবৃত্তিগুলোর অন্যতম হওয়ায় এর দমন ও রোধকল্পে যুগে যুগে বহু নবী-রাসুল ও সমাজ সংস্কারক এসেছেন। প্রণীত হয়েছে বহু আইনকানুন ও নিয়মনীতি। গঠিত হয়েছে বিভিন্ন প্রতিষ্ঠান ও সংস্থা।\nদুর্নীতির কালো থাবা থেকে তারাই পরিত্রাণ পেয়েছেন, যারা রাসুলের প্রবর্তিত নীতি ও নৈতিকতার আদর্শ অনুসরণ করেছেন। সুতরাং কোনো দেশ ও জাতিকে দুর্নীতিমুক্ত রাখতে হলে মানুষের ধর্মীয় মূল্যবোধের স্ফুরণ ঘটাতে হবে। নবী-রাসুলরা নীতিনৈতিকতার যে শিক্ষা দিয়েছেন তার প্রচার ও প্রসার ঘটাতে হবে। কোনো নবী-রাসুল মানুষকে দুর্নীতি ও অনৈতিকতা শিক্ষা দেননি। সপ্তম শতকে সারা বিশ্ব যখন জাহিলিয়াতের নিকষ কালো অন্ধকারে নিমজ্জিত, পাশবিকতায় যখন সাড়াবিশ্ব আচ্ছন্ন, তখন ইসলামের নবী মোহাম্মদ (সা.) আরব উপদ্বীপের পথভ্রষ্ট মরুচারী বেদুঈন সমাজে নীতিনৈতিকতা ও সততার যে খিলাফত কায়েম করেন তার উদাহরণ পৃথিবী আর দ্বিতীয় প্রত্যক্ষ করেনি। খিলাফতের কোথাও দুর্বৃত্ত ও দুরাচারের এতটুকুও অবিশিষ্ট ছিল না। ভ্রাতৃত্বের বন্ধন ছিল অলঙ্ঘনীয়। মানুষ ছিল মানুষের জন্য। কোথাও ছিল না শোষণ নির্যাতনের লেশমাত্র। দুর্নীতি, এ কোনো নতুন কিংবা দরিদ্র দেশের সমস্যা নয়। সমগ্র মানবজাতির জন্যই এটি একটি কঠিন সমস্যা। পৃথিবীর সব দেশেই দুর্নীতি কম-বেশি আছে। সমূলে দুর্নীতি উচ্ছেদ করা হয়তো সম্ভব নয়, কিন্তু সহনীয় পর্যায়ে নিয়ে আসা কোনো কঠিন কাজ নয়। দরকার সদিচ্ছার। আধুনিক রাষ্ট্রে জাতীয় সংসদ জনগণের পক্ষ হয়ে সরকারকে জনগণের কাছে জবাবদিহিতা ও দায়বদ্ধতা করার দায়িত্ব পালন করে। এই সংসদ যদি দুর্নীতি আর কালো টাকার প্রভাবে গঠিত আর পরিচালিত হয়, তাহলে কখনোই দুর্নীতিকে নিয়ন্ত্রণ করা সম্ভব হবে না। তাই যেসব দেশে নির্বাচনের মাধ্যমে সংসদ গঠিত, সেসব দেশের নির্বাচন ও রাজনীতি থেকে কালোটাকা ও দুর্নীতির প্রভাব দূর করা সর্বাগ্রে প্রয়োজন। তারও আগে দরকার জনগণকে শিক্ষিত ও সচেতন করে তোলা। শিক্ষিত, সচেতন ও ধর্মীয় মূল্যবোধে বলীয়ান নাগরিকরাই কেবল পারে দুর্নীতিকে ‘না’ বলতে। দুর্নীতিকে কার্যকরভাবে কোনো সমাজ বা রাষ্ট্রে ‘না’ বলতে হলে সে দেশের সংসদ, বিচার বিভাগ ও জনপ্রশাসনের সঙ্গে সঙ্গে ব্যবসায়ী সমাজ ও বড় কোম্পানিগুলোকেও দুর্নীতিকে না বলতে হবে। ব্যবসায়ীরা দুর্নীতিকে ‘না’ বললে অন্যদের ‘হ্যাঁ’ বলার সুযোগ থাকে না। কারণ অধিকাংশ ক্ষেত্রে ব্যবসা-বাণিজ্য থেকেই দুর্নীতি পরিপুষ্টিতা লাভ করে।\nদুর্নীতি দ্বারা যা অর্জন করা হয়, চাই তা অর্থবিত্ত হোক কিংবা মানমর্যাদা হোক অথবা ক্ষমতা হোক, ইসলামে সম্পূর্ণরূপে হারাম। ইসলাম যেমন মন্দ ও দুর্নীতিকে নিষিদ্ধ করেছে, তেমনি মন্দ বা দুর্নীতি দ্বারা প্রাপ্ত সম্পদ ভোগ করাও নিষিদ্ধ করে দিয়েছে। মহান রাব্বুল আলামিন বলেন, ‘তোমরা নিজেদের মধ্যে একে অন্যের অর্থ-সম্পদ অন্যায়ভাবে গ্রাস করো না এবং মানুষের ধন-সম্পত্তির কিছু অংশ জেনে-শুনে অন্যায়ভাবে গ্রাস করার উদ্দেশ্যে তা বিচারকদের কাছে পেশ করো না।’ (সুরা আল-ইমরান : ১৮৮)। হজরত আনাস (রা.) থেকে বর্ণিত, তিনি বলেন, ‘আমাদের গ্রামের উৎপাদিত পণ্য এককভাবে খরিদ করে নিয়ে শহুরেদের কাছে বিক্রি অবৈধ সিন্ডিকেট বা ব্যবসায়িক দুষ্টুচক্র ব্যবস্থা তৈরি করতে নিষেধ করা হয়েছে।’ (বোখারি : ২১৬১)। অপর এক হাদিসে বর্ণিত হয়েছে, কোনো শহরবাসী এককভাবে অবৈধ সিন্ডিকেট বা ব্যবসায়িক দুষ্টুচক্র করে গ্রামবাসীর পণ্য বিক্রি করবে না। মানুষকে ছাড় দাও; যাতে তারা একে অপরের মধ্যে স্বাধীন লেনদেন করে রিজিক হাসিল করতে পারে। (তিরমিজি : ১২২৩)। এমনিভাবে হজরত আবদুল্লাহ ইবনে আব্বাস (রা.) থেকে বর্ণিত রাসুল (সা.) দালালি করে পণ্যের দাম বাড়ানোকে প্রতারণামূলক কাজ বলেছেন এবং নিষিদ্ধ করেছেন। অনুরূপভাবে দালালের ভূমিকায় অবতীর্ণ হয়ে কৃষককে ঠকানোও নিষিদ্ধ ঘোষণা করেছেন। (সহিহ মুসলিম : ১০/১৬৪)।\nকেউ যদি মনে করে থাকেন, দুর্নীতির মাধ্যমে অর্জিত সম্পদ থেকে দান-খয়রাত কিংবা মসজিদ বানিয়ে তার কাফফারা বা প্রায়শ্চিত্ত করব তারও সুযোগ নেই। কারণ রাসুল (সা.) এরূপ মানুষদের সম্পর্কে কঠিন হুশিয়ারি বাণী উচ্চারণ করেছেন। অনেক দুর্নীতিবাজ রাজনৈতিক, এমপি, মন্ত্রী, চাকরিজীবী, আমলা, ব্যবসায়ী দুর্নীতি করছে আর ভাবছে কিছু দান-খয়রাত করলে কিংবা মসজিদ মাদরাসা, স্কুল, কলেজ, এতিমখানায় টাকা দিলেই তা মাফ হয়ে যাবে, সঙ্গে সঙ্গে দাতা হিসেবে স্বীকৃতিও লাভ করা যাবে। এসবই মহাভুল। মহাবিপদ ডেকে আনা ছাড়া কিছুই নয়। মহান রাব্বুল আলামিন এসব লোকের দিকে কোনো ভ্রƒক্ষেপ করবেন না। অনেক ক্ষেত্রে এই ভুল অনুধাবন এবং মহাবিপদ প্রত্যক্ষ করার জন্য আখিরাত বা পরজীবন পর্যন্ত অপেক্ষা করতে হয় না, পৃথিবীর জীবনই তা শুরু হয়ে যায়। দুর্নীতি হচ্ছে অমানুষের জীবন; তা কথায় হোক কিংবা কাজে হোক। দুর্নীতি মানুষকে হেয় করে, আর মনুষ্যত্বের স্তর থেকে তাকে করে বিচ্যুত। মানবসমাজে সে বসবাসের অনুপযুক্ত। মানুষ তার দ্বারা হয় প্রতারিত ও বঞ্চিত। দুর্নীতিকে ‘না’ বলার মধ্যেই নিহিত রয়েছে ইহকালের সফলতা আর পরকালের মুক্তি।\nলেখক : কলামিস্ট ও ইসলামী গবেষক


কামরাঙ্গীর এলাকায় নারী সেজে কিশোরীকে দিনের পর দিন ধর্ষণ ! - বাংলাদেশের কথা\nসকাল ০৮:৪৭, সোমবার, ২৪ জানুয়ারি, ২০২২, ১০ মাঘ\nকামরাঙ্গীর এলাকায় নারী সেজে কিশোরীকে দিনের পর দিন ধর্ষণ !\nপ্রকাশিতঃ দুপুর ০২:৪৭, মঙ্গলবার, ২৮ ডিসেম্বর, ২০২১, ১০ মাঘ\nঘটনাটি ঘটেছে রাজধানীর কামরাঙ্গীরচর এলাকায়। নারী কবিরাজ সেজে চিকিৎসা দিচ্ছিলে আসছিলেন আবদুল মান্নান। তাই মানসিক সমস্যায় ভুগতে থাকা এক কিশোরীকে তার কাছে নিয়ে যান মা-বাবা। কবিরাজ জানান, প্রতি শনি ও মঙ্গলবার রাতে রোগীকে তার বাসায় থাকতে হবে। পোষা জিন চিকিৎসা দেবে তার। মেয়েটির অভিভাবক তাতে রাজি হন। এভাবে প্রায় দেড় বছর ‘চিকিৎসা’ হলেও রোগ আর সারেনি।\nএক পর্যায়ে প্রকাশ্যে আসে, চিকিৎসার নামে ওই কিশোরীকে অচেতন করে ধর্ষণ করতেন ওই কবিরাজ। তবে নিজেকে নারী দাবি করে তিনি সেই অভিযোগ খণ্ডানোর চেষ্টা চালান। এ ঘটনায় করা মামলায় জামিনও মেলে তার। কিন্তু পুলিশের তদন্ত ও ডাক্তারি পরীক্ষায় দেখা যায়, তিনি আসলে পুরুষ।\nকামরাঙ্গীরচর থানার পরিদর্শক (অপারেশন) সিকদার মহিতুল আলম বলেন, অভিযুক্ত ব্যক্তি নিজের ফাঁদেই ধরা পড়েছেন। একদিন তিনি থানায় এসে অভিযোগ করেন, ওই কিশোরী তার স্ত্রী ও তাকে আটকে রাখা হয়েছে। অভিযোগ তদন্তে নেমে পুলিশ জানতে পারে, মান্নান এলাকায় অ্যানি জাহান নামে পরিচিত। সবাই তাকে নারী হিসেবেই চেনেন। এরপর বেরিয়ে আসে ধর্ষণের কাহিনি।\nভুক্তভোগীর মা জানান, নানির মৃত্যুর পর লাশ দেখে ভয় পায় তার ১৪ বছরের মেয়ে। তখন থেকে তার আচরণ অস্বাভাবিক হতে শুরু করে। প্রতিবেশীদের পরামর্শে কামরাঙ্গীরচরের খলিফাঘাট এলাকার কবিরাজ অ্যানি জাহানের কাছে তাকে নিয়ে যাওয়া হয়।\nতদন্ত-সংশ্নিষ্টরা জানান, এ ঘটনায় ১৫ জুলাই মামলা করে ভুক্তভোগী পরিবার। ঢাকা মেডিকেল কলেজ হাসপাতালের ওয়ানস্টপ ক্রাইসিস সেন্টারে (ওসিসি) ভুক্তভোগীর ডাক্তারি পরীক্ষা করানো হয়। তাতে দেখা যায়, মেয়েটি ধর্ষণের শিকার হয়েছে।\nএর মধ্যে মান্নান নিজেকে কখনও নারী, কখনও তৃতীয় লিঙ্গের দাবি করে আদালত থেকে জামিন নেন। চিকিৎসকদের পরামর্শ অনুযায়ী পুলিশ মান্নানের এক্স-রে ও আলট্রাসনোগ্রাম করায়। তাতে তার শারীরিক গড়ন পুরুষের বলে মত দেওয়া হয়। পাশাপাশি তার ক্রোমোজোম পরীক্ষার জন্য বঙ্গবন্ধু শেখ মুজিব মেডিকেল বিশ্ববিদ্যালয় (বিএসএমএমইউ) হাসপাতালে নমুনা দেওয়া হয়েছে। দ্রুতই এই প্রতিবেদন পাওয়ার আশা করছে পুলিশ।\nতদন্ত কর্মকর্তা জানান, এখন পর্যন্ত তদন্ত, সাক্ষ্য-প্রমাণ, ভুক্তভোগীর জবানবন্দি ও ডাক্তারি পরীক্ষায় নিশ্চিত হওয়া গেছে, মান্নান আসলে একজন পুরুষ। তিনি নারী সেজে কিশোরীকে অচেতন করে দিনের পর দিন ধর্ষণ করেছেন। তবে নিয়ম অনুযায়ী সকল ডাক্তারি পরীক্ষার প্রতিবেদন পাওয়ার পর জানুয়ারিতে এ মামলার চার্জশিট দেওয়া হবে।\nএদিকে জামিনে থাকা মান্নান ওরফে অ্যানি এখন আত্মগোপনে রয়েছেন। তার ছোট ভাই মো. হান্নান দাবি করেন, তার ভাই তৃতীয় লিঙ্গের মানুষ।


কচুয়ায় চাঞ্চল্যকর স্কুল ছাত্রী হত্যা মামলার প্রধান দুই আসামী গ্রেফতার কচুয়ায় চাঞ্চল্যকর স্কুল ছাত্রী হত্যা মামলার প্রধান দুই আসামী গ্রেফতার – .:: কচুয়া বার্তা ::.\nশনিবার, ২৬ সেপ্টেম্বর ২০২০, ০৬:০২ অপরাহ্ন\nকচুয়ায় চাঞ্চল্যকর স্কুল ছাত্রী হত্যা মামলার প্রধান দুই আসামীকে গ্রেফতার করেছে থানা পুলিশ।৩ আগষ্ট সোমবার কচুয়া থানা পুলিশ হত্যা মামলার মুলহোতা দুই আসামীকে গ্রেফতার করে। চাঁদপুর এমএ খালেক স্কুল এন্ড কলেজের নবম শ্রেণির ছাত্রী মিশুর পরিবারের পক্ষ থেকে এ ব্যাপারে সোমবার কচুয়া থানায় মামলা দায়ের করা হয়।কচুয়া থানার ওসি ওয়ারী উল্লাহ এ তথ্য নিশ্চিত করেন।\nপ্রসংগত: শুক্রবার দুপুরে উপজেলার কড়ইয়া ইউনিয়নের বড়হায়াতপুর গ্রামের প্রবাসীআবু হানিফের কন্যা কামরুননাহার মিশু বাড়ির পাশের মাঠ থেকে ছাগলের জন্যে ঘাস কাটতে গিয়ে আর বাড়ি ফিরে নাই। আত্মীয় স্বজনদের বাড়ি ও বিভিন্ন স্থানে খুঁজে না পেয়ে তার পরিবারের পক্ষ থেকে শনিবার কচুয়া থানায় একটি নিখোঁজ ডায়েরি দায়ের করা হয়। ২ আগস্ট রবিবার বড়ির পাশে খালে মিশুর মরদেহ ভেসে উঠতে দেখতে পায় । সংবাদ পেয়ে কচুয়া থানা পুলিশ লাশ উদ্ধার করে ময়না তদন্তের জন্যে চাঁদপুরের মর্গে প্রেরণ করা হয়। স্কুল ছাত্রী মিশুর মামা ইকবাল সাংবাদিকদের জানান তার ভাগ্নিকে পরিকল্পিতভাবে মেরে ফেলা হয়েছে। এলাকাবাসী প্রশাসনের নিকট মিশু হত্যা বিচারের দাবী জানিয়েছে\nছবি: স্কুল ছাত্রী কামরুন নাহার মিশুর খালে ভাসমান লাশের পাশে ফাইল ছবি


একটা পরিবারকে তুষ্ট করতে কংগ্রেস বৈঠক ডাকে, তীব্র কটাক্ষ কেন্দ্রীয় মন্ত্রীর - Congress calls meeting to pleaseafamily, said union minister , Bangla News\nবাংলা নিউজ > ঘরে বাইরে > একটা পরিবারকে তুষ্ট করতে কংগ্রেস বৈঠক ডাকে, তীব্র কটাক্ষ কেন্দ্রীয় মন্ত্রীর\nকেন্দ্রীয় শিক্ষামন্ত্রী ধর্মেন্দ্র প্রধান(ফাইল ছবি). (ANI Photo) (Ishant Kumar)\nএকটা পরিবারকে তুষ্ট করতে কংগ্রেস বৈঠক ডাকে, তীব্র কটাক্ষ কেন্দ্রীয় মন্ত্রীর\n১ মিনিটে পড়ুন . Updated: 18 Oct 2021, 07:57 PM IST\nকেন্দ্রীয় মন্ত্রী টুইটারে লিখেছেন, বিতর্ক আর কংগ্রেস ওয়ার্কিং কমিটি একবারে অবিচ্ছেদ্য অঙ্গ।\nকংগ্রেস ওয়ার্কিং কমিটির বৈঠকে সর্দার পটেল বিরোধী মন্তব্য করার দায়ে অভিযুক্ত কংগ্রেস নেতৃত্ব। এবার সেই ইস্যুতে কেন্দ্রীয় শিক্ষামন্ত্রী ধর্মেন্দ্র প্রধান কংগ্রেস নেতৃত্বের বিরুদ্ধে মুখ খুললেন। কেন্দ্রীয় মন্ত্রী টুইটারে লিখেছেন, বিতর্ক আর কংগ্রেস ওয়ার্কিং কমিটি একবারে অবিচ্ছেদ্য অঙ্গ। কেন্দ্রীয় মন্ত্রী জানিয়েছেন, ভারতকে ঐক্যবদ্ধ করার কথা রেখে দিন, কংগ্রেসকেই একতাবদ্ধ করতে পারছে না গান্ধী পরিবার। একটা পরিবারকে তুষ্ট করার জন্য় এই কার্যকরী কমিটির বৈঠক ডাকা হয়। কটাক্ষ কেন্দ্রীয় মন্ত্রীর।\nএদিকে বিভিন্ন মহল থেকে দাবি করা হচ্ছে কংগ্রেস নেতা তারিক আহম্মদ কারা বিতর্কিত মন্তব্য করেছিলেন। বলা হচ্ছে যে তারিক আহম্মদ কারা জম্মু ও কাশ্মীর নিয়ে বিতর্কিত মন্তব্য করেছিলেন। তিনি নাকি বলেছিলেন যে ,সর্দার পটেল জম্মু ও কাশ্মীরকে ভারত থেকে বিচ্ছিন্ন করার চেষ্টা করেছিলেন। তখন জওহরলাল নেহেরু দেশকে ঐক্যবদ্ধ রেখেছিলেন। তারই উত্তরে কেন্দ্রীয় শিক্ষামন্ত্রী টুইট করে জানিয়েছেন, ভারত কখনও ভারতের মহান মানুষদের অপমানকে মেনে নেবেন না।\nএদিকে সামগ্রিক বিষয়গুলি নিয়ে বিজেপির মুখপাত্র সম্বিত পাত্রের দাবি, সোনিয়া ও রাহুল গান্ধীর এব্যাপারে আপত্তি জানানো উচিৎ। আসলে কংগ্রেসের একটি লক্ষ্য কীভাবে নেহেরু পরিবারকে এগিয়ে নিয়ে যেতে হবে। বিজেপি একটা কথাই জানতে চায় কারাকে কংগ্রেসের কার্যকরী কমিটি থেকে কী সরানো যাবে?\nDharmendra Pradhan Congress BJP Congress Working Committee


india vs south africa: লজ্জার হার, রামধনুর দেশে হোয়াইটওয়াশ ভারত - south africa beats india and seals the odi series | Eisamay\nsouth africa beats india and seals the odi series\nKoushik Biswas | EiSamay.Com | Updated: Jan 23, 2022, 11:02 PM\nআরও একটা জঘন্য একদিনের সিরিজ খেলল ভারতীয় ক্রিকেট দল (India vs South Africa)। তিন ম্যাচের সিরিজে ০-৩ ব্যবধানে তারা পরাস্ত হয়। সিরিজের অন্তিম ম্যাচে ভারত ৪ রানে হেরে গিয়েছে।\nদক্ষিণ আফ্রিকার কাছে একদিনের সিরিজ হারল ভারত, ছবি সৌজন্য - Twitter/ICC\nএই সময় ডিজিটাল ডেস্ক: কেপ টাউনে আয়োজিত তৃতীয় একদিনের ম্যাচে ৪ রানে পরাস্ত হল। আর সেইসঙ্গে একদিনের সিরিজ ৩-০ ব্যবধানে হেরে গেল ভারত। আর সবথেকে বড় কথা হল, দক্ষিণ আফ্রিকার মাটিতে হোয়াইটওয়াশ হতে হল টিম ইন্ডিয়াকে। ম্যাচ শেষ হতে না হতেই দক্ষিণ আফ্রিকার ক্রিকেটাররা একে অপরকে জড়িয়ে ধরেন। আনন্দে উচ্ছ্বসিত হয়ে ওঠেন সকলে। আর হবে নাই বা কেন? একমাত্র সেঞ্চুরিয়নে প্রথম টেস্ট ম্যাচটা ভারত জিততে পেরেছিল। তারপর থেকে টিম ইন্ডিয়াকে প্রোটিয়া ব্রিগেড আর উঠে দাঁড়াতে দেয়নি। তৃতীয় একদিনের ম্যাচে দীপক চাহারের ঝোড়ো ইনিংস ভারতীয় শিবিরে একটা আশার আলো দেখালেও, তিনি আউট হতেই সেই আশাটুকুও শেষ হয়ে যায়।\nরানের দিক থেকে এটা টিম ইন্ডিয়ার অন্যতম সবথেকে কম ব্যবধানে পরাজয়, তা বলা যেতেই পারে। ইতিপূর্বে ২০০৯ সালে ৩ রানে অস্ট্রেলিয়ার বিরুদ্ধে হেরেছিল ভারত।\nরানের দিক থেকে এটা টিম ইন্ডিয়ার অন্যতম সবথেকে কম ব্যবধানে পরাজয়, তা বলা যেতেই পারে। ইতিপূর্বে ২০০৯ সালে ৩ রানে অস্ট্রেলিয়ার বিরুদ্ধে হেরেছিল ভারত। তবে এই ম্যাচটা জেতাতে না পেরে দীপক চাহার প্রচন্ড হতাশ হয়ে পড়েন। খেলা শেষ হয়ে যাওয়ার পরেও প্যাড পরে তাঁকে বসে থাকতে দেখা যায়। তবে রবিবার যে ভারত জয়ের কাছাকাছি এসে পৌঁছেছে, তার সিংহভাগ কৃতিত্ব চাহারকেই দিতে হবে। তবে চাহারের এই অবদান হয়ত অনেকেই ভুলে যাবেন। কারণ ভারতীয় ক্রিকেট দল এই সিরিজে ৩-০ ব্যবধানে হেরে গিয়েছে। টিম ইন্ডিয়ার স্পিনাররা সঠিক সময়ে উইকেট তুলতে পারেননি। দলের মিডল অর্ডার আবারও রান করতে ব্যর্থ হলেন। সত্যি কথা বলতে কী, এই তিনটে ম্যাচে ভারতীয় ক্রিকেট দল জয়ের একটা মুহূর্তও তৈরি করতে পারেনি। নিউ জিল্যান্ডের মাটিতে বছর দুয়েক আগে ভারতকে সাদা বলের ক্রিকেটে হোয়াইটওয়াশ হতে হয়েছিল। তবে এবার দলের অধিনায়ক, সহ অধিনায়ক, কোচ সকলেই আলাদা ছিলেন। একেবারে আলাদা একটা দল ছিল। কিন্তু ফলাফল সেই একই হল।\nতবে নিজেদের পারফরম্য়ান্সে দক্ষিণ আফ্রিকা কিন্তু যথেষ্ট গর্বিত হবে। সেঞ্চুরিয়নে হেরে যাওয়ার পরেও তারা লড়াই করে ঘুরে দাঁড়ায় এবং পরপর দুটো টেস্ট ম্য়াচ জয় করে। এরপর একদিনের সিরিজেও তারা সেই জয়ের ধারা বজায় রাখতে পেরেছে। দলের স্পিনাররা যথেষ্ট ভালো পারফরম্যান্স করেছেন। পাশাপাশি নিজেদের রানও তাঁরা ভালোভাবে রক্ষা করতে পেরেছেন। এই সিরিজে পরাজয়ের পর খুব স্বাভাবিকভাবেই ভারতীয় ক্রিকেট সমর্থকেরা হতাশ হয়ে পড়েছেন। অনেকে আবার রোহিত শর্মাকে একদিনের ক্রিকেট দলে প্রত্যাবর্তনের আবেদন জানিয়েছেন। পাশাপাশি কেউ কেউ বলছেন, এই পরাজয়ের পর গোটা দলটাকে নিয়ে রাহুল দ্রাবিড়ের আরও বেশি করে খাটতে হবে।\nপরের খবরজাতীয় সংগীত চলাকালীন চিবোচ্ছিলেন চুইংগাম! নয়া বিতর্কে কোহলি\nvirat kohli kl rahul indian cricket team indian cricket news india vs south africa\nWeb Title : south africa beats india and seals the odi series\nসিনেমা অক্ষয়ের 'ভুল ভুলাইয়া'-র অর্ধেক খরচে তৈরি কার্তিকের দুসরা!


পররাষ্ট্রমন্ত্রী ড. এ. কে. আব্দুল মোমেন জাতির পিতা বঙ্গবন্ধুর জন্মশতবার্ষিকী ও স্বাধীনতার সুবর্ণজয়ন্তী উপলক্ষ্যে ওমানের সুলতান হাইতাম বনি তারিক আল সাঈদকে বাংলাদেশ সফরের আহ্বান জানিয়েছেন।\nআজ ওমানের পররাষ্ট্রমন্ত্রী সাঈদ বদর বিন হামাদ বিন হামুদ আল বুসাইদির সাথে টেলিফোনে আলাপকালে ড. মোমেন এই আহ্বান জানান।\nসেই সাথে তিনি করোনার সময়ে বাংলাদেশের প্রায় ৭ লাখ প্রবাসীকে দেখভাল করেছেন, একজনকেও চাকরিচ্যুত হয়ে দেশে ফিরতে হয়নি এবং সম্প্রতি বিমান যাতায়াত চালু করে প্রায় ৪০ হাজার আটকেপড়া শ্রমিককে ফেরত নিয়েছেন বলে তাঁকে ধন্যবাদ জানান।\nতাছাড়া সম্প্রতি ওমানের প্রচেষ্টায় কাতার ও সৌদী আরবের মধ্যে সমঝোতা সম্ভব হয়েেছ বলে ধন্যবাদ জানান ড. মোমেন।\nবাংলাদেশ সফলতার সাথে করোনা মোকাবেলার বিষয়ে প্রধানমন্ত্রী শেখ হাসিনা সরকারের প্রশংসা করেন ওমানের পররাষ্ট্রমন্ত্রী। এ বিষয়ে তথ্য আদান প্রদানসহ দু’দেশ পরস্পরকে সহযোগিতা করতে পারে বলে উল্লেখ করেন তিনি।\nবদর আল বুসাইদি ওমানের উন্নয়নে প্রবাসী বাংলাদেশিদের ভূমিকার প্রশংসা করেন। করোনার মধ্যে ওমান সরকার প্রবাসী বাংলাদেশিদের পাশে রয়েছে বলেও জানান তিনি।\nএবছরের প্রথমার্ধে দু’দেশের মধ্যে ‘ফরেন অফিস কনসাল্টেশন (এফওসি)’ অনুষ্ঠানরে বিষয়ে দু’দেশের পররাষ্ট্রমন্ত্রী সম্মতি জ্ঞাপন করেন। এই এফওসিতে দু’দেশের দ্বিপাক্ষিক সম্পর্কের বিভিন্ন দিক নিয়ে আলোচনা হবে। দু’দেশের সরকারি ও কূটনীতিক পাসপোর্টধারীদের ভ্রমণের ক্ষেত্রে ভিসা অব্যাহতি প্রদান বিষয়ক চুক্তি শীঘ্রই স্বাক্ষরিত হবে উল্লেখ করে ড. মোমেন বলেন, বাংলাদেশের পক্ষ থেকে এ চুক্তিতে স্বাক্ষর করে দ্রুত তা নির্ধারণ করা হবে। ওমানের পররাষ্ট্র মন্ত্রণালয়ের আন্ডার সেক্রেটারিকে এ বিষয়ে স্বাক্ষরকারী হিসেবে সেদেশের পক্ষ থেকে নিযুক্ত করা হয়েছে।\nএসময় ড. মোমেন বাংলাদেশে বিনিয়োগে রিটার্ন প্রতিবেশী দেশের তুলনায় বেশি বলে উল্লেখ করেন। তিনি এদেশের অর্থনৈতিক অঞ্চল ও অবকাঠামো উন্নয়নে ওমানের বিনিয়োগের প্রত্যাশা করেন। বিভিন্ন বিষয়ে পারস্পরিক সহযোগিতারও আহবান জানান তিনি।বাসস


মানুষের মানবতা এবং মনুষ্যত্ব দিন দিন হ্রাস পাচ্ছে। যার ফলে পথশিশুর সংখ্যাও বৃদ্ধি পাচ্ছে। কিন্তু আমাদের বিবেক কখনো কি নাড়া দেয় না? আজ যে ছোট ছোট বাচ্চা রাস্তায় পত্রিকা বিক্রি করে, ফুল বিক্রি করে কিংবা কিছু খাবে বলে টাকা চায় তাদের ভবিষ্যৎ কী? যে বয়সে তাদের হাতে থাকা উচিত বই-খাতা আজ তাদের হাতে প্লাস্টিকের বস্তা। রাস্তায় রাস্তায় তারা প্লাস্টিক খোঁজে। কী নির্মম বেদনাময় দৃশ্য। ২০১৫ সালের হিসাব অনুযায়ী দেশে পথশিশুর সংখ্যা ছিল ১০ লাখ। বর্তমানে পথশিশুর সংখ্যা নিয়ে সুনির্দিষ্ট কোনো জরিপ আমি পাইনি।\nসমাজকল্যাণ মন্ত্রণালয়ের এক গবেষণায় দেখা গেছে, পথশিশুদের ৫১ ভাগ ‘অশ্লীল কথার শিকার’ হয়। শারীরিকভাবে নির্যাতনের শিকার হয় ২০ শতাংশ। সবচেয়ে বেশি যৌন হয়রানির শিকার হয় মেয়েশিশু। ১৪ দশমিক ৫ শতাংশ পথশিশু যৌন নির্যাতনের শিকার হয়। আর মেয়ে পথশিশুদের মধ্যে ৪৬ ভাগ যৌন নির্যাতনের শিকার। সোশ্যাল এন্ড ইকোনমিক অ্যানহান্সমেন্ট প্রোগ্রাম (সিপ) নামের একটি সংস্থার প্রতিবেদন থেকে জানা যায়, পথশিশুদের প্রায় ৪৪ শতাংশ মাদকাসক্ত, ৪১ শতাংশ শিশুর ঘুমানোর কোনো বিছানা নেই, ৪০ শতাংশ শিশু গোসল করতে পারে না, ৩৫ শতাংশ খোলা জায়গায় মলত্যাগ করে, ৫৪ শতাংশ অসুস্থ হলে দেখার কেউ নেই এবং ৭৫ শতাংশ শিশু অসুস্থ হলে ডাক্তারের সঙ্গে কোনো ধরনের যোগাযোগ করতে পারে না। পথশিশুদের জীবনযাপন অনেক জটিল। ঝুঁকিপূর্ণ পরিবেশ থেকে তারা নানা জিনিস সংগ্রহ করে বিক্রির জন্য। তারা নানা রোগে আক্রান্ত হয়। পথশিশুদের ২৫-৩০ ভাগ মেয়ে। তারা সবচেয়ে বেশি ঝুঁকির মধ্যে থাকে। সা¤প্রতিক বিভিন্ন গবেষণায় উঠে এসেছে, পথশিশুদের ৮২ শতাংশই নানা ধরনের পেটের অসুখে আক্রান্ত। এই অসুখের পেছনে যে অস্বাস্থ্যকর খাবার গ্রহণ দায়ী, তা বলাই বাহুল্য। পাশাপাশি নোংরা পরিবেশে থাকার কারণে এদের মধ্যে চর্মরোগের হারও অনেক বেশি, চিকিৎসার ব্যবস্থা না থাকায় ভাসমান এই শিশুদের ৬১ শতাংশই কোনো না কোনো চর্মরোগে আক্রান্ত।


January 22, 2022, 07:20 PM\nযশোরের ঝিকরগাছা থানা পুলিশ অভিযান চালিয়ে গ্রেপ্তারি পরোয়ানাভুক্ত ১২ আসামিকে গ্রেপ্তার করেছে পুলিশ। গ্রেপ্তারদের মধ্যে একজন ৩ মাসের সাজাপ্রাপ্ত, ১০ জন জি. আর গ্রেপ্তারি পরোয়ানাভুক্ত এবং একজন সি.আর গ্রেপ্তারি পরোয়ানাভুক্ত আসামি।\nশনিবার (২২ জানুয়ারি) দিবাগত রাতে উপজেলার বিভিন্ন এলাকায় অভিযান চালিয়ে তাদের গ্রেপ্তার করা হয়।\nগ্রেপ্তার হওয়া ব্যক্তিরা হলেন- একই উপজেলার হাড়িয়া গ্রামের মো. আমির হোসেনের ছেলে রেজাউল ইসলাম (৩৬), পায়রাডাঙ্গা গ্রামের মো. আব্দুল বাকীর ছেলে জমির গাজী (৪০), হাড়িখালী পাঁচপোতা গ্রামের মো. হযরত আলীর ছেলে আ. রহমান লাল্টু (৩৮), হাড়িখালী পাঁচপোতা গ্রামের মো. হযরত আলীর মেয়ে মোছা. স্বপ্না (৩৩), হাড়িখালী পাঁচপোতা গ্রামের মো. হযরত আলীর স্ত্রী জাহানারা বেগম (৩৬), কলাগাছি গ্রামের মৃত- লুৎফর রহমানের ছেলে শরিফুল ইসলাম (৪৯), কৃষ্ণনগর কাটাখালি গ্রামের মৃত আব্দুল বারিক বিশ্বাসের ছেলে মনিরুল ইসলাম (৫২), নন্দি ডুমুরিয়া গ্রামের নজরুল ইসলামের ছেলে সোহেল রানা (৩২), ঝিকরগাছা বেলে বটতলা গ্রামের ইয়াকুব আলীর ছেলে আমিনুর রহমান (৪১), ছুটিপুর গ্রামের দুলাল দাসের ছেলে প্রবীর দাস (৩৭), মনোহরপুর গ্রামের মহর আলীর ছেলে রবিউল ইসলাম (৩৫), বেড়ারুপানি গ্রামের মো. সিদ্দিক হোসেনের ছেলে মহসীন আলম (৩৬)।\nঝিকরগাছা থানার ভারপ্রাপ্ত কর্মকর্তা (ওসি) সুমন ভক্ত জানান, তাদের সকলের বিরুদ্ধে আদালতের গ্রেপ্তারি পরোয়ানা ছিল। শনিবার দুপুরে তাদেরকে যশোর আদালতে সোপর্দ করা হয়েছে।\nআরও পড়ুন: চট্টগ্রামে গৃহবধূকে কুপিয়ে হত্যা: প্রধান আসামি গ্রেপ্তার\nকক্সবাজারে নারী পর্যটককে ‘সংঘবদ্ধ ধর্ষণ’: আরেক আসামি গ্রেপ্তার\nআসামির দায়ের কোপে পুলিশের হাতের কবজি বিচ্ছিন্ন!


আমরা নাট্যকর্মী – bangla media and entertainment news\nHome » নিবন্ধ » আমরা নাট্যকর্মী\nদিলীপ চক্রবর্তী কেন আমাদের কাঁদানোর পথ বেছে নিয়েছিলেন তা আমার জানার সুযোগ হয়নি। তবে আমি একটা বিষয় উপলব্ধি করেছি- কোন কিছু আশা করার ক্ষমতা হারিয়ে ফেললেই কেবল মানুষ এই চরম ভুল পথটি বেছে নেয়। যেদিন দিলীপ চক্রবর্তীর প্রয়াণের খবর পাই, সেদিন জাতীয় নাট্যশালায় ‘ঢাকা থিয়েটার’র ‘দ্য টেম্পেস্ট’ দেখতে গিয়েছিলাম। না, আজ নাটকের সম্পর্কে কিছু লিখবো না। অনেক দিনের জ্বর, তাই আজ প্রলাপ বকবো, অরণ্যে রোদন করবো।\nনাটক শুরুর আগে শ্রদ্ধ্যেয় জনাব নাসির উদ্দিন ইউসুফ সাদা পাঞ্জাবি পরা দীর্ঘ দেহটি নিয়ে মাউথপিসের সামনে দাড়ালেন। তিনি দিলীপ চক্রবর্তী’র কথা তুললেন। তাঁর এ সম্পর্কিত বক্তৃতার নাট্যকর্মীদের হতাশা নিয়ে কথা বললেন। বললেন তাদের মনের কথা। বললেন- নাট্যকর্মীদের জীবনে টিকে থাকার যুদ্ধের কথা। এ যুদ্ধের কথা আজকের মিডিয়ায় তারকা খ্যাতি নিয়ে দাপিয়ে বেড়ানো বহু এক সময়কার মঞ্চকর্মীরা মর্মে মর্মে জানেন। জনাব ইউসুফ বললেন- ‘আমরা যদি এসব ছেলেমেয়েদেরকে মাসে ৫ টা হাজার টাকাও হাতে তুলে দিতে পারতাম, তাহলেও হয়তো হতাশা থেকে ওদের রক্ষা করতে পারতাম। ওরা অনেক পরিশ্রম করে মঞ্চের জন্য, কিন্তু আমরা কিছুই ওদের দিতে পারিনা জীবনযাপনের জন্য।’ এসব বিষয়ে সকলকে সহযোগীতার আহ্বান জানালেনও।\n১৮ অক্টোবর’ ১৪ খৃ. ফেইসবুক খুলেই দেখি, শ্রদ্ধ্যেয় সুদীপ চক্রবর্তীর একটি স্ট্যাটাস। তা একবারেই কান গরম হবার মত। হয়তো ভুল পথে নয়। কিন্তু ভুল সময়ে, অপ্রাপ্তি নিয়ে হবিগঞ্জ জীবন সংকেত নাট্যগোষ্ঠীর শিল্পী মীর চলে গেলেন। আর আসবেন না তিনিও। লাল সালাম তোমায় হে যোদ্ধা।\nআমি একটা গল্প বলার চেষ্টা করবো এ লেখার শেষে।\nজনাব নাসির উদ্দিন ইউসুফ তাঁর বক্তৃতার পর নাট্যকর্মীদের উন্নয়নে কি করেছেন সে প্রশ্ন করার মতো বড় হয়নি আমি, তাই করবো না। করলে আবার কেউ পাল্টা প্রশ্ন করতে পারেন- তিনি কি বক্তব্য দিয়ে ঠেকেছেন? না, এখানে ঠেকাঠেকির কিছু নেই। যেহেতু তিনি বিষয়টা ভেবেছেন। যেহেতু এই অঙ্গনের অভিভাবকদের একজন তাই তার সন্তানদের ভালোমন্দ নিয়ে কাজ করার ঠেকা তাঁর বা তাঁদের আছে বটে।\nখুব সম্ভবতঃ কোন এক টিভি অনুষ্ঠানে শ্রদ্ধ্যেয় শিমুল ইউসুফ উৎকন্ঠা প্রকাশ করলেন এভাবে- ‘দেখুন আমরা রুবাইয়্যাতের (ঢাকা থিয়েটারের রুবাইয়্যাৎ আহমেদ) জন্য কিছু করতে পারছিনা।’ নাট্যকর্মীদের নিয়ে এসব কিংবদন্তীর গল্পের নায়ক-নায়িকাদের এমন উৎকন্ঠা সত্যিই চোখজোড়া ঝাপসা করে দেয়। আসলে দলের মাথা যাঁরা, তাঁরাতো দলের অন্য সবার অভিভাবক। তাঁদেরতো সন্তানদের নিয়ে মাথা ব্যাথা থাকতেই হবে। কিন্তু হায়! সব মান্যবরের কি মাথাব্যাথা হয়? না থাকার চিত্র যে আছে।\nকর্তা সংগঠন বাংলাদেশ গ্রুপ থিয়েটার ফেডারেশন কি ধরনের ভুমিকা রাখছেন? থিয়েটার চর্চা একটি স্বাধীন বিষয়। তবু ফেডারেশনের অন্তর্ভুক্ত হতে তো কিছু নিয়ম মানতে হয় সব দলেরই। তার মধ্যে নিশ্চয় প্রযোজনা সংখ্যা একটি গুরুত্বপূর্ণ নিয়ামক। কিন্তু সদস্য বনে যাবার পর বছরের পর বছর কোন নতুন প্রযোজনা উপহার দিতে ব্যর্থ হলে কি কোন ব্যবস্থা নেয়ার ব্যবস্থা আছে? থাকলে কি নেয়া হয়? নাম সর্বস্ব দল নিয়ে নাট্যাঙ্গনের মত পবিত্র একটি জায়গায় কিভাবে বিচরণ করা যায়? নেতৃত্ত্ব নির্ধারণী নির্বাচনের মত ব্যপারে কি অংশগ্রহনের সুযোগ থাকে? কোন অভিভাবক নিজেকে নিয়ে ব্যস্ত থাকতে পারেন তা আমি বিশ্বাস করতে চাই না। যেমনটি বলেছিলেন সর্বজনাব শ্রদ্ধাভাজনেষু রামেন্দু মজুমদার-‘ নাটকের মানুষেরা ভালো মানুষ হয়।’\nবিশ্বায়নের ফলে পৃথিবীটাই গ্রাম। কিন্তু একটা কথা। দেশের প্রত্যন্ত অঞ্চলেও নাট্যচর্চা হয়, অনেকে থিয়েটার করেন। তারা কিন্তু ধরতে গেলে বিশ্বায়নের ফলভোগী রাজধানীর বুকে লালিত প্রচার মাধ্যমের আলো প্রায় পান ই না। তবে সাম্যের গান কিভাবে গাইব? তবে বর্তমানে বাংলাদেশ শিল্পকলা একাডেমি’র উদ্যোগ এক্ষেত্রে খুবই কৃতজ্ঞচিত্তে প্রশংসনীয়। প্রতিবছরই প্রায় হাজার হাজার নাট্যকর্মী জাতীয় নাট্যশালার মঞ্চে দাপাতে পারছেন। সংলাপ আওড়াতে পারছেন। মনের মত সেট বানাতে পারছেন। এর পরিসর আরও বহুগুণ বাড়ানো দরকার। মঞ্চের আলো যেন সবচেয়ে মেধাবী নাট্যকর্মীদেরকে দর্শকের সামনে স্থান দেয়। যাঁরা আলোর মশাল নিয়ে পৃথিবী প্রদক্ষিণ করবেন। যেন পুরো পৃথিবীই একটা মঞ্চ। যে মঞ্চ থেকে সমস্ত সৃষ্টির কল্যাণের কাজ করা হবে।\nশেষের গল্পটা আজ বলবো না। অন্যদিন বলব। নিকটতম ভবিষ্যতে। এত এলোমেলো অবস্থার মধ্য থেকেও বাংলাদেশ সারা পৃথিবীর নাটকের মোড়ল। বাংলার এই নিরহংকারী সন্তানকে আমরা ‘রামেন্দু দা’ বলে ডাকার দুর্লভ সুযোগ পেলাম জীবদ্দশায়। দাদা উপরের সমস্ত কথায় কোন বেয়াদবি বা ভুল হলে আমায় ডেকে নিয়ে আপনি নিজ হাতে আমার কান মলে দিবেন। আমাদের অভিভাবক হিসেবে।\nNext টেলি সামাদের সফল অস্ত্রোপচার সম্পন্ন


অধ্যাপক ড. মীজানুর রহমানু: শেখ রাসেলের মায়ায়ভরা মুখখানি | আমাদের সময়.কম – AmaderShomoy.com\nপ্রকাশের সময় : October 18, 2021, 11:22 am\nআপডেট সময় : October 18, 2021 at 11:22 am\nঅধ্যাপক ড. মীজানুর রহমানু: শেখ রাসেল একটি নিষ্পাপ শিশু। পবিত্র ফুলের মতো। দুরন্তপনায় বেড়ে উঠছিলো। মানুষ হচ্ছিলো। পড়ছিলো চতুর্থ শ্রেণিতে। শিক্ষকবান্ধব সকলের সঙ্গে হাসিমুখ করে কথা বলতো। রাশি রাশি ভালোবাসাও জুটতো তার কপালে। আহা! কী মায়ায়ভরা মুখ। সুখটা থাকলো না। খুনিদের হাতে নির্মমভাবে নিহত হয় রাসেল পরিবারের অন্য সদস্যদের সঙ্গে। কতো ছিলো বয়স? ১০ বছরের কিছু বেশি। এই বয়সেই তাকে পৃথিবীর মায়া ত্যাগ করতে হয়েছে ঘাতকের বুলেটে জীবন দিয়ে। পৃথিবীর ইতিহাসে অনেক হত্যাকাণ্ডের ঘটনা আছে, কিন্তু এর মধ্যে ১৯৭৫ সালের ১৫ আগস্টের হত্যাকাণ্ড অত্যন্ত নির্মম। জঘন্যতম। কারণ নারী-শিশু নির্বিশেষে সকলকে হত্যা করেছিলো খুনিরা। এমন ইতিহাস পৃথিবীতে বিরল। যদিও কারবালার প্রান্তরে শিশু হত্যার হয়তো দুয়েকটি ঘটনা আছে। শেখ রাসেল পিতা-মাতা, ভাই-ভাবিদের সঙ্গে হত্যার শিকার হয়েছে। খুনিদের অনেকেরই বিচার হয়েছে। এখনো কয়েকজন বিদেশে পালিয়ে আছে, তাদের দেশে ফিরিয়ে শাস্তির মুখোমুখি করা দরকার। এই দৃষ্টান্ত যাতে ছড়িয়ে যায় সবদিকে, যাতে আর কখনো কেউ মানুষ হত্যার মতো জঘন্য অপরাধ না করে।\nশেখ রাসেলকে নিয়ে যখনই আলোচনা করি, তখন দেশের সব শিশুর মুখ মনে ভেসে ওঠে। দেশে এখন ৫ বছর বয়সের নিচে ২ কোটির মতো শিশু আছে। তার মধ্যে ৭৩ শতাংশ গ্রামে বাস করে, আর ২৭ শতাংশ বাস করে শহরে। আমাদের অর্থনৈতিক প্রবৃদ্ধি বেড়েছে, ফুড সিকিউরিটি বেড়েছে, কিন্তু আন্তর্জাতিক মান অনুযায়ী এক-তৃতীয়াংশ শিশু এখনো দরিদ্রসীমার নিচে বসবাস করে। গ্রামে ৭৩ ও শহরে যে ২৭ শতাংশ শিশু থাকে, তাদের মধ্যে বৈষম্য তৈরি হয়েছে প্রকটভাবে। এই বৈষম্য বাড়ছে দিনে দিনে। এই বৈষম্য কমানো প্রয়োজন এবং দাবি জানাই যেন সকল শিশু তার মৌলিক অধিকার পায়। শহরের শিশুদের একধরনের সমস্যা, আবার গ্রামের শিশুদের সমস্যা শহরে শিশুদের থেকে ভিন্ন। শহরের শিশুরা খেলাধুলা, চিত্তবিনোদন, দৌড়াদৌড়ি, ছোটাছুটির কোনো সুযোগ পায় না। কারণ শহরে আবদ্ধ জীবন। এখানে ব্যস্ততা বেশি। যে কারণে আমাদের শিশুদের প্রতি যথাযথ মনোযোগ দেওয়া হচ্ছে না। শহরে বস্তিতে যারা থাকে তাদের অবস্থা আরও করুণ। তাদের স্যানিটেশনের দুরবস্থা আছে। শিশুদের মৃত্যুহারও অনেক বেশি বস্তিতে।\nশিশুদের বেড়ে ওঠার, ছুটে চলার জন্য, দুরন্তপনার উপযুক্ত পরিবেশ গ্রামে আছে। তবে গ্রামেও স্বাস্থ্য, চিকিৎসা, শিশুকালের যত অপ্রতুলতা এখনো আছে। শেখ রাসেলকে যখন আমরা স্মরণ করি, তখন তার সমবয়সী যারা তাদের কল্যাণের কথা চিন্তা করতে হয়। কারণ তারাই আগামী দিনের বাংলাদেশ। তারাই আমাদের ভবিষ্যৎ। তাদের যথাযথভাবে গড়ে তুলতে না পারলে দেশ যোগ্য নাগরিক পাবে না। জাতির জনক বঙ্গবন্ধু শেখ মুজিবুর রহমানও শিশুদের ভালোবাসতেন। শিশুদের জন্য তার দ্বার সবসময় উন্মুক্ত ছিলো। প্রধানমন্ত্রী শেখ হাসিনাও শিশুদের প্রতি বিশেষ মনোযোগী। শিশুদের জন্য অনেক প্রকল্প গ্রহণ করেছেন। এতে তার যে পারিবারিক বেদনা আছে, তা অনেকটা লাঘব হয়। শিশুদের দেখলে শেখ রাসেলর মুখখানি বোন শেখ হাসিনার মানসপটে ভেসে ওঠে। যে কারণে অন্য যেকোনো সময়ের তুলনায় শিশুদের জন্য সরকারি বরাদ্দ, স্কুলে নিয়ে আসা, দুপুরে খাবার দেওয়াসহ বিভিন্ন কর্মসূচি গ্রহণ করা হয়েছে। শিশু রাসেলকে যারা হত্যা করেছে তাদের বিচার আমরা চাই। এ ধরনের ঘটনা যাতে আর না ঘটে সে ব্যবস্থাপনা দরকার। রাসেলের বয়সী বা তার বেশি সকল শিশুর জীবনমান উন্নয়নের দাবি জানাই। তারা যেন প্রকৃতপক্ষে শ্রমশক্তি ও যুবশক্তিতে রূপান্তরিত হয়ে দেশের কল্যাণে ভ‚মিকা রাখতে পারে। সরকারি প্রতিষ্ঠান যথাযথ পদক্ষেপ নিয়ে এগিয়ে আসবে বলে আমরা আশা করছি।\nপরিচিতি : সাবেক উপাচার্য, জগন্নাথ বিশ^বিদ্যালয়


ধর্মকারী+: প্রকৃত মূত্রমনারা - ০২\nপ্রকৃত মূত্রমনারা - ০২\nঅবাস্তব, ভিত্তিহীন ও যুক্তিরহিত কথা বলায় মমিনদের জুড়ি নেই। এই যেমন 'মুক্তমনা' শব্দটিকে তারা ব্যঙ্গ করে 'মূত্রমনা' বলে থাকে, যদিও বিন্দুমাত্র কারণ নেই এর পেছনে। মুক্তমনাদের মূত্রপ্রীতির কথা কখনও শোনা যায় না। তাই বলে মূত্রমনা বলে কেউ নেই, তা কিন্তু নয়।\nবর্তমান সিরিজে হাতে-কলমে প্রমাণ করা হবে, প্রকৃত মূত্রমনা কারা। এই যেমন, ইছলামের নবী উটের প্রস্রাব মমিনদের জন্য হালাল করে দিয়ে তা পান করার নির্দেশনাও দিয়েছে। তাইলে কী খাড়াইল? কারা আসলে মূত্রমনা?\nLabels: ইসলামের নবী, কার্টুন, ছবি, হাদিস


সালাত আদায়ের সময় সূরা ফাতিহা পাঠ করার পর কিছুক্ষণ চুপ থাকার বিধান কী ? - Bissoy Answers\nসালাত আদায়ের সময় সূরা ফাতিহা পাঠ করার পর কিছুক্ষণ চুপ থাকার বিধান কী ?\nফিক্বাহবিদদের মধ্যে থেকে কেউ মত প্রকাশ করেছেন যে, ইমাম সূরা ফাতিহা পাঠ করার পর অন্য সূরা শুরু করার পূর্বে কিছুক্ষণ নীরব থাকবেন, যাতে করে মুক্তাদী ফাতিহা পাঠ করতে সক্ষম হয়। কিন্তু এব্যাপারে নবী (ছাল্লাল্লাহু আলাইহি ওয়া সাল্লাম) থেকে কোন হাদীছ বর্ণিত হয়নি। তবে তা হচ্ছে সামান্য বিরতী নিঃশ্বাস নেয়ার জন্য এবং এই ফাঁকে মুক্তাদি সূরা ফাতিহা পাঠ করা আরম্ভ করে দিবে। এরপর ইমাম অন্য ক্বিরাত শুরু করে দিলেও কোন অসুবিধা নেই। কেননা সূরা ফাতিহা পাঠ করা মুক্তাদীর জন্য রুকন। কিন্তু ইমামের ক্বিরআত শ্রবণ করা তার জন্য মুস্তাহাব। মোটকথা নীরব থাকার মুহূর্তটি অতি সামান্য দীর্ঘ নয়।\nসালাত আদায়ের সময় সূরা ফাতিহা পাঠের পর জোরে 'আমিন' বলার বিধান কী ?\n14 মার্চ 2014 "পবিত্রতা ও সালাত" বিভাগে জিজ্ঞাসা করেছেন মোঃ আনিস (355 পয়েন্ট)\nফরয নামাযানে- সমস্বরে সূরা ফাতিহা, আয়াতুল কুরসী প্রভৃতি পাঠ করার বিধান কি?\nনামাযে সূরা ফাতিহা পাঠ করার বিধান কি?\nমুক্তাদী কখন সূরা ফাতিহা পাঠ করবে? ইমামের ফাতিহা পাঠ করার সময়? নাকি ইমাম সূরা ফাতিহা শেষ করে অন্য সূরা পাঠ শুরু করলে?\n452,146 টি উত্তর


কলকাতার সেরা 13 বিরিয়ানির ঠিকানা (Biryani Joints) - Page4of6- Chalo Kolkata\n7. Zeeshan (জিশান, পার্ক সার্কাস)\nকাজের চাপ, খুব তাড়া; তাও মনটা বিরিয়ানি ছাড়া মানতে চাইছে না? তবে পার্ক সার্কাসের এই বিখ্যাত রেস্তোরাঁ হল আপনার গন্তব্য। এখানকার ঘরোয়া পরিবেশে স্বুস্বাদু খাওয়ার আপনার অবসন্ন শরীরকে করে তুলবে চাঙ্গা, আর জিভে দেবে এক নৈস্বঃর্গীক অনুভূতি।\n“অন্দরটি বেশ বড় ও আরামদায়ক, এছাড়া এখানে খাওয়ার ও সময়মত সার্ভ করা হয়, আর খাওয়ারের গুণমান বেশ ভালো।”\nআর কি চেখে দেখবেন – চিকেন চাপ, ও মাটন রেজালা।\nশাখা– দেশপ্রিয় পার্ক, লেক মার্কেট, কলেজ ষ্ট্রীট, গড়িয়া, প্রিন্স আনোয়ার শাহ্ রোড, বালিগঞ্জ।\n8. Arsalan (আরসালান, হাতিবাগান)\nকলকাতার বিরিয়ানি, একেবারে খাঁটি বাঙালী পছন্দের বিরিয়ানি খেতে হলে যেতে হবে আরসালান। এখানকার বিরিয়ানির স্বাদে যেমন আছে খাঁটি মোঘলাই ছাপ তার সাথে আছে বাঙালী রন্ধন শিল্প, সব মিলে বাঙ্গালীদের বিরিয়ানি প্রেমের রহস্য জানতে গেলে চেখে দেখতে হবে আরসালানের এই বিরিয়ানি। উত্তর কলকাতার সবথেকে জনবহুল জায়গায় অবস্থিত এই বহু পুরনো রেস্তোরাঁ কলকাতার অন্যতম প্রিয় বিরিয়ানি ডেস্টিনেশন।\n“দারুন অন্দর সজ্জা, দারুন পরিবেশ তার সাথে খুব ভালো সার্ভিস।”\n“এখানকার লখনৌ বিরিয়ানিটি খুব ই ভালো, যারা মশলাদার খাওয়ার খেতে পছন্দ করেন তাদের জন্য এটি খুব ভালো পছন্দ। আর এর মধ্যে যে দু টুকরো মাটন থাকে তার নিজের একটা আলাদা স্বাদ থাকে যা এটাকে আরও স্বুস্বাদু বানায়।”\nকি কি খাবেন– চিকেন চিজ কাবাব\nশাখা– পার্ক সার্কাস, পার্ক ষ্ট্রীট, বাইপাস, চিনার পার্ক, তারাতলা।


নেপালে বিমান দুর্ঘটনায় নানা অভিযোগের জবাব কী!\nপ্রকাশিত : ১১:৩৮ ৩০ মার্চ ২০১৮\nনেপালে ইউএস বাংলা এয়ারলাইন্সের বিমান দুর্ঘটনার পর থেকে আকাশপথের নিরাপত্তা ইস্যুতে চলছে আলোচনা সমালোচনা। সরকারি বেসরকারি অপারেটর এবং কর্তৃপক্ষ নিরাপত্তা নিশ্চিত করতে কতোটা তৎপর সেটি নিয়েও হচ্ছে নানা বিশ্লেষণ।\nবাংলাদেশি এ বিমানটি এমন সময় দুর্ঘটনার শিকার হলো যার কিছুদিন আগে আন্তর্জাতিক বেসামরিক বিমান চলাচল সংস্থা `আইকাও` নিরাপত্তার ব্যাপারে বাংলাদেশে একটি নিরীক্ষা চালিয়েছিল।\nআইকাও`র ওই অডিটে ইউএস বাংলা এবং বিমান বাংলাদেশ এয়ারলাইন্সকেই নমুনা হিসেবে নেওয়া হয়েছিল। অবশ্য আইকাও`র সেফটি অডিটে বাংলাদেশের অবস্থার উন্নতি হয়েছে বলেই উঠে আসে।\nগত ১২ মার্চ ইউএস-বাংলার ফ্লাইটটি বিধ্বস্ত হওয়ার ঘটনায় ২৬ জন বাংলাদেশি, ২২ জন নেপালি এবং একজন চীনা যাত্রী নিহত হন। ওই ঘটনায় আহত হন ১০ জন বাংলাদেশি, নয় জন নেপালি এবং মালদ্বীপের একজন নাগরিক।\nপ্রাকৃতিক কারণে, মানুষের কোনও ভুল বা কারিগরি ত্রুটি প্রধানত এই তিনটি কারণেই বিমান দুর্ঘটনা ঘটে।\nসিভিল এভিয়েশন কর্তৃপক্ষ বলছে, নেপাল দুর্ঘটনা থেকে শিক্ষা নিয়ে কোনও পদক্ষেপ নেওয়ার সময় এখনও আসেনি। এজন্য দুর্ঘটনার তদন্ত শেষ হওয়া পর্যন্ত অপেক্ষা করতে হবে। কারণ তদন্ত রিপোর্টে জানা যাবে ঠিক কী কারণে দুর্ঘটনায় পতিত হয় ফ্লাইটটি।\nবাংলাদেশ সিভিল এভিয়েশনের পরিচালক সেফটি এন্ড রেগুলেশন্স চৌধুরী মো. জিয়াউল কবীর জানান, নিরাপত্তা ইস্যুতে এক যায়গায় থেমে থাকার কোনও সুযোগ নেই। দুর্ঘটনা হোক বা না হোক নিরাপত্তার ক্ষেত্রে প্রতিদিনই একটা নতুন দিন। নেপাল দুর্ঘটনার পর নিরাপত্তা ইস্যুতে প্রাথমিকভাবে কিছু পদক্ষেপ নেওয়া হয়েছে।\nতিনি বলেন, আমরা প্রত্যেকটা এয়ারলাইনে গিয়েছি। তাদের সঙ্গে নিরাপত্তা সচেতনতা নিয়ে আলোচনা করেছি। বৈঠক হয়েছে। সবারটা র‍্যান্ডম চেক করা হয়েছে। আমাদের রেগুলার যে অ্যাক্টিভিটিস আছে সেটি বিশ্বমানের। আইকাও`র সর্বশেষ অডিটে বাংলাদেশের সেফটি রেটিং (ইফেকটিভ ইমপ্লিমেন্টেশন) স্কোর ৫০ থেকে বেড়ে ৭৫ এর বেশি অর্জিত হয়েছে। এশিয়া তো বটেই বিশ্বের মধ্যে ৩০-৩৫টি দেশের এই স্কোর আছে। কিন্তু আমাদের টার্গেট সর্বোচ্চ স্কোর অর্জনকারী দেশের কাতারে যাওয়া।\nবাংলাদেশ থেকে বর্তমানে ১৬টি আন্তর্জাতিক ও ৮টি অভ্যন্তরীণ রুটে সরকারি ও বেসরকারি সংস্থার বিমান চলাচল করছে। গত প্রায় এক দশকে বাংলাদেশের যাত্রী এবং ফ্লাইটের সংখ্যা দ্বিগুণ হয়ে গেছে। আকাশপথে যাতায়াতের চাহিদাও বাড়ছে। বেসরকারি তিনটি অপারেটর এখন দেশ ও দেশের বাইরে ফ্লাইট পরিচালনা করছে।\nদুর্ঘটনার পর কেউ কেউ বেসরকারি সংস্থার ফ্লাইট পরিচালনায় বৈমানিকদের বাড়তি কাজের চাপ দেওয়ার অভিযোগ করেছিলেন। অনেক উড়োজাহাজের প্রয়োজনীয় রক্ষণাবেক্ষণ যথাযথ হয় না বলে অভিযোগ তোলেন। অনেক আলোচনায় নিরাপত্তার প্রশ্নে গাফিলতি বা উদাসীনতার অভিযোগ ওঠে। বৈমানিকদের বরাত দিয়ে গণমাধ্যমেও বেশকিছু খবর প্রকাশ হয়েছে।\nবেসরকারি অপারেটর রিজেন্ট এয়ারওয়েজের প্রধান নির্বাহী কর্মকর্তা এম এফ আকবর এ ব্যাপারে বলেন, নিরাপত্তা ইস্যুতে কোনও ছাড় দেওয়ার সুযোগ নেই। কেউ কিন্তু পাইলটকে ফোর্স করতে পারে না। কারণ এটা তার লাইফ। হি ইজ ফ্লাইং। তার নিজের জীবন কিন্তু সেখানে জড়িত।\nইউএস বাংলার প্রধান নির্বাহী কর্মকর্তা ইমরান আসিফ বলেন, একজন পাইলট কত ঘণ্টা কাজ করবেন এটি কোনও অপারেটর ঠিক করতে পারে না। এটি সুনির্দিষ্ট করে দিয়েছে আন্তর্জাতিক সিভিল এভিয়েশন সংস্থা আইকাও। ২৪ ঘণ্টার মধ্যে ১৪ ঘণ্টার যে ফ্লাইট ডিউটি লিমিট সেখানে চার সেক্টরের বেশি করা যাবে না এ ধরনের কিন্তু কোনও লিমিট আইকাও দেয়নি।\nতারা বলছেন, প্রতিটি উড়োজাহাজের রক্ষণাবেক্ষণের আন্তর্জাতিক বাঁধাধরা নিয়ম আছে। নির্দিষ্ট ঘণ্টা ওড়ার পর প্রতিটি বিমানকে রক্ষণাবেক্ষণ ও চেক করতে হয়।\nআসিফ বলেন, রেগুলার ইন্টারভেলে মেইনটেনেন্স না করে ফ্লাইট অপারেটর করা কোনও অপারেটরের পক্ষে সম্ভব না। এফডিএম ডেটা আমাদেরকে সিভিল এভিয়েশন এবং প্রস্ততকারকদের নিয়মিত সরবরাহ করতে হয়। কেউই মেইনটেনেন্সের বাইরে গিয়ে ফ্লাইট পরিচালনা করতে দেয় না। পাইলটকে ফোর্স করে ফ্লাইট চালাবো, এবং পাইলট সেই ফ্লাইট নিয়ে চলে যাবেন আবার টাওয়ারও লিমিটেশন যেনে ওই এয়ারক্রাফটকে অনুমতি দেবে! এ ধরনের ধারণা খুবই অর্বাচীনমূলক হবে।\nউল্লেখ্য, বাংলাদেশের ভূখণ্ডে গত ৪৬ বছরে ১৬টি বিমান দুর্ঘটনা ঘটেছে। এর মধ্যে ১৯৮৪ সালে বিমান বাংলাদেশ এয়ারলাইন্সের একটি ফ্লাইট ঢাকা বিমানবন্দরে অবতরণের আগে বিধ্বস্ত হয়। যেখানে ৪৯ আরোহীর সবাই নিহত হন। ওই দুর্ঘটনা তদন্ত শেষে বিমানের নিরাপত্তা ব্যবস্থায় নানা উদ্যোগ নেওয়া হয়েছিল। নেপাল দুর্ঘটনার তদন্ত শেষ হলে তার রিপোর্টের ভিত্তিতেই ভবিষ্যৎ একইরকম দুর্ঘটনা এড়াতে পদক্ষেপ নেওয়া হবে বলেও জানাচ্ছে সবাই।


সৌন্দর্যচর্চায় অলিভ অয়েল | Aponar Doctor\nআমরা সবাই কম বেশি জানি আগেকার দিনে আমাদের মা দাদীরা সরিষার তেল দিয়ে তাদের রূপচর্চা করতেন। কিন্তু এটা হয়ত অনেকেই জানিনা সেসময় অলিভ অয়েল বা জলপাইয়ের তেলও বহুল প্রচলিত ছিল। এই তেলের ব্যবহারই হয়ত তাদের চাকচিক্যময় ত্বকের গোপন রহস্য। অলিভ অয়েলের নাম শুনে কি চোখের সামনে তেল চটচটে একখানি মুখ ভেসে উঠছে? একটু ট্রাই করেই দেখুন, আপনার ভ্রান্ত ধারণার অবশ্যই অবসান ঘটবে। জলপাইয়ের তেল জলপাই থেকেই পাওয়া যায়। অলিভ অয়েল ভিটামিন, মিনারেল, ফ্যাটি এসিডে ভরপুর তাই শুধু ‘হার্টের’(Heart) জন্য নয় পুরো মানব দেহের জন্যই উপকারী। এটি সেনসিটিভ স্কিনের জন্যও নিরাপদ। Olive oil চুলে পুষ্টি যোগায় আর অলিভ অয়েলে বিদ্যমান ভিটামিন ই এবং এ তারুণ্য ধরে রাখতে সাহায্য করে। অলিভ অয়েলের গুনাগুণ এখানেই সীমাবদ্ধ না। আজ আমরা এমন অনেক উপকারি টিপস জানবো এই আর্টিকেলের মাধ্যমে।\nসোফিয়া লরেন, সুন্দরী ইটালিয়ান অভিনেত্রী একবার নিজের সৌন্দর্যের গোপন রহসের পেছনে অলিভ অয়েল বাথের অবদানের কথা জানিয়েছিলেন। এক বালতি পানিতে ৫ টেবিল চামচ ‘অলিভ অয়েল’(Olive oil) মিশিয়ে নিন আর গোসলের পর অনুভব করুন তুলতুলে নরম, সিল্কি ত্বকের স্পর্শ অথবা আপনি যদি গোসলের আগে অভিল অয়েল দিয়ে শরীর ম্যাসাজ করে নেন তাহলেও সেই একই ফলাফল পাবেন।\nপড়ুন কীভাবে নিবেন ত্বক ও চুলের যত্ন?\nময়েশচারাইজার – Olive oil আছে linolic acid, যা পানি বাষ্প হতে দেয়না। তাই ১/২ কাপ অলিভ অয়েল, ১/৪ কাপ ভিনেগার আর ১/৪ কাপ পানি মিশিয়ে একটি সলিউশন তৈরি করুন যা রাতে ঘুমানোর সময় নাইট ক্রিমের মত ব্যবহার করতে পারবেন। অলিভ অয়েল স্কিনকে নরম করে, ভিনেগার ত্বকে থাকা ব্যাকটেরিয়া ধ্বংস করে।\nব্রণ প্রতিরোধক – শুনে হয়ত অবাক হবেন ব্রণের চিকিৎসায় তেলের ব্যবহার। কিন্তু অলিভ অয়েল ব্রণের বংশ ধ্বংস করার জন্য উপকারী। ৪ টেবিল চামচ লবণের সাথে ৩ টেবিল চামচ Olive oil মিশিয়ে একটি পেস্ট তৈরি করুন। তারপর সেই পেস্ট ২ মিনিট ধরে মুখে ম্যাসাজ করুন। এভাবে এক সপ্তাহ করুন। আপনি অবশ্যই পরিবর্তন দেখতে পারবেন। লবণ exfoliation করে pore পরিষ্কার করে আর Olive oil মুখের আর্দ্রতা ধরে রাখে।\nডিপ কন্ডিশন – সপ্তাহে অন্ততপক্ষে একবার হালকা গরম অলিভ অয়েল চুলে ভালো ভাবে ম্যাসাজ করে লাগান। এভাবে ২/৩ ঘণ্টা চুলে তেল লাগিয়ে রেখে ‘শ্যাম্পু’(Shampoo) করুন। তারপর নিজেই লক্ষ করবেন শাইনি আর স্বাস্থ্যকর চুলের বাহার।\nহেয়ার মাস্ক – একটি ডিমের কুসুমের সাথে ২ টেবিল চামচ Olive oil, ৫ ফোঁটা লেবুর রস মেশান। চুলে ১৫ মিনিট লাগিয়ে রাখুন তারপর ধুয়ে ফেলুন। আপনার চুল হয়ে উঠবে নরম আর উজ্জ্বল।\nহেলেন অফ ট্রয় খ্যাত লেখক হোমার অলিভ অয়েলকে তরল সোনা বলে আখ্যায়িত করেছিলেন। এমন কি Thomas Jefferson – আমেরিকার তৃতীয় প্রেসিডেন্ট বলেছিলেন হেভেনের সবচেয়ে মূল্যবান উপহার অলিভ অয়েল। বহিরাগত সৌন্দর্য ছাড়াও অলিভ অয়েল আমাদের অভ্যন্তরীণ সৌন্দর্য রক্ষায় অনেক বেশি উপকারী।এটি ব্লাড প্রেসার কমিয়ে হার্ট অ্যাটাকের ঝুঁকি কমিয়ে দেয়। অলিভ অয়েলে আছে polyphenol নামের এক উপাদান যা LDL কোলেস্টেরলকে স্বাস্থ্যকর লেভেলে রাখে। তাই শুধু হাত পা বা মুখে মেখে নয় Olive oil সেবন করেও নিজেদের সুস্থ সবল রাখতে হবে।


৪ জুলাই ২০১৭ ঢাকা\n৪ জুলাই ২০১৭ ঢাকা বিশ্ববিদ্যালয় কোন ব্যক্তিকে ডক্টর অব লজ ডিগ্রি প্রদান করে?\nপ্রশ্নঃ ৪ জুলাই ২০১৭ ঢাকা বিশ্ববিদ্যালয় কোন ব্যক্তিকে ডক্টর অব লজ ডিগ্রি প্রদান করে?\nবাংলাদেশ অর্থনৈতিক সমীক্ষা 2017 অনুযায়ী বাংলাদেশের জননসংখ্যা কত?\nসমুদ্রপৃষ্ঠ 45 সেমি বৃদ্ধি পেলে 2050 সাল নাগাদ বাংলাদেশে Climate refugee হবে-\nজাতীয় পরিচয়পত্র এর মাধ্যমে কত ধরনের সেবা পাওয়াসম্ভব?\nবিশ্ব আদিবাসী দিবস পালিত হয়ে থাকে?


নবম শ্রেণীর নম্বর আপলোডে ভুল! সংশোধিত নম্বর জমা দেওয়ার সময় দিল পর্ষদ\nHomeমাধ্যমিক পরীক্ষানবম শ্রেণীর নম্বর আপলোডে ভুল! সংশোধিত নম্বর জমা দেওয়ার সময় দিল পর্ষদ\nDaily First June 25, 2021\nনিউজ ডেস্ক: রাজ্যে বাতিল হয়েছে মাধ্যমিক ও উচ্চ-মাধ্যমিক পরীক্ষা। করোনার আবহে পরীক্ষা বাতিল করেছে রাজ্য সরকার। এবারে মাধ্যমিকের ক্ষেত্রে নবম শ্রেণির বার্ষিক পরীক্ষা এবং দশম শ্রেণির অভ্যন্তরীণ মূল্যায়নের ভিত্তিতে নম্বর দেওয়া হবে। অন্যদিকে দ্বাদশের ক্ষেত্রে মাধ্যমিকের নম্বর এবং এগারো ক্লাসের নম্বরকে গুরুত্ব দেওয়া হচ্ছে।\nমাধ্যমিকের ক্ষেত্রে ২৪ জুনের মধ্যে স্কুলগুলিকে নবম শ্রেণীর নম্বর পর্ষদের কাছে জমা দিতে বলা হয়েছিল। কিন্তু দিন শেষে দেখা গিয়েছে স্কুলের তরফে জমা পড়া নবম শ্রেণীর নম্বর বেশকিছু স্কুলে ভুল ভাবে জমা পড়েছে। সেই কারণে ফের একবার নম্বর জমা দেওয়ার মেয়াদ বাড়িয়েছে মধ্যশিক্ষা পর্ষদ। আগামী ২৭ জুন সকাল ১১টা থেকে ২৮ জুন সকাল ১১টার মধ্যে সংশোধিত নম্বর ওয়েবসাইটে আপলোড করার নির্দেশ দেওয়া হয়েছে স্কুল গুলিকে। পর্ষদ নির্দেশ দিয়েছে নাম্বারে কোন রকম বিকৃত না করে অপরিবর্তিত নম্বর পাঠাতে হবে পর্ষদের কাছে।\nপাশাপাশি বেশ কিছু স্কুলের প্রধান শিক্ষক জানিয়েছেন, তাড়াহুড়োতে ভুল নম্বর পাঠানো হয়েছে পর্ষদের কাছে। এরপর অতিরিক্ত ২৪ ঘণ্টা সময় দিয়ে পর্ষদ জানিয়েছে যত দ্রুত সম্ভব সংশোধিত নম্বর পর্ষদের ওয়েবসাইট www.wbbsedata.com – এ পাঠাতে হবে।\nনম্বর আপলোড করার ক্ষেত্রে কিছুটা সমস্যায় পড়ছে স্কুল কতৃপক্ষ। নম্বর তাড়াতাড়ি করে আপলোড করতে গিয়ে কিছু স্কুল অনিচ্ছাকৃতভাবে ভুল ইনপুট করার খবর পাওয়া যাচ্ছে। যদিও সেটা আর এডিট করা যাচ্ছে না। ফলে সমস্যা তৈরি হচ্ছে। এই অবস্থায় সমস্ত বিদ্যালয়কে নম্বর এডিটের জন্য একদিন সুযোগ দেওয়ার আবেদন জানাচ্ছেন শিক্ষকরা। এই নিয়ে পশ্চিমবঙ্গ মধ্যশিক্ষা পর্ষদের সভাপতির কাছে মেল করে আবেদনও জানিয়েছেন শিক্ষক-শিক্ষাকর্মী-শিক্ষানুরাগী ঐক্য মঞ্চের রাজ্য সম্পাদক কিংকর অধিকারী। সব কিছু বিবেচনা করে এডিট করার জন্য আরও একদিন সময় দিল পর্ষদ।\nপশ্চিমবঙ্গ মাধ্যমিক মাধ্যমিক পরীক্ষা


প্রধানমন্ত্রী শেখ হাসিনাকে নিয়ে অশ্রাব্য ভাষায় স্লোগান দেওয়ার পরিণতি ভয়াবহ হবে বলে সতর্ক করেছেন আওয়ামী লীগের সাধারণ সম্পাদক, সড়ক পরিবহন ও সেতুমন্ত্রী ওবায়দুল কাদের।\nরোববার (২৯ মে) সকালে তার বাসভবনে ব্রিফিংকালে বিএনপি নেতাদের উদ্দেশে এই কথা বলেন তিনি।\nএসময় ওবায়দুল কাদের বলেন, ‘১৫ আগস্টের হাতিয়ার গর্জে উঠুক আরেকবার’ বিএনপি নেতাদের এ স্লোগান তাদের ঘাতক চরিত্রের পরিচয় আবারও স্পষ্ট করেছে।\nজাতীয় প্রেস ক্লাবসহ বিভিন্ন জায়গায় সমাবেশের নামে বিএনপি জনদুর্ভোগ সৃষ্টি করছে মন্তব্য করে তিনি বলেন, তারা বক্তব্য-বিবৃতিতে কোনো শালীনতা, সৌজন্যবোধও দেখাচ্ছে না। প্রধানমন্ত্রী শেখ হাসিনাকে নিয়েও তারা নোংরা ভাষায় স্লোগান দিচ্ছে, যা কোনোভাবেই মেনে নেওয়া যায় না।\nনিরপেক্ষ সরকারের অধীনে নির্বাচন হবে- বিএনপি মহাসচিবের এমন বক্তব্যে আওয়ামী লীগের সাধারণ সম্পাদক বলেন, বাংলাদেশের জনগণ কোনো ব্যক্তি বা গোষ্ঠীর স্বেচ্ছাচারী ও দায়িত্বজ্ঞানহীন মন্তব্যকে মেনে নেয় না। নির্বাচন কমিশনের অধীনেই আগামী নির্বাচন হবে, সরকারের অধীনে নয়।\nশেখ হাসিনা সরকার শুধু নির্বাচন পরিচালনায় নির্বাচন কমিশনকে প্রয়োজনীয় সহযোগিতা দেবে জানিয়ে ওবায়দুল কাদের বলেন, পৃথিবীর অন্যান্য গণতান্ত্রিক দেশে যেভাবে নির্বাচন হয় বাংলাদেশেও সংবিধান অনুযায়ী সেভাবেই নির্বাচন হবে।\nতিনি আরও বলেন, বিএনপির প্রতিষ্ঠাতা জিয়াউর রহমান দেশের মানুষের গণতান্ত্রিক অধিকার বুটের তলায় পিষ্ট করে কারফিউ মার্কা গণতন্ত্র চাপিয়ে জাতির সঙ্গে তামাশা করেছিলেন। তারই পদাঙ্ক অনুসরণ করে অপরাজনীতির ঐতিহ্য বহন করে চলেছে আজকের বিএনপি।\nবিএনপির তত্বাবধায়ক সরকারের দাবি প্রসঙ্গে আওয়ামী লীগের সাধারণ সম্পাদক বলেন এটা তো মীমাংসিত একটা বিষয়, দেশের সর্বোচ্চ আদালতের রায়ে তত্বাবধায়ক সরকার এখন জাদুঘরে।\nওবায়দুল কাদের আরও বলেন, বিএনপি নেত্রীই তো বলেছিলেন, শিশু আর পাগল ছাড়া কেউ নাকি নিরপেক্ষ নয়। তবে কী বিএনপি কোনো শিশু আর পাগলের অধীনে নির্বাচন চায় কিনা সেটাই প্রশ্ন?\nআওয়ামী লীগকে আর ক্ষমতায় থাকতে দেওয়া হবে না- বিএনপি নেতাদের এমন বক্তব্যের পরিপ্রেক্ষিতে ওবায়দুল কাদের বলেন, ক্ষমতায় থাকতে দেওয়া না দেওয়ার বিএনপি কে? ক্ষমতা দেওয়ার মালিক মহান আল্লাহ, এবং ক্ষমতার উৎস এদেশের জনগণ। যতদিন জনগণ চাইবে ততদিন শেখ হাসিনার সরকার ক্ষমতায় থাকবে।


‘বিচারপতি’ পরিচয়ে পুলিশি প্রটোকল! পরে জানা গেল ওয়ার্কশপ ব্যবসায়ী ‘বিচারপতি’ পরিচয়ে পুলিশি প্রটোকল! পরে জানা গেল ওয়ার্কশপ ব্যবসায়ী\nসারাদেশ | 20th May, 2022 11:18 pm\nছবি: বিপ্লব প্রামাণিক\nচাঁদপুরে প্রটোকল চেয়ে পুলিশের কব্জায় বিপ্লব প্রামাণিক নামে এক ভুয়া বিচারপতি। তার বিরুদ্ধে পূর্বের দুইটি মামলায় সাজা ওয়ারেন্টসহ একটি সি,ওয়ারেন্ট পাওয়া গেছে বলে জানিয়েছেন চাঁদপুরের পুলিশ সুপার মিলন মাহমুদ।\nপুলিশের তদন্তের প্রেক্ষিতে জানা যায়, ভুয়া বিচারপতি পরিচয়দানকারী বিপ্লব প্রামাণিকের আসল নাম মো. আরিফ হোসেন বিপ্লব (৪৫)। তিনি উপজেলার দিঘলদী গ্রামের মৃত মাহবুব প্রধানের ছেলে। এলাকায় তাহার প্রভাব বিস্তারের জন্য এই কাজটি করেন বিপ্লব। তার বিরুদ্ধে পূর্বের দুইটি মামলায় সাজা ওয়ারেন্টসহ একটি সি,ওয়ারেন্ট পাওয়া যায়।\nপুলিশ সূত্র জানায়, আজ শুক্রবার কুমিল্লা পুলিশ কন্ট্রোল রুম হতে চাঁদপুর পুলিশ কন্ট্রোল রুমকে অবগত করা হয়, ঢাকা হতে বিপ্লব প্রামাণিক নামে একজন বিচারপতি কুমিল্লা সীমান্ত হয়ে চাঁদপুর প্রবেশ করবে। বিষয়টি চাঁদপুর কন্ট্রোল ডিআইও-১ মো. মনিরুল ইসলামকে জানালে তিনি বিচারপতি সাথে মোবাইলে যোগাযোগ করে প্রটোকলের বিষয়ে ব্যবস্থা নেন। অতঃপর অতিদ্রুত ডিআইও-১, চাঁদপুর তা পুলিশ সুপার মো. মিলন মাহমুদ বিপিএম-বার ও অতিরিক্ত পুলিশ সুপার (প্রশাসন ও অর্থ) সুদীপ্ত রায়, এবং মতলব দক্ষিণ ও উত্তর থানার অফিসার ইনচার্জকে জানান।\nআরও জানা যায়, মতলব দক্ষিণ থানার অফিসার এসআই মো. রুহুল আমিন সকাল ১১টা ২০ মিনিটে বারঠিলায় এলাকায় পুলিশ লাইন্স, চাঁদপুরের প্রটোকল গাড়িযোগে ভুয়া বিচারপতি পরিচয়দানকারী ব্যক্তির গাড়ি বারঠিলা ব্রিজের ওপর এসে থামলে গাড়িতে কোনো ধরনের পতাকা ও বডিগার্ড না থাকায় তার মনে সন্দেহ জাগে। তিনি এর কারণ জানতে চাইলে, বিচারপতি পরিচয়দানকারী বিপ্লব প্রামাণিক জানান, ব্যস্ততার কারণে সরকারি গাড়ি ও বডিগার্ড আনেন নাই। তখন তার ভিজিটিং কার্ড নিয়ে বিষয়টি দ্রুত ঊর্ধ্বতন কর্তৃপক্ষের নিকট উক্ত বিষয়ে অবগত করেন।\nএসআই মো. রুহুল আমিন জানান, এলাকাবাসীর নিকট হতে জানতে পেরেছি, তিনি ঢাকা রায়েরবাগ এলাকার একটি ওয়ার্কশপ পরিচালনা করেন।\nআরও পড়ুন: রাজবাড়ীতে প্রশ্নপত্র ফাঁস চক্রের ১৩ সদস্য গ্রেফতার


৬ মার্চের মধ্যে জেলা আওয়ামী লীগের সম্মেলন হচ্ছে? – Chakarianews\nHome » কক্সবাজার » ৬ মার্চের মধ্যে জেলা আওয়ামী লীগের সম্মেলন হচ্ছে?\nনিউজ ডেস্ক :: আগামী ৬ মার্চের মধ্যে কক্সবাজার জেলা আওয়ামী লীগের সম্মেলন করতে কেন্দ্রীয়ভাবে সিদ্ধান্ত নেওয়া হয়েছে। সম্প্রতি মেয়াদোত্তীর্ণ সম্মেলন হয়নি এমন ৪৫টি জেলার তালিকায় কক্সবাজারও রয়েছে। তবে এ ব্যাপারে এখনো চিঠি পায়নি জেলা আওয়ামী লীগ।\nPrevious: উখিয়ায় অল্প সময়ে অঢেল সম্পদের মালিকদের বিরুদ্ধে কর ও দুদকে চিঠি দেওয়া হবে -ইউএনও\nNext: চট্টগ্রাম-৮ উপনির্বাচন : ৪৭ বছর পরে আওয়ামী লীগের এমপি, বেসরকারিভাবে ফলাফল ঘোষণা\n764,054 spam blocked by Akismet


আমার লিঙ্গ বেশি দুর্বল এবং বেশি স্বপ্নদোষ হয়।কীভাবে ভলো হবে? - Bissoy Answers\nআমার লিঙ্গ বেশি দুর্বল এবং বেশি স্বপ্নদোষ হয়।কীভাবে ভলো হবে?\n29 জুলাই 2018 "যৌন" বিভাগে জিজ্ঞাসা করেছেন ওবাইদুল হক আযাদ (28 পয়েন্ট)\nআমার বেশি ঘন ঘন স্বপ্নদোষ হয় আর আমার লিঙ্গ দুর্বল।বীভাবে আমি ভাল হব??\n29 জুলাই 2018 উত্তর প্রদান করেছেন Porimol ray (7,566 পয়েন্ট)\nআপনি খারাপ চিন্তাভাবনা/পর্ন দেখা বাদ দেন। ধর্মের পথে চলুন । এছাড়া নিয়মিত দুধ,ডিম,বীজ জাতীয় খাবার,কালজিরা ,পেয়াজ,রসুন ও মধু খেতে পারেন। এছাড়া আলফালফা সিরাপটি আপনাকে কিছুটা সাহায্য করবে।\nআমার প্রতিটি রাতে যৌন উত্তোজনক হয়।কীভাবে এর থেকে পরিত্রাণ পেতে পারি?\n17 ফেব্রুয়ারি "যৌন" বিভাগে জিজ্ঞাসা করেছেন প্রত্যয় চৌধুরী (13 পয়েন্ট)\nআমি অনার্সে পরি ।আমি ইনকাম করতে চাই ।গরীব মানুষ পড়ালেখার খরচ চালাতে কষ্ট হয়।কীভাবে করতে পারব কেউ ভাল গাইড লাইন দাও?\n19 নভেম্বর 2018 "ক্যারিয়ার" বিভাগে জিজ্ঞাসা করেছেন রিয়ামনি (15 পয়েন্ট)\nআমার বয়স 25 আমার 6-7 দিন পর পর স্বপ্নদোষ হয়। তখন শরীল খুব দুর্বল লাগে স্বাস্থ্য খুব চিকন দিন দিন শুকিয়ে যাচ্ছি। অল্পতেই বীর্যপাত আউট হয়ে যায় । আমি এখন কি করতে পারি কোনো ওষুধ আছে যা খেলে স্বপ্নদোষ সম্পূর্ণ ভালো হয়ে যাবে। ওষুধ খেলে অন্য কোনো যৌন সমস্যা হবে?\n07 অগাস্ট 2016 "যৌন" বিভাগে জিজ্ঞাসা করেছেন Ami parvez (11 পয়েন্ট)\nআমার বয়স ১৮ আমার ৭-৮ দিন পর পর স্বপ্নদোষ হয়। তখন শরীল খুব দুর্বল লাগে স্বাস্থ্যও খুব চিকন দিন দিন শুকিয়ে যাচ্ছি। আমি এখন কি করতে পারি কোনো ওষুধ আছে যা খেলে স্বপ্নদোষ সম্পূর্ণ ভালো হয়ে যাবে। ওষুধ খেলে অন্য কোনো যৌন সমস্যা হবে?\n06 অগাস্ট 2016 "যৌন" বিভাগে জিজ্ঞাসা করেছেন Mr. VN (11 পয়েন্ট)\nআমার যেই কোন কারণে দ্রুত লিঙ্গ গরম হয়ে যায় এবং খুব দ্রুত বীর্যপাত হয়। এই কারণে আমি খুব বেশি দুর্বল ও শুকিয়ে যাচ্ছি।আমার বেশি পা ব্যাথা করে এই কারণে। আমি অবিবাহিত। ।এই সমস্যা থেকে সমাধানের ঘরোয়া কোন সমাধান আছে কি?\n10 অগাস্ট 2016 "যৌন" বিভাগে জিজ্ঞাসা করেছেন চৌধুরী মুজিব (158 পয়েন্ট)\n127,612 টি মন্তব্য


অধ্যাপক; বিভাগীয় প্রধান, দর্শন বিভাগ, মৌলভীবাজার সরকারি কলেজ।\nপ্রকাশ: ১৬ জুন ২১ । ২১:৪৩\nমানব সভ্যতার উষালগ্ন থেকে শুরু করে অজস্র আঁকাবাঁকা বন্ধুর পথ পেরিয়ে এ সময় পর্যন্ত মানুষ তার সুখ আর স্বাচ্ছন্দ্যের জন্য যে সব কৌশল আবিস্কার করেছে তার মধ্যে শিক্ষা অন্যতম। জীবন ধারণ কিংবা যাপনের জন্য মানুষের সবচেয়ে গুরুত্বপূর্ণ সহায়ক শক্তি হিসেবে কাজ করে তার শিক্ষা। জাতি গঠনে শিক্ষার কোনো বিকল্প নেই। এ জন্য বলা হয়, শিক্ষা জাতির মেরুদণ্ড। মানব জীবনে রোগ-শোক, জরা-ব্যাধি, যুদ্ধ-বিগ্রহ অস্বাভাবিক কোনো বিষয় নয়। মানুষই হচ্ছে একমাত্র প্রাণী, যারা তাদের মেধা, বুদ্ধি আর অভিজ্ঞতা দিয়ে এসব প্রতিকূল অবস্থার মধ্যেও টিকে থাকতে পারে, অতীতে পেরেছেও। বর্তমান সময়ে বিশ্বব্যাপী মানব জীবনের ওপর যে বিভীষিকাময় খড়গটি নেমে এসেছে তার নাম করোনা।\nআন্তর্জাতিক পরিমণ্ডলে যা 'কভিড-১৯' নামে পরিচিত। প্রায় দেড় বছর ধরে গোটা বিশ্ব হিমশিম খাচ্ছে এই প্রাকৃতিক দানবটাকে মোকাবিলা করার জন্য। কোনো কোনো দেশ সফলভাবে তা ঠেকাতে পেরেছে, কেউ কেউ আবার এখনও নাজেহাল অবস্থার মধ্যে আছে। কেউ জানে না এর শেষ কোথায়!\nকরোনার সবচেয়ে বড় আঘাত বা বিপর্যয়ে আছে আমাদের শিক্ষা ব্যবস্থা। কেবল আমাদের বললে ভুল হবে, বরং সারা বিশ্বই এ নিয়ে আজ ব্যতিব্যস্ত। উন্নত বিশ্ব তাদের অর্থনৈতিক সামর্থ্য, প্রযুক্তিগত দক্ষতা আর মেধার সম্মিলন ঘটিয়ে হয়তো উতরে যাবে। তবে সমস্যা হবে আমাদের মতো উন্নয়নশীল ও অনুন্নত দেশগুলোর। আমাদের কেবল যে অর্থনৈতিক কিংবা প্রযুক্তিগত সমস্যা তা কিন্তু নয়, আমাদের অন্যতম প্রধান সমস্যা হচ্ছে পশ্চাৎপদ মানসিকতা। তবে বিশ্বাস করি, যে জাতি তার মানসিক শক্তির দ্বারা যুদ্ধ করে একটি দেশ স্বাধীন করতে পারে সে জাতি করোনা নামক মহামারি থেকে তাদের শিক্ষা ব্যবস্থা ও শিক্ষার্থীদের রক্ষা করতে পারবে। এর জন্য আমাদের প্রথমেই যে কাজটি করতে হবে তা হলো করোনা নামক মহাশত্রুটি মোকাবিলা করার মানসিকতা। একাত্তরে আমরা একটি প্রশিক্ষিত বাহিনীকে বিতাড়িত করে যেমন এ দেশকে স্বাধীন করতে পেরেছি, তেমনি আমরা করোনাকেও বিদায় করতে পারব সচেতনতা-সতর্কতায়। এটি স্পষ্টতই আরেকটি যুদ্ধ। এ যুদ্ধে আমরা হয়তো অনেক কিছুই হারাবো কিন্তু পরাজিত হবো না।\nআমাদের সকল শিক্ষাপ্রতিষ্ঠান বন্ধ প্রায় এক বছর তিন মাস ধরে। আরও কতদিন বন্ধ রাখতে হবে তা এখনই বলা মুশকিল। যেহেতু আমাদের যাপিত জীবনে পরিবর্তন আমরা আনতে পারছি না, তাই সহজে করোনার হাত থেকে মুক্ত হওয়ার পথ কণ্টকমুক্ত নয়। এমতাবস্থায় প্রশ্ন- তাহলে কী শিক্ষাপ্রতিষ্ঠান খোলা হবে না! কারও পক্ষেই এর নিশ্চিত উত্তর দেওয়া সম্ভব নয়। শিক্ষাপ্রতিষ্ঠান বন্ধ কিন্তু শিক্ষাদান প্রক্রিয়া কি বন্ধ? না, শিক্ষাদান প্রক্রিয়া বন্ধ নয়, এটি চলমান। তবে তা যেন দুধের স্বাদ ঘোলে মেটানোর মতো! এভাবে কি কার্য সিদ্ধি হবে? না, হবে না। তাহলে কি করব চুপচাপ বসে থাকব! না তাও হবে না। তা হলে কী করতে হবে! যুদ্ধ করতে হবে। আর মনে রাখতে হবে যুদ্ধ হচ্ছে একটি বিশেষ পরিস্থিতি, জরুরি অবস্থা যেখানে অনেক কিছুই স্বাভাবিক থাকে না। আমাদের শিক্ষা ব্যবস্থার বর্তমান অবস্থাও তাই। এ যুদ্ধে আমাদের সবাইকে শামিল হতে হবে। আমরা অপেক্ষা করব কিন্তু উপেক্ষা নয়। আমরা ধৈর্য ধরব, অধৈর্য নয়। শিক্ষা ক্ষেত্রে একবার পিছিয়ে গেলে ঘুরে দাঁড়ানো একটি বিরাট চ্যালেঞ্জ হয়ে যাবে। শিক্ষায় পিছিয়ে গেলে টেকসই উন্নয়নে ধস নামবে, প্রযুক্তিনির্ভর বিশ্বের সঙ্গে তাল মিলিয়ে চলতে আমাদের হিমশিম খেতে হবে। আমাদের জনগোষ্ঠীর উল্লেখযোগ্য অংশ পড়েছে জীবিকা সংকটেও। কর্মহীনের ভিড় বাড়ছে। জীবনের জন্যই তো জীবিকা। তাই এ নিরিখেই করণীয় সম্পর্কে ভাবতে হবে।\nকরোনাকালীন শিক্ষা ব্যবস্থাপনা নিয়ে পক্ষে-বিপক্ষে অনেক আলোচনা-পর্যালোচনা হচ্ছে, সমালোচনাও হচ্ছে, তাই বলে আমাদের থেমে গেলে চলবে না। বর্তমান প্রেক্ষাপটে বিভিন্ন সিদ্ধান্ত আসবে, সিদ্ধান্ত ভুল হবে। আবার সিদ্ধান্ত আসবে তাতেও ভুল হতে পারে। হোক, থেমে যাওয়া যাবে না। ক্যাম্পাস বন্ধ কিন্তু শিক্ষাদান প্রক্রিয়া অব্যাহত আছে। শিক্ষকরা অনলাইনে ক্লাস নিচ্ছেন। অনলাইনে কোনো কোনো ক্ষেত্রে পরীক্ষাও নেওয়া হচ্ছে। শিক্ষার্থীরা অ্যাসাইনমেন্ট তৈরি করছে, শিক্ষকরা অ্যাসাইনমেন্ট জমা নিচ্ছেন। অ্যাসাইনমেন্ট তৈরি করা অনেক শিক্ষার্থীর কাছে একটি নতুন অভিজ্ঞতা। এটি তৈরি করতে সবাইকে কিছু না কিছু পড়তেই হবে। শিক্ষা প্রক্রিয়া চলমান রাখতে যা যা প্রয়োজন সরকারি নিদর্শনায় তা করা হচ্ছে। তাতে শিক্ষক, শিক্ষার্থী কিংবা অভিভাবকরা কি সন্তুষ্ট? না পুরোপুরি না। দুধের স্বাদ হয়তো ঘোলে মেটানো যায় কিন্তু একটি ক্লাসে একজন শিক্ষক সরাসরি যে শিক্ষা দান করবেন আর শিক্ষার্থীরা যা গ্রহণ করবে তা কোনোভাবেই অনলাইনে সম্ভব নয়।\nঅনলাইনে ক্লাস নেওয়া কিংবা পরীক্ষা নেওয়া খুব মজার ব্যাপার, তবে সহজ ব্যাপার না। এর পেছনে অনেক নিয়ামক কাজ করে। শিক্ষকের সঙ্গে শিক্ষার্থীর সরাসরি ইন্টারএকশনের কথা বাদ দিলেও বহু সমস্যা আছে এখানে। প্রথম সমস্যাই হলো আমাদের অপর্যাপ্ত যোগাযোগ ব্যবস্থা। আর্থিক সমস্যায় জর্জরিত জনগোষ্ঠী সবচেয়ে বেশি ভুক্তভোগী হবেন। আবার আর্থিক সমস্যা না থাকলেও ঢাকা বাইরে অধিকাংশ ক্ষেত্রে বৈদ্যুতিক কারণে কিংবা নেট সংযোগের কারণে, নেটের স্পিড দুর্বলতার কারণে অনলাইন ক্লাসে ব্যাঘাত ঘটেছে। তবুও এগিয়ে যেতে হবে, উপায় নেই, বিকল্পও নেই। আমাদের শিক্ষাবান্ধব প্রধানমন্ত্রী শেখ হাসিনার নির্দেশনায় শিক্ষামন্ত্রীর নেতৃত্বে শিক্ষা মন্ত্রণালয় ও শিক্ষা অধিদপ্তরসমূহ যে সব উদ্যোগ নিচ্ছে তার বাস্তবায়ন সম্ভব হলে করোনাকালীন শিক্ষা বিপর্যয় অনেকটাই কাটিয়ে ওঠা হয়তো সম্ভব হবে। অনলাইন পদ্ধতিতে শিক্ষা দেওয়ার যথাযথ ব্যবস্থা এখনও আমাদের দেশে গড়ে ওঠেনি বিশেষ করে গ্রামাঞ্চলে। অনলাইন ক্লাস পদ্ধতিতে শহরের ছেলেমেয়েরা উপকৃত হলেও গ্রামাঞ্চলের ছেলেমেয়েরা অনেকটাই পিছিয়ে পড়বে। কারণ তাদের সীমাবদ্ধতা অনেক। এমনিতেই শহর আর গ্রামের মধ্যে এখনও সুযোগ-সুবিধার ক্ষেত্রে অনেক বৈষম্য রয়েছে। অনলাইন শিক্ষা প্রক্রিয়ায় এ বৈষম্য আরও প্রকট হবে। এমন অনেক পরিবার রয়েছে যাদের পক্ষে তাদের সন্তানকে একটি অ্যান্ড্রয়েড মোবাইল ফোন কিনে দেওয়া অনেকটাই দিবাস্বপ্নের মতো। এ সমস্যা থেকে পরিত্রাণের জন্য বিশেষ কোনো ব্যবস্থা করা যায় কিনা তা ভেবে দেখতে হবে। যেহেতু আমরা এক ক্রান্তিকাল অতিক্রম করছি, তাই ধৈর্য ধরি এবং প্রাপ্ত অপর্যাপ্ত সুযোগের পর্যাপ্ত ব্যবহার করতে হবে। আমরা হয়তো দৌড়াতে পারব না, কিন্তু হাঁটতে তো পারব, আর হাঁটতেও যদি না পারি চলুন অন্তত হামাগুড়ি দেই কিন্তু থামা যাবে না। সরকার কর্তৃক ঘোষিত কর্মসূচির কেবলই সমালোচনা না করে সেগুলো বাস্তবায়নে সরকারকে সহযোগিতা করি। প্রয়োজনে যৌক্তিক ও সময়োপযোগী পরামর্শ প্রদান করি। দৃঢ়ভাবে বিশ্বাস করি কোনো সমস্যাই চিরস্থায়ী নয় বরং প্রতিটি সমস্যার মধ্যেই প্রচ্ছন্নভাবে তার সমাধানও নিহিত থাকে। আলোর আগমনে আঁধার তিরোহিত হবেই।\nবিষয় : করোনা-দুর্যোগ


এত বৈচিত্র্যময় প্রজেক্ট আগে দেখা যায়নি\nনুসরাত ইমরোজ তিশা। অভিনেত্রী। তৌকীর আহমেদ পরিচালিত 'হালদা' ছবিতে অনবদ্য অভিনয়ের জন্য ২০১৭ সালের জাতীয় চলচ্চিত্র পুরস্কার পাচ্ছেন তিনি। জাতীয় চলচ্চিত্র পুরস্কার ও অন্যান্য প্রসঙ্গে কথা বলেছেন তিনি\n২০১৭ সালের সেরা অভিনেত্রী হিসেবে জাতীয় চলচ্চিত্র পুরস্কার পাচ্ছেন। সমকালের পক্ষ থেকে আপনাকে শুভেচ্ছা। কেমন লাগছে?\nবেশ ভালো। যে কোনো প্রাপ্তিই আনন্দের। তা যদি হয় রাষ্ট্রীয় কোনো পুরস্কার, তাহলে ভালো লাগার পরিমাণ আরও বেড়ে যায়। জাতীয় পুরস্কার অনেক সম্মানজনক বিষয়। প্রতিটি শিল্পীর জন্য এটি অনেক প্রতীক্ষিত। দ্বিতীয়বারের মতো পুরস্কার পাচ্ছি, তাই আনন্দও দ্বিগুণ। কৃতজ্ঞতা জানাই চলচ্চিত্র পুরস্কারের জুরি বোর্ডের সদস্যদের, পাশাপাশি হালদা ছবির নির্মাতা ও কলাকুশলীদের।\n'হালদা' ছবিতে যখন কাজ শুরু করেছিলেন, তখন কি ভেবেছিলেন ছবিটি আপনাকে আরও একটি জাতীয় চলচ্চিত্র পুরস্কার এনে দেবে?\nদেখুন, কোনো কিছু পাওয়ার জন্য অভিনয় করি না। অভিনয় করি মনের আনন্দে। এই ছবির পরিচালক অভিনেতা তৌকীর আহমেদ যখন আমাকে হালদার গল্প শোনালেন, তখন আমার মনে হয়েছে ভালো একটি কাজ হতে যাচ্ছে। ছবিটি মুক্তির পর অনেকেই আমার অভিনয় দেখে বেশ ইতিবাচক প্রতিক্রিয়া জানিয়েছিলেন। তখনও ভাবিনি যে, ছবিটি আমায় জাতীয় চলচ্চিত্র পুরস্কার এনে দেবে। আমরা সবাই ভালো গল্পের ছবিতে অভিনয়ের চেষ্টা করেছিলাম।\nআগামী শুক্রবার আপনার অভিনীত 'ইতি, তোমারই ঢাকা' মুক্তি পেতে যাচ্ছে। ছবিটি নিয়ে বলুন?\nএই ছবির মূল বিষয় রাজধানী ঢাকা। এই চলচ্চিত্রে উঠে এসেছে ঢাকার নিম্নবিত্ত মানুষের জীবনযাপন, তাদের সংগ্রাম আর বেঁচে থাকার নিরন্তর যুদ্ধ। সেইসঙ্গে ঢাকার নিজস্ব সংস্কৃতিও ফুটে উঠেছে ছবিতে। এটি বাংলাদেশের এযাবৎকালের সবচেয়ে বড় মিডিয়া কলাবোরেশন বলব আমি। ১১ জন পরিচালক, অর্ধশতাধিক অভিনয়শিল্পী এবং শতাধিক কলাকুশলীর সমন্বয়ে নির্মিত হয়েছে ছবিটি। দেশের সিনেমার ইতিহাসে বড় পর্দায় এত বৈচিত্র্যময় প্রজেক্ট আগে দেখা যায়নি। কাজেই আমি মনে করছি, দর্শক নতুন কিছু দেখতে পাবে।\nমোস্তফা সরয়ার ফারুকীর 'নো ল্যান্ডস ম্যান' ছবির মাধ্যমে প্রযোজক হিসেবে আত্মপ্রকাশ করতে যাচ্ছেন। কিন্তু এখন তো ছবি প্রযোজনা বেশ চ্যালেঞ্জিং। আপনার স্বামী বলেই...\nফারুকীর ছবি বলেই নয়, 'নো ল্যান্ডস ম্যান'-এর গল্পটির কারণেই এতে প্রযোজনা করতে রাজি হয়েছি। আর প্রযোজনা কঠিন কাজ- এটা মানতে নারাজ আমি। সারাবিশ্বে ছবির বাজার এখন ভালো। ভবিষ্যতে আরও ভালো হবে। আমি মনে করি, শিল্পীরা যদি নিজের জায়গা থেকে এগিয়ে আসেন, তবেই চলচ্চিত্র ইন্ডাস্ট্রির উন্নতি সম্ভব। নিজেদের যদি ইন্ডাস্ট্রির প্রতি ভালোবাসা না থাকে, তাহলে সাধারণ দর্শক কেন চলচ্চিত্রের প্রতি আগ্রহী হবে? এই ভাবনা থেকেই প্রযোজনায় আসা।


সচরাচর ফেসবুকে যা প্রকাশ করবেন না! | Dinajpur24 | The Largest Bangla News Paper of Bangladesh\nপ্রচ্ছদ lead সচরাচর ফেসবুকে যা প্রকাশ করবেন না!\n(দিনাজপুর২৪.কম) তথ্য প্রযুক্তির অবাধ সুযোগ হাতের মুঠোয় এনে দিয়েছে গোটা বিশ্ব। সামাজিক যোগাযোগ রক্ষার জন্য বের হয়েছে হাজার রকমের উপায়। ফেসবুক, টুইটার , ইন্সট্রাগ্রাম, লিঙ্কডইনসহ নানা যোগাযোগ মাধ্যম। এর যেমন উপকারিতা আছে তেমনি রয়েছে বিভিন্ন ঝুঁকিও। তাই জগতের লুকিয়ে থাকা কিছু বিপদ থেকে সতর্ক থাকা প্রয়োজন।\nবাচ্চাদের ছবি যতোই সুন্দর উঠুক তা ফেসবুকে পোস্ট করার আগে সবদিক ভাবনাচিন্তা করে নেবেন। জানেন, আপনার বাচ্চার ছবিগুলির কতভাবে অপব্যবহার হতে পারে? কোনও মিথ্যা খবর তৈরি কিংবা অশালীন ওয়েবসাইটেও ব্যবহার হতে পারে আপনার আদরের ছবিটি। তাই দেখেশুনে ছবি পোস্ট করবেন আর তাতে অবশ্যই বাচ্চার জন্মতারিখ বা স্থান লিখবেন না। -ডেস্ক\nসূত্র: টেক ওয়ার্ল্ড


মঙ্গলবার ঢাকায় আসছেন ১৭ দেশের মন্ত্রী – প্রিয়দেশ\nমঙ্গলবার ঢাকায় আসছেন ১৭ দেশের মন্ত্রী > অন্যান্য > মঙ্গলবার ঢাকায় আসছেন ১৭ দেশের মন্ত্রী\nএশিয়া-প্যাসিফিক অঞ্চলের সাংস্কৃতিক বৈচিত্র্য সম্মেলন অংশ নিতে মঙ্গলবার ঢাকায় আসছেন ১৭ দেশের মন্ত্রী। সরকারের সংস্কৃতি বিষয়ক মন্ত্রণালয় সূত্রে এ তথ্য জানা গেছে।\nসরকারের সংস্কৃতি বিষয়ক মন্ত্রণালয় এবং জাতিসংঘের শিক্ষা ও শিল্প-সংস্কৃতি বিষয়ক সংস্থা ‘ইউনেস্কো’- এর যৌথ উদ্যোগে বুধবার থেকে ঢাকায় শুরু হচ্ছে কালচারাল ডাইভার্সিটি মিনিস্টারিয়াল ফোরাম অব দ্য এশিয়া-প্যাসিফিক রিজিয়ন ২০১২’ (সিডিএমএফ) শীর্ষক আন্তর্জাতিক সম্মেলন।\nএশিয়া-প্যাসিফিক অঞ্চলের দেশগুলোর সাংস্কৃতিক বৈচিত্র্য সংরক্ষণ ও বিকাশে আয়োজিত ৩ দিনব্যাপী মন্ত্রী পর্যায়ের এ সম্মেলনে অংশগ্রহণের জন্য ইতোমধ্যে এশিয়া-প্যাসিফিক অঞ্চলের ৪৩টি দেশকে বাংলাদেশ সরকারের পক্ষ থেকে আমন্ত্রণ জানানো হয়েছে।\nরোববার পর্যন্ত অংশগ্রহণ নিশ্চিত করেছে ৩২টি দেশ। এসব দেশ থেকে ১৭টি দেশের মন্ত্রী এ সম্মেলনে অংশ নিতে মঙ্গলবার ঢাকায় এসে পৌঁছাবেন বলে আশা করা হচ্ছে।\nমন্ত্রীদের মধ্যে রয়েছেন- আফগানিস্তানের তথ্য ও সংস্কৃতি মন্ত্রী ড. সৈয়দ মাখদুম রাহীন; ভুটানের স্বরাষ্ট্র ও সংষ্কৃতি মন্ত্রী লিওনপো মিনজুর দর্জি; ব্রুনাই দারুস সালামের সংস্কৃতি, যুব ও ক্রীড়া মন্ত্রী হাজী আব্দুল্লাহ; ইরানের সংস্কৃতি বিষয়ক সহকারী মন্ত্রী মোহাম্মদ জাফর মোহাম্মদ জাদেহ্; কাজাখাস্তানের সংস্কৃতি ও তথ্য বিষয়ক সহকারী মন্ত্রী এ বুরিবায়েভ; কিরিবাতির উপ রাষ্ট্রপতি এবং অভ্যন্তরীণ ও সামাজিক বিষয়ক মন্ত্রী তেইমা ওনোরিও; মালদ্বীপের পর্যটন, শিল্প ও সংস্কৃতি মন্ত্রী আবুল গাফুর আহমেদ আদিব; মার্শাল আইল্যান্ডের অভ্যন্তরীণ বিষয়ক মন্ত্রী উইলবার হাইন; পাকিস্তানের কেন্দ্রীয় মন্ত্রী সামিনা খালিদ গুর্কি; পালাউয়ের সামাজিক ও সংস্কৃতি মন্ত্রী ফসটিনা কে রিহুহার মারুগ; পাপুয়া নিউ গিনির শিল্প, সংস্কৃতি ও পর্যটন বিষয়ক মন্ত্রী বেঞ্জামিন পোহিলিপ; সামোয়ার শিক্ষা, ক্রীড়া ও সংস্কৃতি মন্ত্রী মাগেলে মাউলিউ মাগেলে; সলোমন আইল্যান্ডের সংস্কৃতি ও পর্যটন মন্ত্রী স্যামুয়েল মানেটোয়ালি; শ্রীলংকার জাতীয় ঐহিত্য বিষয়ক মন্ত্রী ড. জগৎ বালসুরিয়া; টুভালুর স্বরাষ্ট্রমন্ত্রী পালেনিকে টেকিনেনে ইসাইয়া এবং ভিয়েতনামের সংস্কৃতি, ক্রীড়া ও পর্যটন বিষয়ক সহকারী মন্ত্রী লি কান হাই, কম্বোডিয়ার সংস্কৃতি ও চারুকলা বিষয়ক উপ মন্ত্রী সামারাইং কামসান।\nএছাড়া অন্যান্য দেশগুলোর মধ্যে- কম্বোডিয়ার সংস্কৃতি ও চিত্রকলা বিষয়ক সচিব স্যামরায়িং কামসান; চীনের সাংস্কৃতিক সম্পর্ক বিষয়ক বৈদেশিক ব্যুরোর মহাপরিচালক হো জিয়াংহুযা; কুক আইল্যান্ডের সাংস্কৃতিক উন্নয়নের তথ্য ও সংরক্ষণ বিষয়ক ব্যবস্থাপক জর্জ পানিয়ানি; উত্তর কোরিয়ার বাংলাদেশে নিযুক্ত রাষ্ট্রদূত সিন হোং চোল; ফিজির জাতীয় ঐহিত্য, সংস্কৃতি ও শিল্পের পরিচালক পেনি কাভুইলাগি; ইন্দোনেশিয়ার শিক্ষা ও সংস্কৃতি বিষয়ক মন্ত্রনালয়ের অর্ন্তগত সাংস্কৃতিক কূটনৈতিক ও অভ্যন্তরীণ মূলবোধ পরিদপ্তরের পরিচালক ইতি ইন্দ্রিয়াতি; লাওসের তথ্য, সংস্কৃতি ও পর্যটন বিষয়ক মন্ত্রণালয়ের ঐহিহ্য বিভাগের সহকারী মহাপরিচালক ভিয়েংকিও সুকসাভাদ্দি; মঙ্গোলিয়ার শিক্ষা, সংস্কৃতি ও বিজ্ঞান বিষয়ক সচিব দালাইজারগল দরজবাল; মায়ানমারের শিল্প ও সংস্কৃতি বিষয়ক জাতীয় বিশ্ববিদ্যালয়ের উপাচার্য উ তুন উন; নেপালের ইনট্যানজিবেল হেরিটেজ কালচার কাউন্সিলের ভাইস চেয়ারম্যান সত্যমোহন জোশি; ফিলিপাইনের ন্যাশনাল কমিশন ফর কালচার এন্ড দ্য আর্টসের চেয়ারম্যান ফিলিপ এম ডি লিয়ন; থাইল্যান্ডের সংস্কৃতি বিষয়ক উপদেষ্টা সাবিত্রী সুয়ানসাথিত্; তিমুরলিস্তের সংস্কৃতি সচিবালয়ের কালচারাল হেরিটেজ ম্যানেজমেন্টের উপদেষ্টা নুনো ভাস্কো ডি সিলভা মিরান্ডা ডে ওলিভিয়েরা; টোঙ্গার ইনট্যানজিবেল কালাচারাল হেরিটেজের সিনিয়র শিক্ষা কর্মকর্তা তুইলোকামানা টুইটা এবং ভানুয়াতুর কালচারাল সেন্টারের পরিচালক এবিওএনজি মারর্সেলিন নিজ নিজ দেশের প্রতিনিধি দলের নেতৃত্ব প্রদান করবেন।\nএছাড়াও, ইউনেস্কোর মহাপরিচালক মিজ ইরিনা বোকোভোর নেতৃত্বে ইউনেস্কোর ৭ সদস্যের একটি প্রতিনিধি দল এ সম্মেলনে অংশ নেবেন।\nবুধবার সকাল ১০টায় বঙ্গবন্ধু আন্তর্জাতিক সম্মেলন কেন্দ্রে প্রধানমন্ত্রী শেখ হাসিনা এর উদ্বোধন করবেন। জানা গেছে, অনুষ্ঠানে ইউনেস্কোর মহাপরিচালক মিজ ইরিনা বোকোভা উপস্থিত থাকবেন।\nএ সম্মেলনে এশিয়া-প্যাসিফিক অঞ্চলের সাংস্কৃতিক বৈচিত্র্য সংরক্ষণ ও বিকাশের ওপর ৬টি সেমিনার অনুষ্ঠিত হবে। এসব সেমিনার ঢাকার শাহাবাগের হোটেল রূপসী বাংলায় অনুষ্ঠিত হবে। ১১ মে ২০১২, শুক্রবার ‘ঢাকা ঘোষণা’-এর মধ্য দিয়ে এ সম্মেলন শেষ হবে।\nসম্মেলন চলাকালীন হোটেল রূপসী বাংলায় বাংলাদেশের সাংস্কৃতিক বৈচিত্র্যের ওপর একটি প্রদর্শনীর আয়োজন করা হবে। এছাড়া বাংলাদেশ শিল্পকলা একাডেমীতে দেশবরেণ্য শিল্পীদের অংশগ্রহণে সাংস্কৃতিক অনুষ্ঠান আয়োজন করা হবে।\nউল্লেখ্য, বিশ্বের সব জাতির সাংস্কৃতিক বৈচিত্র্য সংরক্ষণ ও বিকাশ নিশ্চিতকরণের লক্ষে ইউনেস্কো ২০০৫ সালে ÔConvention on the Protection and Promotion of the Diversity of Cultural Expressions, 2005’ শীর্ষক কনভেনশনটি গ্রহণ করে।\nবাংলাদেশ ২০০৭ সালে কনভেনশনটি অনুস্বাক্ষর করে। এ যাবত বিশ্বের ১২৩টি দেশ এ কনভেনশনটি অনুস্বাক্ষর করেছে।\nএ কনভেনশনে এশিয়া-প্যাসিফিক অঞ্চলের দেশসমূহের অনুস্বাক্ষরের হার কম। বাংলাদেশসহ এ অঞ্চলের ৪৪টি দেশের মধ্যে মাত্র ১২টি দেশ কনভেনশনটিতে অনুস্বাক্ষর করেছে।\nকনভেনশনে প্রথম দিকে অনুস্বাক্ষরকারী দেশ হিসেবে বাংলাদেশ কনভেনশনটিতে এশিয়া-প্যাসিফিক অঞ্চলের অন্য দেশসমূহকে অনুস্বাক্ষরে উৎসাহিত করার লক্ষে এ সম্মেলনের আয়োজন করছে।


রেল লাইনের ওপর রাখা হলো পাঁচটি ভর্তি কোলগেট, ওপর দিয়ে চলে গেলো ট্রেন, ঘটলো দারুণ অবাক করা বিষয়, ভাইরাল ভিডিও! – Bartamannews.Com\nHome/নিউজ/রেল লাইনের ওপর রাখা হলো পাঁচটি ভর্তি কোলগেট, ওপর দিয়ে চলে গেলো ট্রেন, ঘটলো দারুণ অবাক করা বিষয়, ভাইরাল ভিডিও!\nরেল লাইনের ওপর রাখা হলো পাঁচটি ভর্তি কোলগেট, ওপর দিয়ে চলে গেলো ট্রেন, ঘটলো দারুণ অবাক করা বিষয়, ভাইরাল ভিডিও!\nনিজস্ব প্রতিবেদন :- পৃথিবীর সবথেকে উন্নত জীব মানুষ কখনো কখনো এমন কিছু ধরনের পরীক্ষা দ্বারস্থ হয় যা ডে-কে আ-নতে পারে বড়সড় বি-পদ । এমনকি মুহূর্তের মধ্যে চলে যেতে পারে কয়েক হাজার মানুষের প্রা-ণ । এই ধরনের ঘটনা প্রমাণ আমরা বহুবার পেয়েছি । যেমন ধরুন রেললাইনের উপর গ্যাসের সিলিন্ডার রেখে পরীক্ষা করা যে প্রতিক্রিয়া কেমন হয় । এমনটা খুব স্বাভাবিক যে ট্রে-নের ধা-ক্কায় গ্যাসের সিলিন্ডারের লাইন থেকে ছি-টকে চ-লে যাবে । কিন্তু কোন কারণে যদি গ্যাস সিলিন্ডার বাস্ট করে বা ট্রেন লা-ইনচ্যু-ত হয়ে যায় তাহলে কিন্তু ঘটে যেতে পারে বড় বি-পদ ।।এবার ঠিক সেরকমই এক পরীক্ষা দ্বারস্থ হলো কয়েক ব্যক্তি।\nআমরা আমাদের দৈনন্দিন জীবনে শিক্ষা গ্রহণের জন্য যাবতীয় কাজকর্ম করে থাকি । তার পাশাপাশি প্রতিনিয়ত বিভিন্ন পরীক্ষা-নিরীক্ষা করে থাকি । এবং কখনো কখনো সেই পরীক্ষা থেকে এমন কিছু ফল বের হয় যা আমাদেরকে অ-বাক করে তোলে। অজানা সেই সমস্ত তথ্য গুলো যখন আমরা জানতে পারি তখন আমাদের জ্ঞানের সঞ্চার ও প্রসার অনেকখানি বেড়ে যায় । এই ঘটনা ঠিক সেরকম। তবে সম্প্রতি যে ভিডিওটি দেখা গেছে সেটি অবাক করার মতো । কারণ এই ধরনের বোকামির কাজ সাধারণত মানসিক বিকৃতি যুক্ত মানুষেরাই করতে পারে ।\nইউটিউবে সামান্য পরিমাণে ভিউজ এবং কিছু লাইক পাবার আশায় তারা এমন কিছু ধরনের কাজের সাথে যুক্ত হয় যা সত্যিই ভাবিয়ে তোলে আমাদেরকে । তার প্রত্যক্ষ চিত্র পাওয়া গেল এই ভিডিওর মাধ্যমে । সম্প্রতি যে ভিডিওটি ইউটিউবে দেখানো হয়েছে সেখানে দেখা যাচ্ছে যে একটি রেল লাইনের উপরে পরপর সাজিয়ে রেখেছে এক যুবক বেশ কতকগু-লি কোলগেট । হ্যাঁ আপনি ঠিকই শুনেছেন যে কোলগেট দিয়ে আমরা সকালবেলায় ব্রাশ করি সেই কোলগেট এর টিউব সম্পূর্ণ অক্ষত অবস্থায় সাজিয়ে রেখেছে রেললাইনের উপর ।\nএবং সেটা দেখার জন্য অপেক্ষা করছে যে যদি তার ওপর দিয়ে ট্রেন যায় তাহলে তাদের অবস্থা কেমন হয় । সম্পূর্ণ ঘটনাটিকে তিনি তার মোবাইলের মাধ্যমে ক্যামেরাব-ন্দি করেছেন । এবং যেটা ঘটার সেটাই ঘটল । অর্থাৎ দু-রন্ত গ-তিতে যখন ট্রেন তার উপর দিয়ে বেরিয়ে গেল তখন সেগু-লি এদিক-ওদিক চলে গেল । তার পাশাপাশি সম্পূর্ণ রকম ভাবে ন-ষ্ট হয়ে গেল সেই টিউব গু-লি । ইতিমধ্যে সে ভিডিওটি ভাইরাল হয়েছে । কিন্তু তার পাশাপাশি কমেন্ট সেকশনে অনেকে তার এই বো-কামি কা-জের জন্য নি-ন্দা ক-রেছে । আবার হাস্যকর কমেন্ট করেছে।\nঅবিশ্বাস্যকর দৃশ্য! বিশাল বড় সাপটিকে গিলে খাচ্ছে ছোট্ট একটি ব্যাঙ! তুমুল ভাইরাল ভিডিও!


ষোড়শ সংশোধনী বিষয়ে আপিল শুনানি অব্যাহত – শীর্ষবিন্দু\nপ্রচ্ছদ/জাতীয়/ষোড়শ সংশোধনী বিষয়ে আপিল শুনানি অব্যাহত\nষোড়শ সংশোধনী বিষয়ে আপিল শুনানি অব্যাহত\nশীর্ষবিন্দু নিউজ: উচ্চ আদালতের বিচারকদের অপসারণ ক্ষমতা সংসদের হাতে অর্পণ সংক্রান্ত সংবিধানের ষোড়শ সংশোধনী বাতিলের রায়ের বিরুদ্ধে রাষ্ট্রপক্ষের আপিল শুনানি অব্যাহত রয়েছে। প্রধান বিচারপতি সুরেন্দ্র সুমার সিনহার নেতৃত্বে আপিল বিভাগ বেঞ্চে আজ ষষ্ঠ দিনের মতো শুনানি অনুষ্ঠিত (পার্ট হার্ড) হয়।\nবি ষয়টির ওপর আজ রাষ্ট্রপক্ষে যুক্তি পেশ করেন এটর্নি জেনারেল মাহবুবে আলম। রিট আবদনকারী পক্ষে আদালতে আজ শুনানি করেন আইনজীবী মনজিল মোরশেদ। শুনানিতে তিনি বিচারকদের অপসারণের ক্ষমতা জাতীয় সংসদের হাতে ন্যস্ত করে আনা সংবিধানের ষোড়শ সংশোধনী বঙ্গবন্ধুর নীতি ও জনগণের মতের পরিপন্থী বলে দাবি করেন। তিনি বলেন, এ সংশোধনী জনগণের মতামতে করা হয়নি। এখানে আর্টিকেল ৭ অনুসারে জনগণের মতামত প্রতিফলিত হয়নি।\nএর আগে সকালে এটর্নি জেনারেল মাহবুবে আলম যুক্তি উপস্থাপন করেন। এরপর রিটকারী আইনজীবী মনজিল মোরসেদ তার যুক্তি উপস্থাপন শুরু করেন।\nএর আগে গত ৮ ফেব্রুয়ারি বিষয়টির ওপর মতামত দিতে ১২ বিশিষ্ট আইনজীবীকে এমিকাস কিউরি হিসেবে নিয়োগ দেয়া হয়। নিয়োগ পাওয়া সিনিয়র ও বিশিষ্ট আইনজীবী হচ্ছেন- টিএইচ খান, ড. কামাল হোসেন, ব্যারিস্টার রফিক-উল হক, ব্যারিষ্টার এম আমীর-উল ইসলাম, ব্যারিষ্টার শফিক আহমেদ, এ এফ হাসান আরিফ, আজমালুল হোসেন কিউসি, আবদুল ওয়াদুদ ভূঁইয়া, ব্যারিস্টার রোকনউদ্দিন মাহমুদ, এম আই ফারুকী, এ জে মোহাম্মদ আলী ও ব্যারিস্টার ফিদা এম কামাল। তাদের মধ্যে আদালতে ইতোমধ্যে লিখিত মতামত দাখিল করেছেন ড. কামাল হোসেন, ব্যারিষ্টার এম আমীর-উল ইসলাম, আবদুল ওয়াদুদ ভূঁইয়া ও এম আই ফারুকী।\nউচ্চ আদালতের বিচারকদের অপসারণ ক্ষমতা সংসদের হাতে অর্পণ সংক্রান্ত সংবিধানের ষোড়শ সংশোধনীকে অবৈধ ও বাতিল ঘোষণা করে হাইকোর্টের ১৬৫ পৃষ্ঠার পূর্ণাঙ্গ রায় গত বছর ১১ আগস্ট প্রকাশ করা হয়। বিচারপতি মঈনুল ইসলাম চৌধুরীর নেতৃত্বে গঠিত বৃহত্তর বেঞ্চ গতবছর ৫ মে বিষয়টির ওপর সংক্ষিপ্ত রায় দেয়।\nবেঞ্চের অপর দুই সদস্য ছিলেন- বিচারপতি কাজী রেজা-উল হক ও বিচারপতি মো. আশরাফুল কামাল। রায়টি লিখেছেন, বিচারপতি মইনুল ইসলাম চৌধুরী। রায়ের সঙ্গে একমত পোষণ করেছেন বেঞ্চের অপর বিচারপতি কাজী রেজাউল হক। তবে বেঞ্চের কনিষ্ঠ বিচারপতি মো. আশরাফুল কামাল রায়ের সঙ্গে দ্বিমত পোষণ করে আরেকটি রায় দিয়েছেন। উচ্চ আদালতের রুলস অনুযায়ী, সংখ্যাগরিষ্ঠ মতের ভিত্তিতে যে রায় দেয়া হয়, সেটাই চূড়ান্ত হবে।\nএক রিটের প্রেক্ষিতে কেনো ষাড়শ সংশোধনী অবৈধ ঘোষণা করা হবে এ মর্মে রুল নিষ্পত্তি করে এ রায় দেয় হাইকোর্ট। এ মামলায় ৫ জন বিশিষ্ট আইনজীবী ড. কামাল হোসেন, এম আমীর-উল ইসলাম, মাহমুদুল ইসলাম, রোকনউদ্দিন মাহমুদ ও আজমালুল হোসেন কিউসিকে এমিকাস কিউরি হিসেবে নিয়োগ দেয় আদালত। এরই মধ্যে বিশিষ্ট আইনজীবী মাহমুদুল ইসলাম মৃত্যুবরণ করেন। বিষয়টির ওপর এমিকাস কিউরিগণের মধ্যে অপর চারজন তাদের মতামত আদালতে তুলে ধরেন।\nসংবিধানের ষোড়শ সংশোধনীর আলোকে বিচারপতি অপসারণের জন্য একটি খসড়া আইন প্রস্তত করা হয়েছে। অসদাচারণের জন্য সুপ্রিমকোর্টের কোনো বিচারকের বিরুদ্ধে তদন্ত ও তাকে অপসারণের প্রক্রিয়া নির্ধারণ করে ‘বাংলাদেশ সুপ্রিমকোর্ট বিচারক (তদন্ত) আইন’-এর খসড়ার গতবছর ২৫ এপ্রিল মন্ত্রিসভা নীতিগত অনুমোদন দেয়।\nসর্বোচ্চ আদালতের বিচারপতি অপসারণের ক্ষমতা সংসদের কাছে ফিরিয়ে নিতে ২০১৪ সালের ১৭ সেপ্টেম্বর সংবিধানের ষোড়শ সংশোধনী আনা হয়। বিলটি পাসের পর ওই বছরের ২২ সেপ্টেম্বর তা গেজেট আকারে প্রকাশিত হয়। পরে সংবিধানের ষোড়শ সংশোধনী আইন-২০১৪-এর বৈধতা চ্যালেঞ্জ করে ওই বছরের ৫ নভেম্বর সুপ্রিমকোর্টের নয়জন আইনজীবী রিট আবেদনটি করে।


প্রিয়ঙ্কার প্রশংসায় মুখর কঙ্গনা! || সংস্কৃতি অঙ্গন || জনকন্ঠ\nপ্রিয়ঙ্কার প্রশংসায় মুখর কঙ্গনা!\nঅনলাইন ডেস্ক ॥ সাধারণত চর্চায় থাকে তাঁর ক্ষুরধার গুসসাই! তবে এবারে, খানিকটা ব্যতিক্রমী ভঙ্গিতে সহকর্মীদের প্রশংসাও করে ফেললেন বলিউডের কুইন কঙ্গনা রানাউত! হৃতিক-কাণ্ডে তাঁর পাশে দাঁড়ানোর জন্য কঙ্গনার প্রশংসা পেয়েছেন বিদ্যা বালন, প্রিয়াঙ্কা চোপড়া, সোনম কাপুর! সংবাদ সংস্থা পিটিআইকে দেওয়া সাক্ষাৎকারে কঙ্গনা বলেছেন, আমরা মেয়েরা সক্কলে চমৎকার! আমাদের সম্পর্ক এত গভীর! আমরা নিজেদের ব্যক্তিগত জীবন নিয়ে কখনও আলোচনা করি না। যেমন, কেউ কখনও আমায় জিগ্যেস করেনি, ঠিক কী হয়েছিল। প্রচুর ফোন, ভালোবাসা, সমর্থন পেয়েছি। প্রিয়াঙ্কা, বিদ্যা, সোনমের মতো অনেকের থেকে। বহু পুরুষও আমার পাশে দাঁড়িয়েছেন।\nসতীর্থদের উদ্দেশে কঙ্গনার এমন প্রশস্তিতে যারপরনাই বিস্মিত বলিউডের একাংশ। ওই অংশের মতে, কঙ্গনার চরিত্রের বৈশিষ্ট্য ওঁর আক্রমণাত্মক মেজাজ। এখন যাঁদের প্রশংসা করছেন, তাঁদের কারও কারও সম্পর্কে কিছুদিন আগেও কটু কথা বলতে শোনা গিয়েছে তাঁকে। যেমন, মেরি কম ছবির জন্য গত বছর প্রিয়াঙ্কা যখন জাতীয় পুরস্কার ছাড়াও বিভিন্ন পুরস্কারে ভাসছেন, কঙ্গনা তিক্তভাবে বলেছিলেন, প্রিয়াঙ্কা নন, এ বছর সব পুরস্কার আমারই তো পাওয়ার কথা ছিল! আমরা যেন আগে থেকে কিছুই জানতে পারি না! তার উত্তরে প্রিয়াঙ্কা টুইট করেছিলেন, হারতে আমার যাচ্ছেতাই লাগে। তবে এ বছর কারও কাছে যদি হারতেই হতো, তাহলে তার নাম হতো কঙ্গনা রানাউত। কুইনের জন্য অভিনন্দন। তবে এর পরও প্রিয়াঙ্কার হলিউডে ছবি করতে যাওয়া নিয়েও কটাক্ষ করেছিলেন কঙ্গনা।\nহৃতিক রোশনকে পাঠানো কঙ্গনার ব্যক্তিগত ই-মেইল প্রবাহের কিছু অংশ প্রকাশ্যে আসার পরই নায়িকার সম্পর্কে প্রকাশ্যে কুৎসা শুরু করেছিলেন টিভি তারকা শেখর সুমন এবং তাঁর পুত্র তথা কঙ্গনার প্রাক্তন প্রেমিক অধ্যয়ন। তারপরই কঙ্গনা যেভাবে নিজেই নিজের লড়াই লড়ছেন, সে জন্য তাঁর প্রশংসা করেন বিদ্যা। সেই প্রশংসায় শামিল হন প্রিয়াঙ্কা, সোনম, কালকি কোয়েচলিন।


রোহিঙ্গা ইস্যুতে শেখ হাসিনার ভূমিকায় বিশ্ব সোচ্চার : আমু - Chittagong Daily - অনলাইন পত্রিকা\nরোহিঙ্গা ইস্যুতে শেখ হাসিনার ভূমিকায় বিশ্ব সোচ্চার : আমু\nin রাজনীতি, শীর্ষনিউজ September 24, 2017 1:58 pm\nঝালকাঠি, ২৪ সেপ্টেম্বর, ২০১৭ (বাসস) : শিল্পমন্ত্রী আমির হোসেন আমু বলেছেন, প্রধানমন্ত্রী শেখ হাসিনা রোহিঙ্গাদের বিষয়টি আন্তর্জাতিক মহলে যথাযথভাবে তুলে ধরেছেন বলেই সারাবিশ্ব আজ রোহিঙ্গা ইস্যুতে সোচ্চার হয়েছে।\nতিনি বলেন, তিনি (প্রধানমন্ত্রী) মানবতার দিকে তাকিয়ে অসহায় রোহিঙ্গাদের আশ্রয় দেয়াসহ মাতৃস্নেহে তাদের দায়িত্ব নিজের কাঁধে তুলে নিয়েছেন।\nআমির হোসেন আমু গতকাল শনিবার বিকেলে ঝালকাঠি সদর উপজেলা পরিষদ মিলনায়তনে মহিলা বিষয়ক অধিদপ্তরের উদ্যোগে মহিলা স্বেচ্ছাসেবী সমাজকল্যাণ কেন্দ্রসমূহের মধ্যে অনুদানের চেক বিতরণ উপলক্ষে আয়োজিত সমাবেশে প্রধান অতিথির বক্তব্যে এসব কথা বলেন।\nআমির হোসেন আমু বলেন, অর্ধেক জনগোষ্ঠী নারীসমাজকে বাদ দিয়ে দেশের সার্বিক উন্নয়ন সম্ভব নয়। আওয়ামী লীগ প্রতিষ্ঠাকাল থেকেই নারীদের কথা চিন্তা করেছে। জাতির পিতা বঙ্গবন্ধু শেখ মুজিবুর রহমানও নারীকে এগিয়ে নেয়ার চেষ্টা করেছিলেন।\nতিনি বলেন, তাঁর সুযোগ্য কন্যা প্রধানমন্ত্রী শেখ হাসিনার নেতৃত্বাধীন সরকার নারীর সার্বিক কল্যাণে বদ্ধপরিকর এবং এজন্য বিভিন্ন ধরনের ভাতা প্রবর্তনসহ নানামুখী পদক্ষেপ গ্রহণ করেছে।\nআমু বলেন, সন্তানের পরিচয়ে বাবার নামের সাথে মায়ের নাম সন্নিবেশিত করে প্রধানমন্ত্রী শেখ হাসিনা পুরো নারী সমাজকে সম্মানিত করেছেন।\nআমু আরো বলেন, নারীসমাজকে নিজেদের স্বার্থেই শেখ হাসিনার হাতকে আরো শক্তিশালী করা উচিত। আর এজন্যই আগামী নির্বাচনে নৌকা মার্কায় ভোট দিয়ে শেখ হাসিনাকে ফের ক্ষমতায় আনতে নারী সমাজকে গুরুত্বপূর্ণ ভূমিকা পালন করতে হবে।\nঝালকাঠির জেলা প্রশাসক মো. হামিদুল হকের সভাপতিত্বে অনুষ্ঠানে অন্যান্যের মধ্যে বক্তব্য রাখেন জেলা পরিষদ চেয়ারম্যান সরদার মো. শাহ আলম, পুলিশ সুপার মো. জোবায়েদুর রহমান, জেলা আওয়ামী লীগের সাধারণ সম্পাদক অ্যাডভোকেট খান সাইফুল্লাহ পনির ও সদর উপজেলা পরিষদ চেয়ারম্যান মো. সুলতান হোসেন খান।\nপরে শিল্পমন্ত্রী মহিলা স্বেচ্ছাসেবী সমাজকল্যাণ কেন্দ্রসমূহের কর্মকর্তাদের হাতে অনুদানের চেক তুলে দেন।\nঅনুষ্ঠানে ঝালকাঠি জেলার ৪টি উপজেলার ৪১টি মহিলা প্রতিষ্ঠানকে অনুদান হিসেবে মোট ৮ লাখ ৪৫ হাজার টাকার চেক প্রদান করা হয়।\nPrevious: প্রধানমন্ত্রী বিএনপির সঙ্গে রাজনৈতিক সমঝোতা নাকচ করে দিয়েছেন\nNext: রোহিঙ্গাদের আশ্রয় দেয়ায় বিশ্বে বাংলাদেশের ভাবমূর্তি উজ্জ্বল হয়েছে : আইনমন্ত্রী


বেশিরভাগ সামাজিক নিরাপত্তা অফিস এখনও বন্ধ রয়েছে: সুবিধা বা একটি নতুন কার্ডের জন্য কীভাবে অ্যাপয়েন্টমেন্ট পেতে হয় - খবর\nবেশিরভাগ সামাজিক নিরাপত্তা অফিস এখনও বন্ধ রয়েছে: সুবিধা বা একটি নতুন কার্ডের জন্য কীভাবে অ্যাপয়েন্টমেন্ট পেতে হয়\nসামাজিক নিরাপত্তা অফিসগুলো কেন পুরোপুরি চালু হয়নি? অফিস এবং সুযোগ-সুবিধাগুলি পুনরায় খোলার পর থেকে স্বাভাবিক ব্যবসা পরিচালনা করার চেষ্টা করা লোকেদের জন্য এটি একটি প্রধান বিতর্কের বিষয়।\nউদ্দীপক চেক নতুন খবর\nএটি বিশেষভাবে গুরুত্বপূর্ণ কারণ সামাজিক নিরাপত্তা সুবিধাগুলি 2022 সালে জীবনযাত্রার একটি বড় খরচ পাওয়ার আশা করা হচ্ছে .\nNews10NBC ক্রমাগত বন্ধের কারণ অনুসন্ধান করে অফিসের সময় তদন্ত করেছে . পোস্ট অফিসের মতো অন্যান্য ফেডারেল সংস্থাগুলি কয়েক মাস ধরে আবার খোলা হয়েছে।\nবেশির ভাগ সমস্যাই আবর্তিত হয় যে বিভাগগুলো সেবা প্রদান করে। আপনার যদি সুবিধার জন্য সাহায্যের প্রয়োজন হয়, সামাজিক নিরাপত্তা প্রশাসন বলে যে এটি আপনার জন্য একজন ব্যক্তি নিযুক্ত করা হবে। কিন্তু এই অ্যাপয়েন্টমেন্টগুলি শুধুমাত্র নির্বাচিত, জটিল পরিস্থিতিতে পাওয়া যায়।\nআপনার যদি আপনার সামাজিক নিরাপত্তা নম্বরের জন্য সাহায্যের প্রয়োজন হয় তবে এটি একটু বেশি জটিল। আবার যদিও, অ্যাপয়েন্টমেন্ট শুধুমাত্র একটি বিক্ষিপ্ত ভিত্তিতে উপলব্ধ. বিভিন্ন পরিস্থিতিতে একটি অগ্রাধিকার তালিকা আছে।\nবড় টেকঅওয়ে হল এটি, যদিও: কোনো SSA অফিস ওয়াক-ইন করার জন্য খোলা নেই। প্রকৃতপক্ষে, এটি মনে হয় না যে এজেন্সির নিকট থেকে মধ্য-মেয়াদী ভবিষ্যতে সেই অনুশীলনে ফিরে যাওয়ার কোনও পরিকল্পনা রয়েছে।\nএখানে সম্পূর্ণ বিবৃতি এসএসএ News10NBC পাঠিয়েছে :\nআমরা ব্যবসার জন্য উন্মুক্ত রয়েছি এবং রয়েছি, এবং আমরা বর্তমানে সমস্ত আমেরিকানদের জন্য একাধিক পরিষেবা সরবরাহের বিকল্প সরবরাহ করি। বেশিরভাগ সামাজিক নিরাপত্তা পরিষেবা অনলাইনে জনসাধারণের জন্য উপলব্ধ www.ssa.gov, এবং স্থানীয় অফিসের অবস্থার উপর নির্ভর করে, সীমিত, জটিল পরিস্থিতিতে, টেলিফোনের মাধ্যমে বা ব্যক্তিগত অ্যাপয়েন্টমেন্টের মাধ্যমে আমার একটি সামাজিক নিরাপত্তা অ্যাকাউন্টের মাধ্যমে। যদি একজন ব্যক্তি আমাদের অনলাইন পরিষেবাগুলি ব্যবহার করতে না পারেন, তবে তারা তাদের স্থানীয় অফিসে কল করতে পারেন ( www.ssa.gov/locator ) অথবা আমাদের জাতীয় 800 নম্বর, 1-800-772-1213, সহায়তার জন্য। এই পরিষেবা বিকল্পগুলি প্রতিটি রাজ্যে উপলব্ধ এবং নিশ্চিত করুন যে আমরা সারা দেশে পরিষেবা সরবরাহ করতে সক্ষম।\nঅফিসে আরও অ্যাপয়েন্টমেন্ট দেওয়ার জন্য প্রতি সপ্তাহে আমরা আমাদের ফিল্ড অফিসে কর্মীদের সংখ্যা বাড়াচ্ছি। আমাদের 1,200 টিরও বেশি ফিল্ড অফিসে কর্মী রয়েছে যারা ব্যক্তিগতভাবে অ্যাপয়েন্টমেন্ট এবং অন্যান্য পরিষেবা পরিচালনা করছে।


৫২০ ড্রোন উড়িয়ে ১৩ লাখ টাকা খরচ করে কুকুরের জন্মদিন পালন! ৫২০ ড্রোন উড়িয়ে ১৩ লাখ টাকা খরচ করে কুকুরের জন্মদিন পালন! – Thepeoples News 24\n৫২০ ড্রোন উড়িয়ে ১৩ লাখ টাকা খরচ করে কুকুরের জন্মদিন পালন!\nঅনেকেই নিজেদের বা সন্তানের জন্মদিন ধুমধাম করে পালন করেন। কেউ আবার নিজের পোষা প্রাণীরও জন্মদিন পালন করেন। কিন্তু কখনও শুনেছেন লাখ লাখ টাকা খরচ করে পোষ্যের জন্মদিন পালন করা হচ্ছে? বিশ্বাস না হলেও, এমনটাই করলেন এক নারী। ১১ হাজার ৭০০ পাউন্ড (বাংলাদেশি মুদ্রায় ১৩ লাখ ৪২ হাজার টাকা) খরচ করে রাজকীয়ভাবে পোষ্য কুকুরের জন্মদিন পালন করে খবরের শিরোনামে তিনি।\nঘটনাটি ঘটেছে চীনের হুনান প্রদেশে। গণমাধ্যমের প্রতিবেদনে দাবি করা হয়েছে, লাখ লাখ টাকা খরচ করে ডু ডু নামে এক পোষ্য কুকুরের জন্মদিন পালন করেছেন তার মালকিন। শুধু তাই নয়, ডু ডু’র জন্মদিনকে স্মরণীয় করে রাখতে ৫২০টি ড্রোন শোয়ের আয়োজনও করা হয়েছিল। ৩০ মিনিট ধরে সেই শো চলে। পুরো অনুষ্ঠানের জন্য একটি সংস্থাকে বরাত দেন ওই নারী।\nসূত্র: ইউকে নিউজ, টেকনো ট্রেন্ডজ


সকাল ০৯:১৭ ; বৃহস্পতিবার ; ১২ ডিসেম্বর, ২০১৯\nপ্রকাশিত: সন্ধ্যা ০৬:৩২ নভেম্বর ২৩, ২০১৫\nসম্পাদিত: রাত ০৮:২৫ নভেম্বর ২৩, ২০১৫\nস্বামীর পরকীয়ার বাধা দেওয়ায় স্ত্রী জুলেখা বেগমকে অমানুষিক নির্যাতনের অভিযোগ ওঠেছে এক পুলিশ কর্মকর্তার বিরুদ্ধে। এ ব্যাপারে রংপুর রেঞ্জের ডিআইজি ও লালমনিরহাট জেলা পুলিশ সুপারকে লিখিত অভিযোগ করেও কোনও বিচার পাচ্ছে না বলে অভিযোগ করেছেন নির্যাতিতা গৃহবধূ জুলেখা বেগম।\nসোমবার সকালে রংপুর নগরীর একটি হেটেলে আয়োজিত এক সংবাদ সম্মেলনে এ অভিযোগ করা হয়।\nনির্যাতনের অভিযোগ ওঠা ওই পুলিশ কর্মকর্তার নাম আরজু মো. আনজুমা সাজ্জাদ হোসেন। তিনি লালমনিরহাটের কালিগঞ্জ থানার ওসি (তদন্ত)। তার বাড়ি রংপুরের মিঠাপুকুর উপজেলার বালুয়া মাসিমপুর ইউনিয়নের নিশ্চিন্তপুর গ্রামে।\nলিখিত অভিযোগে জুলেখা বেগম জানান, ১৯৯৭ সালে ওই এলাকার জহের মাস্টারের ছেলে আরজু মো. সাজ্জাদ হোসেনের সঙ্গে তার বিয়ে হয়। বিয়ের সময় তাকে যৌতুক হিসেবে ৫ লাখ টাকা দেওয়া হয়। বিয়ের কিছুদিন পর জানতে পারেন তার পুলিশ কর্মকর্তা স্বামী পরকীয়া ছাড়াও বিভিন্ন অসামাজিক কাজে লিপ্ত থাকে। প্রতিবাদ করলেই অমানুষিক নির্যাতন করা হতো। তার পরেও একমাত্র সন্তানের মুখের দিকে তাকিয়ে তার সঙ্গে ঘর-সংসার করে আসছিলেন। অসামাজিক কার্যকলাপ থেকে তাকে কয়েকবার বিরত রাখার চেষ্টা করেও লাভ হয়নি।\nজুলেখা আরও জানান, সম্প্রতি বাড়িতে এক মহিলার সঙ্গে অসামাজিক কার্যকলাপে লিপ্ত থাকার সময় হাতেনাতে ধরে ফেললে তাকে অমানুষিক নির্যাতন করে বাসা থেকে বের করে দেন ওই পুলিশ কর্মকর্তা। এ ঘটনায় লালমনিরহাট জেলা পুলিশ সুপারের কাছে লিখিত অভিযোগ করেও কোনও প্রতিকার পাননি জুলেখা বেগম। পরে রংপুর রেঞ্জের ডিআইজির কাছে অভিযোগ করার পর থেকে তাকে হত্যার হুমকি দিচ্ছেন স্বামী সাজ্জাদ।\nএ ব্যাপারে পুলিশের আইজির হস্তক্ষেপ কামনা করে স্বামীর বিচার দাবি করেন স্ত্রী জুলেখা বেগম।\nএ ব্যাপারে ওই পুলিশ কর্মকর্তাকে কয়েকবার ফোন করলেও তিনি তা ধরেননি।


শিরকমিশ্রিত ঈমান গ্রহণযোগ্য নয়\nবুধবার, ২০ অক্টোবর ,২০২১\n০১:৪৮ বুধবার, ২০ অক্টোবর ,২০২১\n→ ঈমানের উপর অটল থাকার আমল ও দোয়া→ গভীর রাতে ঘুম ভাঙলে যে দোয়া ও আমল করবেন→ নামাজ-রোজা পালনেই কি মুমিনের দায়িত্ব শেষ?→ মুমিন জীবনের লক্ষ্য উদ্দেশ্য→ মানবসেবার গুরুত্ব ও ফজিলত\nশুক্রবার, ০১ অক্টোবর, ২০২১, ০৫:১৮:৩৪\nপরকালে মুক্তির একমাত্র মাধ্যম ঈমান। ঈমান ছাড়া আমলের কোনো মূল্য নেই। তবে ঈমানটা হতে হবে শিরকমুক্ত। শিরকমিশ্রিত ঈমান আল্লাহর কাছে গ্রহণযোগ্য নয়। ঈমানের কয়েকটি মৌলিক বিষয় রয়েছে। ;আল্লাহর প্রতি ঈমান রাখা সেসবের প্রথম।আর এর প্রথম কথা হলো, তাঁর অস্তিত্ব স্বীকার করা, একমাত্র তাঁকে রব ও সত্য বলে মেনে নেয়া। সৃষ্টি ও ইবাদতের মধ্যে তাঁর সাথে কাউকে শরিক না করা। একমাত্র তিনিই নিরঙ্কুশ ক্ষমতার অধিকারী, সঙ্কটমোচনকারী মনে করবে। আর বিপদাপদে তাকেই মুক্তিদাতা হিসেবে বিশ্বাস করবে। তাঁর বিশেষ হক ও একান্ত বৈশিষ্ট্যগুলোতে কাউকে শরিক করবে না। সাধারণ উপায়-উপকরণের ঊর্ধ্বের বিষয়ে আল্লাহ ছাড়া কারো কাছে সাহায্য প্রার্থনা করবে না। দৃঢ় বিশ্বাস রাখবে যে, জীবন-মৃত্যু, উপকার-অপকার, সুস্থতা ও নিরাপত্তা তাঁরই হাতে। তিনিই তা দান করে থাকেন। রিজিকদাতা একমাত্র তিনিই। গোটা জগতের এক ও অদ্বিতীয় স্রষ্টা তিনিই। শরিয়ত প্রবর্তন ও হালাল-হারাম নির্ধারণ তাঁরই অধিকার। এতে কাউকে শরিক করবে না। না কোনো মতবাদকে, না কোনো নেতা বা দলকে, না তা কোনো রাষ্ট্র বা সম্প্রদায়কে। মোট কথা, তাওহিদকে পূর্ণরূপে ধারণ করা এবং শিরক থেকে পুরোপুরি বেঁচে থাকাই ঈমানের প্রধান বুনিয়াদ। আল্লাহ তায়ালার কাছে মুশরিকের ঈমানের কোনো মূল্য নেই। কেউ শিরক করে তাওবাহীন অবস্থাতে মারা গেলে তাকে তিনি কখনো মাফ করবেন না।\nইরশাদ হচ্ছে, তাদের বেশির ভাগই আল্লাহকে বিশ্বাস করে; কিন্তু তাঁর সাথে শরিক করে। তবে কি তারা আল্লাহর সর্বগ্রাসী শাস্তি থেকে অথবা তাদের অজান্তে কিয়ামতের আকস্মিক উপস্থিতি থেকে নিরাপদ? বলুন! এটাই আমার পথ : আল্লাহর প্রতি মানুষকে আহ্বান করি স্বজ্ঞানে আমি এবং আমার অনুসারীরাও। আল্লাহ মহিমান্বিত! আর যারা আল্লাহর সাথে শরিক করে, আমি তাদের অন্তর্ভুক্ত নই (সূরা ইউসুফ : ১০৬-১০৮)। সবসময় আল্লাহ তায়ালার দাবি তো এটাই যে, আল্লাহর প্রতি ঈমান যেন খাঁটি তাওহিদের সাথে হয় এবং সব ধরনের শিরকের মিশ্রণ থেকে পবিত্র হয়। ইরশাদ হচ্ছে, ;বলুন! আমি তো আদিষ্ট হয়েছি, আল্লাহর আনুগত্যে একনিষ্ঠ হয়ে তাঁর ইবাদত করতে; আরো আদিষ্ট হয়েছি, আমি যেন আত্মসমর্পণকারীদের অগ্রগামী হই (সূরা জুমার : ১১-১২)। আল্লাহর সাথে কাউকে শরিক করা হারাম। এতে ঈমান নষ্ট হয়ে যায় এবং মানুষ কাফির ও মুশরিকে পরিণত হয়।\nপাথর বা মূর্তিকে শরিক করুক, কিংবা জিন বা শয়তান শরিক করুক; অথবা ফেরেশতাদের করুক কিংবা কোনো নবী ও রাসূল শরিক করুক, যাদেরকে আল্লাহ তায়ালা পাঠিয়েছেন তাওহিদ গ্রহণ ও শিরক বর্জনের পয়গাম দিয়ে। কিংবা এমন কোনো আলেম ও ওলি শরিক করুক, যিনি জীবনভর মানুষকে তাওহিদের দাওয়াত দিয়েছেন কিংবা এমন কোনো নেতা ও গুরুকে শরিক করুক, যে কথা ও কাজ দ্বারা মানুষকে তাওহিদ থেকে নিবৃত্ত রেখেছে। সর্বাবস্থায় শিরক শিরকই বটে। আর এতে লিপ্ত ব্যক্তি খোদাদ্রোহী কাফির ও মুশরিক।\nইরশাদ হচ্ছে,তারা আল্লাহ ছাড়া তাদের পণ্ডিত ও সংসারবিরাগীদেরকে তাদের পালনকর্তারূপে গ্রহণ করেছে এবং মরিয়ম তনয় ঈসাকেও। অথচ তারা এক প্রভুর ইবাদতের জন্যই আদিষ্ট হয়েছিল। তিনি ছাড়া কোনো মাবুদ নেই, তারা যাকে শরিক করে তা থেকে তিনি কত পবিত্র (সূরা তাওবা-৩১)!\nপবিত্র কুরআনে সব প্রকারের শিরককে প্রত্যাখ্যান করা হয়েছে এবং সব শ্রেণীর মুশরিককে জাহান্নামের হুঁশিয়ারি শোনানো হয়েছে, ইরশাদ হচ্ছে হে আদম সন্তান! আমি কি তোমাদের নির্দেশ দেইনি যে, তোমরা শয়তানের দাসত্ব করো না; কারণ সে তোমাদের প্রকাশ্য শত্রু। আর তোমরা আমারই ইবাদত করো, এটাই সরলপথ (সূরা ইয়াসিন : ৬০-৬১)।\nআল্লাহ আমাদের শিরকমুক্ত ঈমান দান করুন!\nশুক্রবার, ০১ অক্টোবর, ২০২১\nমুমিন জীবনের লক্ষ্য উদ্দেশ্য\nমানবসেবার গুরুত্ব ও ফজিলত\nকাউকে নতুন কাপড় পরতে দেখলে যে দোয়া করবেন


অপবাদ: কুরআন কী বলে? অপবাদ: কুরআন কী বলে? – sylheterbartaসিলেটের বার্তা২৪\nঅপবাদ: কুরআন কী বলে?\nআপডেট সময় : রবিবার, ৪ এপ্রিল, ২০২১\nঅপবাদ বিশেষ্যপদ। কুৎসা রটনা, বদনাম দেয়া। কারো সম্পর্কে মিথ্যা আরোপ করা। মানবজাতির মুক্তির মহাগ্রন্থ পবিত্র কুরআনুল কারীমে এ ব্যাপারে বারংবার সতর্ক করা হয়েছে।\nএক জীবনে যা চাই, তার সবই সাজানো রয়েছে কোরআনের পরতে পরতে। সুস্থ সুন্দর সুখী পরিতৃপ্ত জীবনের জন্য যা প্রয়োজন, পাতায় পাতায় রয়েছে তারই দিক-নির্দেশনা। এর পাশাপাশি মানুষের ভেতরের খারাপ দিকগুলোর জন্য শাস্তি ঘোষণা এসেছে। এসব পরিত্রাণের উপায়ও বলে দিয়েছে। এ পর্যায়ে অপবাদ ও অপপ্রচার নিয়ে কোরআন যা বলছে তা হলো\nনামাজের আগে ও পরে যা করতে নিষেধ দিয়েছে মন্ত্রণালয়\nধর্মীয় ভাবগাম্ভীর্যে সিলেটে শবে বরাত পালিত\nআজ লাইলাতুল বরাত বা ভাগ্য রজনী\nআসন্ন রমজানের সেহরি-ইফতারের সূচি প্রকাশ


সস্তার বিমান এখন আম ভারতীয়ের | আলাপ | DW | 03.04.2018\n‘উড়ে দেশ কা আম নাগরিক' সংক্ষেপে উড়ান৷ ২০১৭ সালের ২৭ এপ্রিল এমনই এক নতুন প্রকল্পের সূচনা করেছিলেন প্রধানমন্ত্রী নরেন্দ্র মোদী৷ সেখানে বলা হয়েছিল, সাধারণ মানুষ হাওয়াই চটি পরেও যাতে বিমানে চড়তে পারেন, তার জন্য ব্যবস্থা নেবে সরকার৷ ইতিমধ্যেই প্রকল্পটি চালু হয়েছে৷ সেখানে এক ঘণ্টার কম দূরত্বের পথে বেশ কিছু টিকিট ২৫০০ টাকার নীচে রাখতে হবে, সাধারণ মানুষ যাতে সে টিকিট কাটতে পারেন এবং বিমানে চড়তে পারেন৷\nপ্রকল্পটি ঘোষণা হওয়ার পর অনেকেই রসিকতা করেছিলেন৷ ভারত সরকার জানেই না, সে দেশের গরিব মানুষের অবস্থা ঠিক কিরকম? এ কথা সত্য যে, গত দু'দশকে দেশে দরিদ্রের সংখ্যা চোখে পড়ার মতো কমেছে৷ তা সত্ত্বেও এখনো দেশের ২১ শতাংশ মানুষ মাসে ১০০০ টাকারও কম রোজগার করেন৷ ফলে তাঁদের জন্য ২৫০০ টাকার টিকিট চাঁদ ধরার মতোই৷\n‘উড়ান' প্রকল্প চালু হোক বা না হোক, ভারতীয় বিমানে সাধারণ মানুষের যাতায়াত আগের চেয়ে অনেক বেড়েছে৷ একসময় কেবলমাত্র ধনী ব্যক্তিরাই বিমানে যাতায়াত করতে পারতেন৷ বিমানে চড়া তখন একটা স্টেটাস সিম্বল ছিল৷ গত দু' দশকে সেই ধারণাটাই বদলে গিয়েছে৷ সাধারণ মানুষও এখন বিমানে যাতায়াত করার কথা ভাবতে পারেন৷ এবং তার এক এবং একমাত্র কারণ হলো বিমান পরিষেবার বেসরকারিকরণ৷ গত দু' দশকে বেশ কয়েকটি বিমান সংস্থা বাজারে এসেছে৷ ইন্ডিগো, স্পাইস জেট, গো এয়ার, জেট কানেক্টের মতো সংস্থাগুলি কম পয়সার বিমান বা চিপ এয়ার বলে পরিচিত হয়েছে৷ এদের ব্যবসার মূল স্লোগানই হলো ‘ফেলো কড়ি মাখো তেল'৷ এই সমস্ত সংস্থার বিমানে উঠলে বিনামূল্যের খাবার পাওয়া যায় না৷ সামনের আসন পাওয়ার জন্য অতিরিক্ত অর্থ দিতে হয়৷ জানলার ধারে বসার জন্যও অতিরিক্ত খরচ করতে হয়৷ কিন্তু অত্যন্ত কম খরচেও টিকিট পাওয়া যায়৷ নিম্নমধ্যবিত্ত মানুষের সাধ্যের মধ্যে৷ একটা উদাহরণ দেওয়া যাক৷ কলকাতা থেকে দিল্লি যাওয়ার জন্য রাজধানী এক্সপ্রেসের সবচেয়ে কম ভাড়া হলো ২৮০৭ টাকা৷অথচ মাস দুয়েক আগে টিকিট কাটলে সস্তার বিমানের টিকিট পাওয়া যায় ২৫০০ টাকার মধ্যে৷ তবে বিমানের ভাড়া নির্দিষ্ট নয়৷ চাহিদা অনুযায়ী তা বাড়ে এবং কমে৷ খোলা বাজারের নিয়মে ওঠা-নামা করে টিকিটের মূল্য৷ বেসরকারি বিমান সংস্থাগুলি একে অপরের সঙ্গে প্রতিযোগিতা করে৷ ফলে সকলেরই লক্ষ্য থাকে সবচেয়ে কম টাকায় টিকিট দেওয়ার৷ ফলে অধিকাংশ সময়েই আজকাল দেখা যায়, ট্রেনের এসি থ্রি টিয়ারে রিজার্ভেশনের চেয়ে কম অর্থে বিমানের টিকিট পাওয়া যায়৷\nবেসরকারি কমমূল্যের সংস্থাগুলির এই তীব্র প্রতিযোগিতায় খানিকটা বেগ পেতে হয়েছে পুরনো সংস্থাগুলি এবং সরকারি বিমান সংস্থা এয়ার ইন্ডিয়াকেও৷ জেট এয়ারলাইন্সের মতো পুরনো বিমান সংস্থাটি বাজার ধরার জন্য জেট কানেক্ট তৈরি করেছিল৷ এখন জেট এয়ারলাইন্সেও কখনো কখনো সস্তা টিকিট পাওয়া যায়৷ এয়ার ইন্ডিয়াও প্রতিযোগিতায় নেমেছে এবং বিপুল সস্তায় তাদের টিকিট পাওয়া যায় সময় সময়৷ বস্তুত, উত্তর-পূর্বের রাজ্যগুলিতে যাওয়ার জন্য সময় সময় ১২০০ টাকাতেও টিকিট পাওয়া যায়৷ এবং কখনোই টিকিটের দাম ২৫০০ টাকার বেশি ওঠে না৷ বস্তুত, উত্তর-পূর্বে যাতায়াত করা বরাবরই একটা বড় সমস্যা৷\nসর্বত্র রেল যোগাযোগ নেই৷ যেখানে আছে, সেখানে পৌঁছতেও বহু সময় লেগে যায়৷ সর্বত্র রাস্তাঘাট খুব উন্নত নয়৷ ফলে উত্তর পূর্বের মানুষ বিমান পথকেই বেছে নিয়েছেন যাতায়াতের মাধ্যম হিসেবে৷ এ কারণে সরকারি বিমান সংস্থাও খুব কম টাকায় সেখানে যাতায়াতের ব্যবস্থা করেছে৷\nপ্রশ্ন হলো, সস্তায় বিমানের টিকিট বেচতে গিয়ে সংস্থাগুলি মানের সঙ্গে আপোস করছে না তো! জরুরি প্রশ্ন৷ প্রশ্নটি আবার উঠেছে সম্প্রতি বাংলাদেশের একটি বেসরকারি সংস্থার বিমান নেপালে দুর্ঘটনার কবলে পড়ায়৷ এ ক্ষেত্রে একটি জরুরি কথা বলা দরকার৷ ভারতের এভিয়েশন বিভাগ নির্দিষ্ট নিয়মাবলি তৈরি করেছে বিমান সংস্থাগুলির জন্য৷ কোন কোন বিমান ব্যবহার করা যাবে, উড়ানের মানদণ্ড ইত্যাদি সবই সেখানে নির্দিষ্ট করা আছে৷ সেই নিয়মের সামান্য গাফিলতি হলেই কড়া ব্যবস্থা নেওয়া হয় বিমান সংস্থাগুলির বিরুদ্ধে৷ অন্যদিকে অনেকগুলি বেসরকারি বিমান প্রতিযোগিতায় থাকার কারণে কেউই মানের সঙ্গে বিশেষ আপোস করে না৷ করলে দ্রুত বাজার হারানোর ভয় থাকে৷ দ্রুত মুনাফা নয়, বিমান সংস্থাগুলির লক্ষ্য থাকে লম্বা ব্যবসার৷ উদাহরণ হিসেবে বলা যায়, কেবল ইন্ডিগোই ভারতের বিভিন্ন প্রান্তে দিনে ১৬০টি বিমান চালায়৷ এ ছাড়াও তাদের আন্তর্জাতিক ফ্লাইট আছে৷ সংস্থাগুলির লক্ষ্য হলো কম মুনাফায় বেশি সংখ্যক বিমান চালিয়ে রোজগার৷ এবং গত দু'দশকে এই ব্যবসার মডেল অনুসরণ করে প্রচুর উপার্জনও করেছে সংস্থাগুলি৷ এখনো করছে৷ বস্তুত দিল্লিতে একটি আস্ত টার্মিনালই কেবল ছেড়ে দেওয়া হয়েছে ইন্ডিগো এবং স্পাইস জেটকে৷ দিল্লির তিনটি টার্মিনালের ওই টার্মিনালটিতেই সবচেয়ে বেশি ভিড় হয় প্রতিদিন৷ বহু নিম্ন মধ্যবিত্ত মানুষ প্রতিদিন যাতায়াত করেন ওই ধরনের বিমানে৷\nসমস্যাও আছে৷ কিছুদিন আগে একটি ভিডিও ভাইরাল হয়েছিল ভারতের সোশ্যাল মিডিয়ায়৷ দেখা গিয়েছিল এক প্রবীণ ভদ্রলোকের সঙ্গে অন্যায়ভাবে কথা বলছেন দু'জন গ্রাউন্ড ক্রু৷ এরপর তাদের মধ্যে হাতাহাতিও হয়৷ মুহূর্তের মধ্যে ইন্ডিগোর বিরুদ্ধে সরব হন সাধারণ মানুষ এবং সংবাদসংস্থাগুলি৷ ইন্ডিগোও দ্রুত ক্ষমা চেয়ে নিয়ে এবং ওই কর্মীর বিরুদ্ধে ব্যবস্থা নিয়ে সমস্যার সমাধান করে৷ প্রতিযোগিতায় টিকে থাকার জন্য পরিষেবার উন্নয়ন খুবই জরুরি৷ প্রতিটি সংস্থাই তা বোঝে৷ তবে ভারতীয় নাগরিক বুঝে নিয়েছেন, কম টাকায় দ্রুত যাতায়াত করতে হলে বিনামূল্যের খাবারের মোহ ছাড়তে হবে৷ খিদে পেলে বিমানেও খাবার কিনে খেতে হবে৷ পৃথিবীর অধিকাংশ দেশেই সস্তার বিমানের এটাই ধরন৷ দু'দশকে ভারত সেই মনোভাবের সঙ্গে খাপ খাইয়ে নিতে পেরেছে৷\nভারতে বিমান যাতায়াতে সুবিধা অসুবিধাগুলো কী কী? লিখুন নীচের মন্তব্যের ঘরে৷\nআকাশ পথে আফগানিস্তান-ভারতের মধ্যে প্রথম করিডোর চালু হয়েছে৷ আফগান সরকার বলছে, এই রুটের লক্ষ্য আফগানিস্তানকে রপ্তানিমুখী দেশে পরিণত করা৷ কাবুল-ইসলামাবাদ টানাপোড়েনের মধ্যে পাকিস্তানকে পাশ কাটিয়ে এই রুট করা হয়েছে৷ (21.06.2017)\nকি-ওয়ার্ডস ভারত, প্রাইভেট এয়ারলাইন্স, উড়ান, সস্তা, মান, আপোষ, যাতায়াত, প্রতিযোগিতা


মেয়েরা কেন এমন করে? - Bissoy Answers\nমেয়েরা কেন এমন করে?\n19 এপ্রিল 2018 "প্রেম-ভালোবাসা" বিভাগে জিজ্ঞাসা করেছেন javed♥nasima (0 পয়েন্ট)\nমেয়েরা ভালবাসার কথা আগে প্রকাশ করেনা কেন?\nঅনেক সময় ছেলেরা প্রপোজ করলে কোন কারন না থাকা সত্ত্বেও ফিরিয়ে দেয় কেন?\n19 এপ্রিল 2018 উত্তর প্রদান করেছেন munnamark (1,780 পয়েন্ট)\nআসলে প্রাকৃতিক ভাবেই মেয়েরা ছেলেদের চাইতে কিছুটা লাজুক এবং কিছুটা ভীত প্রকৃতির হয়ে থাকে। যদিও সবাই এমন তা নয়। কিন্তু বেশিরভাগ মেয়ে এমন। তাছাড়া সমাজ মেয়েদের কিছু সীমাবদ্ধতা বানিয়ে দিয়েছে। যাই ঘটুক না কেন দোষটা মেয়েদের উপরেই বেশি চাপানো হয়। অবশ্য ধর্মীয় দিক দিয়ে ছেলে মেয়ে দুজনেই শাস্তি পাবে বিবাহ বহির্ভূত সম্পর্ক স্থাপন করার জন্যে।\nআর propose করলে কেন ফিরিয়ে দেয় সেটার বিভিন্ন কারণ থাকতে পারে। মেয়েটার personality র উপরেও সেটা অনেকাংশে নির্ভর করে -\nলজ্জা অথবা ভয়\nসামাজিক ভাবে খারাপ বলে বিবেচিত হবার আশংকা\nআরো ভাল কাউকে প্রত্যাশা করা\nউচিৎ অনুচিত নিয়ে confused হওয়া\nভালোবেসে কষ্ট পেতে হবে সেই আশঙ্কায় থাকা\nএমন আরো অনেক কারণ আছে যা একটা মেয়েকে বাধ্য করে প্রেমের প্রস্তাব ফিরিয়ে দিতে। আপনি তার মনের খবর জানেন না বলেই ভাবছেন অকারণে ফিরিয়ে দেয় কেন! কিন্তু কারণ অবশ্যই আছে। তবে এটা বলতে পারেন কারণটা সামান্য অথবা বড়।\n19 এপ্রিল 2018 উত্তর প্রদান করেছেন Nuruzzaman Murad (184 পয়েন্ট)\nলজ্জা নারীর ভূষণ, লজ্জাবতী হওয়া নারীজাতীর একটি সুমহান গুণ। সৃষ্টিকর্তা তাদের যদি এই গুণটি না দিতেন তবে সমাজটা এতো সুন্দর হতো না। লজ্জার ক্ষেত্রে বাঙালী মেয়ে বধু নারীরা অন্যান্য জাতীর তুলনায় অনেকটা এগিয়ে, এ জন্য মেয়েরা আগে প্রপোজ করতে লজ্জাবোধ করে। তবে বর্তমানে এই লজ্জা শরম অনেকটা কমে যাচ্ছে মেয়েদের, তারাও অনেক ক্ষেত্রে এখন অগ্রণী ভুমিকা পালন করেন।\nমেয়েরা এমন কেন?\n07 এপ্রিল 2018 "প্রেম-ভালোবাসা" বিভাগে জিজ্ঞাসা করেছেন নিসর্গ (0 পয়েন্ট)\nআমাকে এমন কিছু রোমান্টিক,মিষ্টি,সুন্দর,প্রেমের,ভালবাসার কবিতা বলুন যেই গুলো শুনলে মেয়েরা অনেক মুগ্ধ হয়ে যাবে। যতো বেশি কবিতা দিতে পারেন দিন। বিসসয় এর সবার উত্তর চাই।?\n02 সেপ্টেম্বর 2016 "প্রেম-ভালোবাসা" বিভাগে জিজ্ঞাসা করেছেন 4R (1 পয়েন্ট )\nঅধিকাংশ সুন্দর মেয়েরাই কালো ছেলেদেরকে ভালবাসে এর কারন কি আর কালো ছেলেদের মাঝে এমন কি আছে যা দেখে মেয়েরা কালো ছেলেদের প্রতি আকৃষ্ট হয়?\n14 এপ্রিল 2016 "প্রেম-ভালোবাসা" বিভাগে জিজ্ঞাসা করেছেন মানিক রাজ (7,327 পয়েন্ট)\nমেয়েরা সেলফি তোলার সময়ে এমন অদ্ভুত অঙ্গভঙ্গি করে কেন?\n22 ফেব্রুয়ারি 2015 "বিনোদন ও মিডিয়া" বিভাগে জিজ্ঞাসা করেছেন Hadiuzzaman (28 পয়েন্ট)\n07 নভেম্বর 2018 "আইকিউ" বিভাগে জিজ্ঞাসা করেছেন allahorgolam (3,281 পয়েন্ট)


Gyanvapi mosquqe case: জ্ঞানবাপী মসজিদ মামলায় আইনি কমিটির পথে হাঁটছে মুসলিম ল বোর্ড! বিবৃতিতে কোন বার্তা? - Muslim law board to start legal Committee to review Gyanvapi mosque case , Bangla News\nবাংলা নিউজ > ঘরে বাইরে > Gyanvapi mosquqe case: জ্ঞানবাপী মসজিদ মামলায় আইনি কমিটির পথে হাঁটছে মুসলিম ল বোর্ড! বিবৃতিতে কোন বার্তা?\nজ্ঞানবাপী মসজিদ (File Photo) (HT_PRINT)\nGyanvapi mosquqe case: জ্ঞানবাপী মসজিদ মামলায় আইনি কমিটির পথে হাঁটছে মুসলিম ল বোর্ড! বিবৃতিতে কোন বার্তা?\n1 মিনিটে পড়ুন . Updated: 18 May 2022, 10:39 PM IST\nঅল ইন্ডিয়া মুসলিম পার্সোনাল ল বোর্ড জানিয়েছে তারা জ্ঞানবাপী মসজিদের মামলায় একটি আইনি কমিটি গড়তে চলেছে। গোটা মামলা পর্যালোচনা করবে সেই কমিটি। আদালতের সাম্প্রতিক রায়ে ভারতীয় দণ্ডবিধির 'প্লেসেস অফ ওয়ারশিপ অ্যাক্ট' লঙ্ঘন হয়েছে কী না তা খতিয়ে দেখবে এই কমিটি।\nবারাণসীর জ্ঞানবাপী মসজিদ ইস্যুতে ক্রমেই চড়ছে পারদ। ইতিমধ্যেই স্থানীয় কোর্টের নির্দেশে সেখানে একটি বিশেষ এলাকা সিল করা হয়েছে। মসজিদ চত্বরের ভিতরে পুকুর এলাকায় শিবলিঙ্গ রয়েছে বলে দাবি উঠেছে। সে নিরিখেই আদালতের এই সিল করার সিদ্ধান্ত। এদিকে ঘটনা নিয়ে নড়েচড়ে বসেছে মুসলিম ল বোর্ড কর্তৃপক্ষ।\nএদিন সকালে মুসলিম ল বোর্ডের তরফে একটি বিবৃতিতে বলা হয়েছে, 'মুসলিমরা কোনও মতেই মসজিদের অপবিত্রতা মেনে নেবে না। নৈরাজ্য চলছে সাম্প্রদায়িক শক্তিগুলির, আদালতও হতাশ করছে নীপিড়িতদের।' এদিকে এই ঘোষণার পরই অল ইন্ডিয়া মুসলিম পার্সোনাল ল বোর্ড জানিয়েছে তারা জ্ঞানবাপী মসজিদের মামলায় একটি আইনি কমিটি গড়তে চলেছে। গোটা মামলা পর্যালোচনা করবে সেই কমিটি। আদালতের সাম্প্রতিক রায়ে ভারতীয় দণ্ডবিধির 'প্লেসেস অফ ওয়ারশিপ অ্যাক্ট' লঙ্ঘন হয়েছে কী না তা খতিয়ে দেখবে এই কমিটি। বোর্ড সাফ জানিয়েছে মসজিদ কর্তৃপক্ষকে আইনি সহায়তার জন্য যাবতীয় সাহায্য তারা করতে রাজি। বিষয়টি নিয়ে তারা দেশভর আন্দোলনের হুমকি দিয়েছে।\nবোর্ডের তরফে এক্সিকিউটিভ সদস্য কাশিম রসুল ইলিয়াস বলেছেন, তাঁরা চান এই ইস্যুতে সরকার নিজের অবস্থান স্পষ্ট করুক। এমনকি মুসলিম ল বোর্ড জানিয়েছে, এমন এক ঘটনায় সরকারের নীরবতা সমর্থনযোগ্য নয়। কোনও মতেই এই নীরবতা মেনে নেওয়া হবে না। যদিও বোর্ডের তরফে জানানো হয়েছে, সারা দেশের মুসলিমরা যাতে শান্তি বজায় রাখেন তার বার্তা দেওয়া হয়েছে। উল্লেখ্য, ১৯৯১ সালের এক পিটিশন বারাণসী আদালতে এই ইস্যুতে ফাইল হয়। এরপর নতুন করে এই মামলা নিয়ে শুরু হয়েছে চাঞ্চল্য।\nGyanvapi mosque Muslim law board varanasi


করোনা ভ্যাকসিন নিলেন সঞ্জয় দত্ত, কেমন আছেন ‘মুন্নাভাই’? - Actor Sanjay Dutt receives his first shot of Covid-19 vaccine in Mumbai, thanks doctors in tweet , Bangla News\nবাংলা নিউজ > বায়োস্কোপ > করোনা ভ্যাকসিন নিলেন সঞ্জয় দত্ত, কেমন আছেন ‘মুন্নাভাই’?\nসঞ্জয় দত্ত করোনা টিকা নিলেন (ছবি সৌজন্যে-টুইটার)\nকরোনা ভ্যাকসিন নিলেন সঞ্জয় দত্ত, কেমন আছেন ‘মুন্নাভাই’?\n১ মিনিটে পড়ুন . Updated: 24 Mar 2021, 09:59 AM IST\nমালিনী, অনুপম খের, সইফ আলি খান, শর্মিলা ঠাকুরের পর এবার করোনা ভ্যাক্সিন নিলেন সঞ্জয় দত্ত।\nকরোনার দ্বিতীয় ঢেউ আছড়ে পড়ছে ভারতে। ফের নতুন করে আক্রান্তের সংখ্যা বৃদ্ধি পাচ্ছে। তবে এই পরিস্থিতিতে মঙ্গলবার করোনা টিকা নিলেন অভিনেতা সঞ্জয় দত্ত। এর আগেই বহু তারকা করোনা টিকা নিয়েছেন, তালিকায় নতুন সংযোজন ৬১ বছর বয়সী, সঞ্জুবাবা। টুইট বার্তায় নিজের ভ্যাকসিন নেওয়ার খবর জানান পর্দার ‘মুন্নাভাই’। মুম্বইয়ের বিকেসি জাম্বো ভ্যাকশিনেশন সেন্টারে কো-ভ্যাক্সিন নেওয়ার ছবি পোস্ট করে সঞ্জয় দত্ত লেখেন, ‘কোভিড-১৯ ভ্যাকসিনের প্রথম ডোজ নিলাম আজ বিকেসি ভ্যাকসিন সেন্টারে। আমি চিকিত্সক ধীরে এবং তাঁর সম্পূর্ণ টিমের কাছে কৃতজ্ঞ এইরকম একটা দুর্দান্ত কাজ করবার জন্য! ওঁদের জন্য এবং ওঁরা যে কঠোর পরিশ্রম করে তাঁর প্রতি আমার মনে অগাধ শ্রদ্ধা ও ভালোবাসা রয়েছে। জয় হিন্দ!’\nএর আগে হেমা মালিনী, অনুপম খের,জনি লিভার, সইফ আলি খান, কমল হাসান, শর্মিলা ঠাকুরের মতো তারকাদের কোভিড ভ্যাক্সিন নিতে দেখা গিয়েছে। অন্যদিকে অমিতাভ বচ্চন, অভিষেক বচ্চন, নীতু কাপুর, রণবীর কাপুর, বরুণ ধাওয়ান, অর্জুন-মালাইকার মতো তারকা করোনায় আক্রান্ত হয়েছেন। বলিউড পরিবারের প্রথম সদস্য হিবাসে গত বছর মার্চে করোনা আক্রান্ত হয়েছিলেন কনিকা কাপুর।\nঅন্যদিকে গত বছর অগস্ট মাসের মাঝামাঝি সময়ে খবর এসেছিল সঞ্জয় দত্তের ক্যানসার আক্রান্ত হওয়ার খবর জানা গিয়েছিল। তবে মাসকয়েকের চিকিত্সায় সেড়ে উঠেন সঞ্জু বাবা। অক্টোবর মাসেই টুইট করে নিজের ক্যানসার জয়ের কথা নিশ্চিত করেন অভিনেতা। ওটিটি প্ল্যাটফর্মে সঞ্জয়ের শেষ রিলিজ ছিল ‘তোরবাজ’। আপতত KGF: Chapter2ছবি মুক্তির অপেক্ষায় অভিনেতা।\nSanjay Dutt Covid-19 covid vaccination


2 রাজাবলি 10 - ইন্ডিয়ান রিভাইজড ভার্সন (IRV) - বেঙ্গলী\n2 রাজাবলি 10\n1শমরিয়াতে আহাবের সত্তরজন ছেলে ছিল। যেহূ চিঠি লিখে শমরিয়াতে যিষ্রিয়েলের শাসনকর্ত্তাদের অর্থাৎ প্রাচীনদের কাছে এবং আহাবের ছেলেদের অভিভাবকদের কাছে পাঠিয়ে দিলেন। তিনি লিখলেন,\n2“তোমাদের মনিবের ছেলেরা তোমাদের কাছে আছে এবং কতকগুলি রথ, ঘোড়া, একটি সুরক্ষিত নগর এবং অস্ত্রশস্ত্রও আছে। তাই তোমাদের কাছে এই চিঠি পৌঁছানো মাত্রই,\n3তোমাদের মনিবের সব চেয়ে সৎ ও যোগ্য ছেলেকে বেছে তার বাবার সিংহাসনে বসাও এবং নিজের মনিবের বংশের জন্য যুদ্ধ কর।”\n4কিন্তু তারা ভীষণ ভয় পেয়ে বলল, “দেখ, দুজন রাজা যাঁর সামনে দাঁড়াতে পারলেন না, তাঁর সামনে আমরা কি করে দাঁড়াবো?”\n5কাজেই রাজবাড়ীর শাসনকর্ত্তা, নগরের শাসনকর্ত্তা, প্রাচীনেরা ও অভিভাবকেরা যেহূকে এই কথা বলে পাঠাল, “আমরা আপনার দাস, আপনি আমাদের যা বলবেন, সে সবই করব, কাউকেই রাজা করব না; আপনি যা ভাল মনে করেন তাই করুন।”\n6পরে তিনি তাদের কাছে এই বলে দ্বিতীয় চিঠি লিখলেন, “তোমরা যদি আমার পক্ষে হও ও আমার কথা শোনো, তবে তোমাদের মনিবের ছেলেদের মাথাগুলি নিয়ে আগামীকাল এই দিনের যিষ্রিয়েলে আমার কাছে চলে এস।” সেই রাজকুমারের সত্তরজন, তারা তাদের নগরের প্রধান লোকদের কাছে ছিল, যারা তাদের দেখাশোনা করত।\n7আর চিঠিটি তাদের কাছে পৌঁছালে তারা সেই সত্তরজন রাজকুমারকে হত্যা করল এবং কতগুলি ঝুড়িতে করে তাদের মাথাগুলি যিষ্রিয়েলে তাঁর কাছে পাঠিয়ে দিল।\n8পরে একজন দূত এসে তাঁকে খবর দিয়ে বলল, “রাজকুমারদের মাথা আনা হয়েছে।” তিনি বললেন, “ওগুলি দুটি স্তরে গাদা করে ফটকে ঢুকবার পথে সকাল পর্যন্ত রেখে দাও।”\n9পরে সকালে তিনি বাইরে গিয়ে দাঁড়ালেন ও সবাইকে বললেন, “তোমরা নির্দোষ ব্যক্তি; দেখ, আমি আমার মনিবের বিরুদ্ধে ষড়যন্ত্র করে তাঁকে মেরে ফেলেছি; কিন্তু এদের কে হত্যা করল?\n10তোমরা জেনে রাখ, সদাপ্রভু আহাবের বংশের বিরুদ্ধে যা কিছু বলেছেন, সদাপ্রভুর বলা একটা কথাও মাটিতে পরার নয়; কারণ সদাপ্রভু তাঁর দাস এলিয়ের মাধ্যমে যা কিছু বলেছেন, তাই করলেন।”\n11পরে যিষ্রিয়েলে আহাবের বংশের যত লোক বাকি ছিল, যেহূ তাঁদেরকে, তাঁর সমস্ত গণ্যমান্য লোককে, তাঁর বিশেষ বন্ধুদেরকে ও তাঁর যাজকদের হত্যা করলেন। তাঁদের নিকটতম কেউ বেঁচে ছিল না।\n12পরে তিনি উঠে চলে গেলেন, শমরিয়ার গেলেন। পথে মেষপালকদের মেষের লোম কাটার গৃহে গেলে, যিহূদার রাজা অহসিয়ের ভাইদের সঙ্গে যেহূর দেখা হল।\n13তিনি জিজ্ঞাসা করলেন, “তোমরা কারা?” তারা বলল, “আমরা অহসিয়ের ভাই; আমরা রাজা ও রাণী ঈষেবলের সন্তানদের শুভেচ্ছা জানাতে যাচ্ছি।”\n14তখন তিনি বললেন, “ওদের জীবন্ত ধর।” তাতে লোকেরা তাদের জীবন্ত ধরে বৈথ-একদের কুয়োর কাছে তাদের হত্যা করল, বিয়াল্লিশজনের মধ্যে একজনকেও তিনি বাকি রাখলেন না।\n15যেহূ সেখান থেকে চলে গেলে রেখবের ছেলে যিহোনাদবের সঙ্গে তাঁর দেখা হল; তিনি তাঁরই কাছে আসছিলেন। যেহূ তাঁকে শুভেচ্ছা জানিয়ে বললেন, “তোমার প্রতি আমার মন যেমন, তেমনি কি তোমার মন সরল?” যিহোনাদব বললেন, “সরল।” যেহূ বললেন, “যদি তাই হয়, তবে তোমার হাত দাও।” পরে যিহোনাদব তাঁকে হাত দিলে যেহূ তাঁকে নিজের কাছে রথে তুলে নিলেন।\n16আর যেহূ বললেন, “আমার সঙ্গে চল, সদাপ্রভুর জন্য আমার যে আগ্রহ, তা দেখ;” এই ভাবে তাঁকে তাঁর রথে করে নিয়ে চললেন।\n17পরে যেহূ শমরিয়াতে এসে আহাবের বংশের বাকি সব লোকদের হত্যা করলেন, যে পর্যন্ত না আহাবের বংশকে একেবারে ধ্বংস করলেন; সদাপ্রভু এলিয়কে যেমন বলেছিলেন, সেই অনুসারেই করলেন।\n18তারপর যেহূ সমস্ত লোকদের জড়ো করে তাদের বললেন, “আহাব বাল দেবতার সেবা সামান্যই করতেন, কিন্তু যেহূ তাঁর সেবা অনেক বেশী করবে।\n19তাই এখন বাল দেবতার সব ভাববাদী, তাঁর সমস্ত পূজারী ও যাজকদের আমার কাছে তোমরা ডেকে আন, যেন কেউ বাদ না পড়ে; কারণ বাল দেবতার উদ্দেশ্যে আমাকে বড় যজ্ঞ করতে হবে। যে কেউ যদি আসবে না, সে বাঁচবে না।” কিন্তু আসলে যেহূ বাল দেবতার পূজাকারীদের ধ্বংস করবার জন্যই এই ছলনা করেছিলেন।\n20পরে যেহূ বললেন, “বাল দেবতার উদ্দেশ্যে একটা সভা ডাক।” তারা পর্ব ঘোষণা করে দিল।\n21আর যেহূ ইস্রায়েলের সব জায়গায় লোক পাঠালে বাল দেবতার সমস্ত পূজাকারীরা এসে হাজির হল, কেউই অনুপস্থিত থাকলো না। তারা বাল দেবতার মন্দিরে ঢুকলে মন্দিরের এপাশ থেকে ওপাশ পর্যন্ত লোকে ভরে গেল।\n22তখন তিনি পোশাক রক্ষককে বললেন, “বাল দেবতার পূজাকারী সকলের জন্য পোশাক নিয়ে এস।” তাতে সে তাদের জন্য পোশাক বের করে আনল।\n23তারপর যেহূ ও রেখবের ছেলে যিহোনাদব বাল দেবতার মন্দিরে ঢুকলেন; তিনি বাল দেবতার পূজাকারীদের বললেন, “তোমরা ভাল করে খুঁজে দেখ, যাতে সদাপ্রভুর দাসদের মধ্যে কেউ এখানে না থাকে, শুধু বাল দেবতার পূজাকারীরাই থাকবে।”\n24তখন তারা বলিদান ও হোম করতে ভেতরে গেলেন। এদিকে যেহূ আশিজন লোককে বাইরে দাঁড় করিয়ে রেখে বলেছিলেন, “আমি তোমাদের হাতে ঐ যাদের ভার দিলাম, তাদের একজনও যদি পালিয়ে বাঁচে, তবে যে তাকে ছেড়ে দেবে তার প্রাণের বদলে তার প্রাণ যাবে।”\n25পরে হোমের কাজ শেষ হলে যেহূ পাহারাদার ও সেনাপতিদের বললেন, “ভিতরে যাও, ওদের হত্যা কর, একজনকেও বাইরে আসতে দিও না।” তখন তারা তরোয়াল দিয়ে তাদের আঘাত করল; পরে পাহারাদার ও সেনাপতিরা তাদের বাইরে ফেলে দিল; পরে তারা বাল মন্দিরের ভিতরের গৃহে গেল।\n26এবং বাল দেবতার মন্দির থেকে পাথরের পবিত্র থামগুলি তারা বের করে এনে পুড়িয়ে ফেলল।\n27তারপর তারা বাল দেবতার থামটি ভেঙে দিল এবং মন্দিরটা ভেঙে ফেলল এবং সেখানে একটি পায়খানা তৈরী করলো। তা আজও আছে।\n28এই ভাবে যেহূ ইস্রায়েল বাল দেবতাকে ধ্বংস করলেন এবং ইস্রায়েল থেকে এর পূজা বন্ধ করে দিলেন।\n29কিন্তু নবাটের ছেলে যে যারবিয়াম ইস্রায়েলকে দিয়ে যে সব পাপ করিয়েছিলেন অর্থাৎ বৈথেল ও দানের সোনার বাছুরের পূজা করার মত পাপ থেকে তিনি সরে আসেন নি।\n30সুতরাং সদাপ্রভু যেহূকে বললেন, যেহেতু “আমার চোখে যা ঠিক তা তুমি করে ভাল করেছ এবং আহাবের বংশের প্রতি আমার যে ইচ্ছা ছিল তাও তুমি করেছ, সেইজন্য তোমার বংশধরেরা চতুর্থ পুরুষ পর্যন্ত ইস্রায়েলের সিংহাসনে বসবে।”\n31তবুও যেহূ সমস্ত হৃদয় দিয়ে ইস্রায়েলের ঈশ্বর সদাপ্রভুর ব্যবস্থা মেনে চলবার জন্য সতর্ক হলেন না। যারবিয়াম ইস্রায়েলকে দিয়ে যে সব পাপ করিয়েছিলেন তা থেকে তিনি মন ফেরালেন না।\n32সেই দিনের সদাপ্রভু ইস্রায়েল দেশের সীমা কেটে ছোট করতে শুরু করলেন। হসায়েল ইস্রায়েলীয়দের আঘাত করে ইস্রায়েলের সীমানায় তাদের হারিয়ে দিলেন।\n33সেই জায়গাগুলি হল যর্দ্দন নদীর পূর্ব দিকের অর্ণোন উপত্যকার পাশে অরোয়ের থেকে সমস্ত গিলিয়দ ও বাশন দেশ। এটা ছিল গাদ, রূবেণ ও মনঃশির এলাকা।\n34যেহূর অন্যান্য সমস্ত অবশিষ্ট কাজের কথা এবং তাঁর জয়ের কথা ইস্রায়েলের রাজাদের ইতিহাস নামক বইটিতে কি লেখা নেই?\n35পরে যেহূ তাঁর পূর্বপুরুষদের সঙ্গে নিদ্রায় গেলেন এবং তারা তাঁকে শমরিয়াতে কবর দিল। তখন তাঁর জায়গায় তাঁর ছেলে যিহোয়াহস রাজা হলেন।\n36যেহূ শমরিয়াতে আটাশ বছর ইস্রায়েলের উপর রাজত্ব করেছিলেন।\n<2রাজাবলি 9\n2 রাজাবলি 11 >


কবে ,কোথায় বিয়ে করছেন সোনম! জানুন 'খুবসুরত গার্ল'-এর 'ডেস্টিনেশন ওয়েডিং'-এর খুঁটিনাটি | Actress Sonam Kapoor heads For destination wedding at Geneva - Bengali Oneindia\nকবে ,কোথায় বিয়ে করছেন সোনম! জানুন 'খুবসুরত গার্ল'-এর 'ডেস্টিনেশন ওয়েডিং'-এর খুঁটিনাটি\n| Updated: Mon, Apr 2, 2018, 13:53 [IST]\nআরও একবার বিয়ের সানাই বাজতে চলেছে বলিউডে। অনুষ্কা থেকে শুরু করে শ্রীয়া সরণ পর্যন্ত একের পর এক নায়িকা ইতিমধ্যেই গাঁটছড়া বেঁধে ফেলেছেন। এবার পালা 'খুবসুরত' গার্ল সোনমের। তাঁর 'ডেস্টিনেশন ওয়েডিং' নিয়ে বেশ কয়েকটি তথ্যে নজর রাখা যাক।\nকোথায় হচ্ছে বিয়ে ?\nবয়ফ্রেন্ড আনন্দ আহুজার সঙ্গে সোনমের বিয়ে হতে চলেছে বিদেশে। প্রথমে শোনা গিয়েছিল, জয়পুরে ডেস্টিনেশন ম্য়ারেজ হবে, তবে বর্তমানে খবর, এই বিয়ে হচ্ছে জেনেভাতে।\nকত তারিখে বিয়ে ?\nসূত্রের খবর, মে মাসের ১১, ১২ তারিখ জেনেভাতে একটি ঘরোয়া অনুষ্ঠানে চার হাত এক হবে সোনম ও আনন্দ অহুজার। দু' দিন ধরে চলবে বিয়ে অনুষ্ঠান।\nবিয়ের প্রস্তুতিতে ব্য়স্ত কাপুর পরিবার\nমেয়ে সোনমের বিয়ের জন্য বেস ব্যস্ত অনিল কাপুর সমেত তাঁর গোটা পরিবার। আপাতত ফ্লাইটে টিকিট বুক করা নিয়ে ব্যস্ততা তুঙ্গে রয়েছে।অনিল কাপুর নিজে ফোন করে অতিথিদের নিমন্ত্রণ করছেন, সঙ্গে যাচ্ছে নিমন্ত্রণপত্র ও 'গুডিস'।\n৩ মাসে ঠিক হয় বিয়ে!\nশোনা যাচ্ছে, সোনমের বিয়ের সমস্ত দিক ঠিক করতে লেগেছে মাত্র ৩ মাস। এই ৩ মাসের মধ্যে কোথায় বিয়ে হবে, তার জায়গা ঠিক করা সমেত বিয়ের দিনক্ষণও ঠিক করা হয়ে যায়।\nকেন জেনেভা পছন্দ করলেন সোনম?\nএক সর্বভারতীয় ফিল্ম ম্যাগাজিনের খবর অনুযায়ী, সোনমেরই পছন্দ ছিল জেনেভাতে বিয়ে করা। কারণ , এক বিখ্যাত সুইস ওয়াচের ব্র্যান্ড অ্যাম্বাসাডর সোনম। আর সেজন্যই , তিনি বেছে নিয়েছেন সুইটজারল্যান্ডকে। পাশাপাশি জেনেভা তাঁর স্বপ্নের শহর।\nকে ডিজাইন করছেন সোনমের বিয়ের পোশাক?\nঅনুষ্কার পর শোনা যাচ্ছে, সোনমের বিয়ের পোশাকও ডিজাইন করছেন সব্য়সাচী মুখোপাধ্যায়। এছাড়াও ব্রিটিশ ডিজাইনার তামারা রাল্ফও এই বিয়েতে পোশাক ডিজাইন করছেন বলে খবর। তবে সন্দীপ খোসলা ও আবু জানির নক্সার পোশাকেও বিয়ের কোনও এক মুহুর্তে দেখা যেতে পারে সোনমকে।\nকতদিনের প্রেম আনন্দ-সোনমের?\nগত ২ বছর ধরে সোনামের সঙ্গে ডেটিং করছেন আনন্দ আহুজা। তবে সেনিয়ে মিডিয়ায় বিষয়টি বেশি জানাজানি হয়নি। কিন্তু এরপরই ২০১৬ সালে, লন্ডনে অনিল কাপুরের জন্মদিনের পার্টিতে সমস্ত তথ্য সামনে আসে। সেখানেই প্রথমবারের জন্য দু'জন সামনে আসেন।\n'১০ ইয়ার্স চ্যালেঞ্জ'-এ বলিউড তারাকারা!সোনম-অরমানদের অবাক করা ছবির অ্যালবাম দেখে নিন\nসমকাম-প্রেমের আবেশ ছুঁয়ে ফেলল এই কালজয়ী সুর! ভিডিওয় বুঁদ সোশ্যাল মিডিয়া\nবাবা অনিল কাপুরকে নিয়ে মন্তব্যে চমকে দিলেন রিহা! পাশে বসে সোনমের প্রতিক্রিয়া কী ছিল\n২৪ বছর পর ফের 'এক লড়কি কো দেখা তো অ্যায়সা লাগা'-য় মাতালেন অনিল কাপুর! ভিডিও ভাইরাল\nsonam kapoor actress bollywood cinema বলিউড সিনেমা ফটো ফিচার photo features\nActress Sonam Kapoor heads For destination wedding at Geneva.


চার দলের যুক্তফ্রন্ট গঠন, প্রধান বি. চৌধুরী | উত্তরবাংলা ডটকম\nHome / জাতীয় / চার দলের যুক্তফ্রন্ট গঠন, প্রধান বি. চৌধুরী\nডেস্ক: বিকল্পধারার প্রেসিডেন্ট অধ্যাপক ডা. একিউএম বদরুদ্দোজা চৌধুরীকে প্রধান করে নতুন রাজনৈতিক জোট আত্মপ্রকাশ করেছে। সোমবার রাতে উত্তরায় জাতীয় সমাজতান্ত্রিক দলের (জেএসডি) সভাপতি আ স ম আবদুর রবের বাসায় এক বৈঠকে ‘যুক্তফ্রন্ট’ নামে এই জোট গঠন করা হয়। প্রাথমিকভাবে যুক্তফ্রন্টে চারটি দল রয়েছে বলে জানিয়েছেন জেএসডির সাধারণ সম্পাদক আব্দুল মালেক রতন।\nঅবশ্য জোট গঠনের লক্ষ্যে এই দলগুলোর নেতারা আগেও একাধিকবার বৈঠক করেছেন। সোমবার রাতের বৈঠকে চারটি দলের শীর্ষস্থানীয় চার নেতা ছাড়াও বিকল্পধারার মহাসচিব মেজর (অব.) আবদুল মান্নান, যুগ্ম মহাসচিব মাহি বি. চৌধুরী, জেএসবির সাধারণ সম্পাদক আব্দুল মালেক রতনসহ দলগুলোর কেন্দ্রীয় নেতারা উপস্থিত ছিলেন।\nPrevious: প্রেমের বিয়ে: পরিবারের ‘চাপে’ নব-দম্পতির আত্মহত্যা\nNext: রংপুর এর একটি সনামধন্য প্রতিষ্ঠানে নিয়োগ